13 എന്ന നമ്പർ ദുഃശ്ശകുനമോ? ഇതുമായി ബന്ധപ്പെട്ട ചില കാര്യങ്ങൾ… – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/History/13 എന്ന നമ്പർ ദുഃശ്ശകുനമോ? ഇതുമായി ബന്ധപ്പെട്ട ചില കാര്യങ്ങൾ…\nJune 8, 2020\tLeaveacomment 1,594 Views\nപതിമൂന്നിന്റെ ദുശ്ശകുനവുമായി ബന്ധപ്പെട്ട ഈ ആഗോള മിത്തിന്റെ ഉറവിടം ഒരുപക്ഷേ, തങ്ങളുടെ 13ാം ദേവനെ, തിന്മയുടെ ദേവനായി കണ്ടിരുന്ന ഗ്രീക്ക് പുരാണങ്ങളിൽ നിന്നാവാം. ലോകത്തിൽ പല ആശുപത്രികള്‍ക്കും, ഹോട്ടലുകള്‍ക്കും 13 എന്ന മുറിയേ ഉണ്ടാകാറില്ല. അനവധി വിമാനത്താവളങ്ങളിൽ 13ാം നമ്പര് എക്സിറ്റ് ഗെയ്റ്റിന് പകരം 12A എന്ന ഗേറ്റാണുണ്ടാവുക.\nഎല്ലാ മാസങ്ങളിലും ഏറ്റവും കുറവ് വാഹന കച്ചവടം നടക്കുന്നത് 13ാം തീയതി ആണെന്ന് വാഹന വ്യാപാരികള് സാക്ഷ്യപ്പെടുത്തുന്നു. ഇന്ത്യയിൽ സംഭവിച്ചിട്ടുള്ള ഒട്ടുമിക്ക വന്‍സ്ഫോടനങ്ങളും നടന്നത് 13ാം തീയതികളിൽ ആണെന്നത് ആ ദിവസത്തെ സുരക്ഷയുടെ കാര്യത്തിൽ ഒരു പേടി സ്വപ്നമാക്കുന്നു.\n2008-ലെ ദല്‍ഹി, ജയ്പൂർ സ്ഫോടനങ്ങള്, 2010-ലെ ജർമന് ബേക്കറി സ്ഫോടനം, 2011-ലെ മുംബൈയിലെ ഝവെരി ബസാർ സ്ഫോടനം എന്നിവയെല്ലാം ഉണ്ടായത് 13ാം തീയതികളിൽ ആണ്. 1997-ൽ ദൽഹിയിലെ ഉപഹാർ തിയേറ്ററിൽ ഉണ്ടായ തീപ്പിടിത്തം ഒരു വെള്ളിയാഴ്ച കൂടിയായിരുന്ന ജൂണ് 13ാം തീയതി ആയിരുന്നു. ഒരു മാസത്തിൽ 13ാം തീയതി വെള്ളിയാഴ്ചയാണെങ്കിൽ അതിനെ ഏറെ പേടിയോടെ ‘കറുത്ത വെള്ളി’ എന്നാണ് വിളിക്കുന്നത്.\nമുന് ഇറാഖ് പ്രസിഡണ്ട് സദ്ദാം ഹുസൈന്റെ പേരിൽ 13 അക്ഷരങ്ങള് ഉണ്ടായിരുന്നല്ലോ. അദേഹത്തെ അമേരിക്കന് സൈന്യം തടവിലാക്കിയത് ഒരു ജൂലൈ 13 നായിരുന്നു. 13 എന്ന അക്കത്തോടുള്ള ഈ ഭയത്തെ ‘ട്രിസ്കാഡെകാഫോബിയ’ എന്നാണ് വിളിക്കുന്നത്.\nഈ അന്ധവിശ്വാസത്തിന്റെ ശക്തി മനസ്സിലാക്കാൻ വിചിത്രമായ ഒരു ഉദാഹരണം മതിയാകും. സാധാരണയായി, അയർ്‍ലണ്ടിലെ വാഹനങ്ങളുടെ നമ്പർ പ്ളേറ്റിൽ അത് വാങ്ങുന്ന വർ്‍ഷങ്ങളിലെ അവസാന രണ്ടക്കം ഉണ്ടായിരിക്കും. എന്നാൽ, 2013-ലെ 13 എന്ന അക്കം വാഹനത്തിൽ ഉണ്ടാവുമെന്ന പേടി, വണ്ടി വില്‍പനയില് കുറവ് വരുത്തിയെങ്കിലോ എന്നു ഭയന്ന വാഹന വ്യവസായികളുടെ സമ്മർദം നിമിത്തം ആ വർഷം ആ നിയമം അവിടത്തെ സര്‍ക്കാരിന് പിന്‍വലിക്കേണ്ടി വന്നു..\n13 നെ പേടിക്കാൻ യാതൊരു യുക്തി പരമായ കാരണങ്ങളും ഇല്ലെങ്കിലും പുരാണങ്ങള് അതിനെ ഒരു ദുശ്ശകുനമായി മുദ്രകുത്തിയിട്ടുണ്ട്. 2001 ൽ വാജ്പേയിയുടെ ജന്മദിനത്തിൽ തീവ്രവാദികള് റാഞ്ചിയ ഇന്‍ഡ്യൻ വിമാനത്തിന്റെ നമ്പർ IC 814 ആയിരുന്നു. അതിലെ അക്കങ്ങളുടെ തുകയും 13 തന്നെ. 2014സെപ്തംബര് 13-നു, അതും ഒരു വെള്ളിയാഴ്ച കൂടിയായ 13ാം തീയതി തന്നെ, തന്റെ പ്രധാനമന്ത്രി സ്ഥാനാര്‍ഥിത്വം പ്രഖ്യാപിക്കാൻ നരേന്ദ്ര മോദി തിരഞ്ഞെടുത്തു എന്നത് ആശ്ചര്യമായി തോന്നിയേക്കാം.\nഇനി കേരളസംസ്ഥാനത്തിന്റെ കാര്യം നോക്കാം. സംസ്ഥാന മന്ത്രിസഭയിൽ ആരും ഏറ്റെടുക്കാനില്ലാതിരുന്നു 13 ാം നമ്പറിന്റെ ഔദ്യോഗിക കാർ. ധനമന്ത്രി തോമസ് ഐസക്ക് ഈ കാര് ആവശ്യപ്പെട്ടതിനെത്തുടര്‍ന്ന് കുറച്ചു നാൾ മുൻപ് തുടങ്ങിവച്ച വിവാദത്തിന് അന്ത്യമായി. കാറിനായി തോമസ് ഐസക്ക് ആവശ്യം ഉന്നയിച്ചെങ്കിലും അനുവദിച്ച് കിട്ടാൻ വൈകി. നിലവിൽ 13ാം നമ്പർ കാർ ഇല്ലാത്തതാണ് ഇതിനു കാരണം. കഴിഞ്ഞ സര്‍ക്കാർ് 13ാം നമ്പർ കാർ ഒഴിവാക്കിയതിനാൽ പുതിയ കാർ വാങ്ങിയാൽ മാത്രമെ 13ാം നമ്പർ അനുവദിക്കാൻ കഴിയു എന്ന അറിയിപ്പാണ് കിട്ടിയത്\nആദ്യമായി തിരുവനന്തപുരത്തെ എം.എൽ.എ ഹോസ്റ്റലിലെ 13ാം നമ്പര് മുറിയിൽ ആള് താമസം ഉണ്ടായത് ഏതാനും വർ്‍ഷങ്ങള്‍ക്ക് മുന്‍പ് സൈമൺ ബ്രിട്ടോ MLA അത് സ്വന്തമാക്കിയപ്പോള് മാത്രമാണ്. അതിനു മുന്പുവരെ 13-ാം മുറിയുണ്ടായിരുന്നില്ല.\nകേരള ഹൈക്കോടതിയിും 13ാം നമ്പർ മുറിയെന്നാരു മുറിയില്ല. നൂറുകണക്കിന് മുറികളുളള ഹൈക്കോടതിയിൽ 13 ാം നമ്പര് മുറി മാത്രം എങ്ങനെ അപ്രത്യക്ഷമായി എന്നത് ആര്‍ക്കും അറിയില്ല.. ഹൈക്കോടതിയിലെ ഹാളുകള്‍ക്കു നമ്പറിട്ടപ്പോള് 13 ഒഴിവാക്കിയിരുന്നു. ഇതിനെതിരെ സുപ്രീം കോടതിയിൽ വരെ ഹര്‍ജിയെത്തി.\nഅതേസമയം 13ാം നമ്പറിനെ നിർ്‍ഭാഗ്യത്തിന്റെ അക്കമായി കണക്കാക്കുന്ന വിശ്വാസം ലോകത്തുടനീളമുണ്ട്. അക്കം, ദിവസം, ശകുനം, ഗ്രഹനില തുടങ്ങിയ കാര്യങ്ങളിൽ വിശ്വാസമില്ലാത്ത ഇസ്‌ലാം\nമതക്കാർക്ക് ഭൂരിപക്ഷമുള്ള നാടുകളിൽ മാത്രമേ 13 ന് നിർഭാഗ്യജാതകമില്ലാതുള്ളൂ. എന്നാൽ 13 ന്റെ നിർഭാഗ്യം എന്ന പൊതുവിശ്വാസത്തിൽ പങ്കാളികളാണ് പലപ്പോഴും അവരും.\nസ്‌കാന്‍ഡിനേവിയൻ മിത്തോളജി അനുസരിച്ച് 12 ദേവന്‍മാരാണുള്ളത്. 13 ാമനായി ലോകി പ്രത്യക്ഷപ്പെട്ടു. ക്രൂരനും കുഴപ്പക്കാരനുമായ ഈ ദേവനുണ്ടാക്കിയ പ്രയാസങ്ങള്‍മൂലം പ്രസ്തുത അക്കം നിർഭാഗ്യസൂചകമായി എന്നാണു വിശ്വാസം. എന്നാൽ ക്രിസ്തുവിന്റെ അവസാനത്തെ അത്താഴവേളയിൽ 13 പേരാണുണ്ടായിരുന്നത് എന്നും പതിമൂന്നാമത്തെ ആള് യൂദാസായിരുന്നു എന്നും വലിയൊരുവിഭാഗം ആളുകള് കരുതുന്നു.13 ാമൻ യേശുവിനെ ഒറ്റിക്കൊടുത്തതോടെ ആ അക്കത്തിനു ചുറ്റും നിർഭാഗ്യം നിലയുറപ്പിച്ചു. യഥാര്‍ഥത്തിൽ, ക്രിസ്തുവിനു മുൻപും 13 മോശം സംഖ്യയെന്ന വിശ്വാസം പാശ്ചാത്യര്‍ക്കിടയില് ഉണ്ടായിരുന്നു. എന്നാൽ 13 നിർഭാഗ്യസംഖ്യയാണെന്നു ഭാരതീയഗ്രന്ഥങ്ങളിലൊന്നും പരാമർ്ശമില്ല.\nകടപ്പാട് – Shameer Sha.


കോലാഹലം: ഉൽക്ക വന്ന് വീണാൽ...\nഅടുത്തിടെ റഷ്യയില് നടന്ന ഉള്‍ക്കാപതനത്തിന്റെ വാര്‍ത്ത എല്ലാവരും വായിച്ചിരുന്നല്ലോ. ആയിരത്തോളം പേര്‍ക്ക് പരിക്കേല്‍പ്പിച്ച ആ സംഭവം ഈ നൂറ്റാണ്ടില് നടന്ന ഏറ്റവും പ്രസക്തമായ ഒരു ബഹിരാകാശ പ്രതിഭാസമാണ്. 1908-ല് സൈബീരിയയില് നടന്ന ഉല്‍ക്കാദുരന്തത്തിന് ശേഷം ഭൂമി സന്ദര്‍ശിച്ച ഏറ്റവും വലിയ ബാഹ്യാകാശവസ്തു ആയിരുന്നു ഇത്. ഇത്തവണ രേഖപ്പെടുത്തിയ അപകടങ്ങള് ഒന്നും ഉല്‍ക്ക നേരിട്ടു ഏല്‍പ്പിച്ചവ ആയിരുന്നില്ല എങ്കില് പോലും ഈ സംഭവത്തെ തുടര്‍ന്നു ആഗോള തലത്തില് ഇത്തരം ബാഹ്യാകാശ ദുരന്തങ്ങളെ കുറിച്ച് വീണ്ടും ചര്‍ച്ചകള് ഉയര്‍ന്നിരിക്കുകയാണ്. ഒപ്പം പ്രചരിക്കപ്പെടുന്ന കെട്ടുകഥകള്‍ക്കും കുറവില്ല. ദിനോസറുകള്‍ക്ക് വംശനാശം സംഭവിച്ചത് ഇങ്ങനെ ഒരു സംഭവത്തെ തുടര്‍ന്നാണ് എന്ന് എല്ലാവരും കേട്ടിട്ടുണ്ടെങ്കിലും, ഒരു ഉല്‍ക്കാപതനത്തിന്റെ അനന്തരഫലം എന്തായിരിക്കും എന്നോ അതൊരു വംശനാശത്തിലേക്ക് നയിക്കുന്നത് എങ്ങനെയെന്നോ ശാസ്ത്രീയമായ ഒരു വിശദീകരണം അധികം ശ്രദ്ധയില് പെട്ടിട്ടില്ല. അതിനാണ് നമ്മളിവിടെ ശ്രമിക്കുന്നത്.\nഉല്‍ക്കകള് എന്ന മലയാളം വാക്കിന് തുല്യമായ ഇംഗ്ലീഷ് പദങ്ങള് അന്വേഷിച്ചാല് asteroids, meteors, meteorites എന്നിങ്ങനെ പല വാക്കുകള് കിട്ടും. എന്നാല് ഇംഗ്ലീഷില് ഈ പറഞ്ഞ വാക്കുകള് എല്ലാം വ്യക്തമായ പരസ്പരവ്യത്യാസം ഉള്ള വസ്തുക്കളെയാണ് സൂചിപ്പിക്കുന്നതും. ഇവിടത്തെ കണ്‍ഫ്യൂഷന് ആദ്യം ഒഴിവാക്കിയിട്ട് നമുക്ക് മുന്നോട്ട് പോകാം. വ്യത്യസ്ത വസ്തുക്കള്‍ക്കെല്ലാം പൊതുവേ മലയാളത്തില് ഉല്‍ക്ക എന്ന ആ ഒറ്റ പേരാണ് ഉപയോഗിക്കുന്നത്. ചൊവ്വയുടെയും വ്യാഴത്തിന്റെയും ഓര്‍ബിറ്റുകള്‍ക്ക് ഇടയില് സൂര്യനെ വലം വെക്കുന്ന ലക്ഷക്കണക്കിന് വരുന്ന ചെറു ബഹിരാകാശ വസ്തുക്കള് ആണ് asteroids എന്ന ക്ഷുദ്രഗ്രഹങ്ങള്/ഛിന്നഗ്രഹങ്ങള്. ഇവരില് ചിലത് മറ്റ് ഗ്രഹങ്ങളുടെയോ മറ്റോ ഗുരുത്വാകര്‍ഷണത്തിന് വിധേയമായി കൂട്ടം വിട്ടു ഭൂമിയ്ക്ക് നേരെ വന്നെന്ന് വരാം. ഇങ്ങനെ ഒരു ഛിന്നഗ്രഹമോ മറ്റേതെങ്കിലും അന്യവസ്തുവോ ഭൂമിയുടെ അന്തരീക്ഷത്തിലേക്ക് പാഞ്ഞുകയറി, ഘര്‍ഷണം മൂലം കത്തി ബാഷ്പീകരിക്കപ്പെടുമ്പോൾ അതിനെ നമ്മള് meteor എന്ന് വിളിക്കും. വളരെയധികം പ്രഭയോടെ കത്തുന്ന ഇവ ഒരു പന്തം പോലെ ആകാശത്തു പാഞ്ഞു പോകുന്ന രീതിയില് കാണപ്പെടും. ഇതിനെയാണ് നമ്മള് നാടന് ഭാഷയില് കൊള്ളിയാന് അല്ലെങ്കില് കൊള്ളിമീന് (shooting star) എന്നൊക്കെ വിളിക്കുന്നത്. ഭൂമിയുടെ അന്തരീക്ഷത്തില് കയറുന്ന ഏതാണ്ട് എല്ലാ meteors-ഉം അന്തരീക്ഷത്തില് വെച്ചു കത്തിത്തീരുകയാണ് പതിവ്. താരതമ്യേന വലിപ്പം കൂടിയ അപൂര്‍വം ചിലവ മാത്രം, പൂര്‍ണമായും കത്തി നശിക്കാതെ ഭൂമിയില് വന്ന് പതിക്കും. അതിനെയാണ് meteorite (ചിത്രീകരണം കാണുക) എന്ന് വിളിക്കുന്നത്. എന്നാല് ഭൂമിയുടെ അന്തരീക്ഷത്തിലേക്ക് അങ്ങ് ദൂരെ ഊര്‍ട്ട് മേഘങ്ങളില് നിന്നോ മറ്റോ വരെ ഉല്‍ക്കകള് എത്തിച്ചേരാം. ചുരുക്കത്തില് ആസ്റ്ററോയിഡ് ബെല്‍റ്റില് നിന്നോ പുറത്തു നിന്നോ ഭൂമിയ്ക്ക് നേരെ വരുന്ന ബാഹ്യാകാശവസ്തുക്കളാണ് ഉല്‍ക്കകള് എന്ന് വിളിക്കപ്പെടുന്നത്.\nഒരു ബാഹ്യാകാശ കൂട്ടിയിടിയുടെ പ്രത്യാഘാതങ്ങള്\nനമ്മുടെ റോഡുകളില് നടക്കുന്ന രണ്ടു വാഹനങ്ങളുടെ കൂട്ടിയിടി എത്രത്തോളം ഭീകരമാണ് എന്ന് നമുക്കെല്ലാവര്‍ക്കും അറിയാം. സ്വഭാവികമായും രണ്ട് ആകാശവസ്തുക്കള് തമ്മിലുള്ള (ഇവിടെ അതിലൊന്ന് ഭൂമിയാണ്) കൂട്ടിയിടി അതിനെക്കാള് ഒക്കെ പലമടങ്ങ് ശക്തമാണ്. ഈ കൂട്ടിയിടിയിലേക്ക് നയിക്കുന്നത് അവ രണ്ടും തമ്മിലുള്ള ഗുരുത്വാകര്‍ഷണം ആണെന്നതും അത് അടുത്തടുത്ത് വരുംതോറും കൂടുതല് ശക്തമാകും എന്നതും ഓര്‍ക്കണം. അടുത്തിടെ വരെയുള്ള പഠനങ്ങള് തെളിയിക്കുന്നത് നമ്മുടെ ഭൂമി പണ്ട് കാലത്ത് ഇത്തരം ഇടികള് ഒരുപാട് ഏറ്റുവാങ്ങിയിട്ടുണ്ട് എന്നാണ്. കൂട്ടിയിടി എന്ന് കേള്‍ക്കുമ്പോ മനസ്സില് വരുന്ന വെറുമൊരു 'ആഘാതം ഏല്‍പ്പിക്കലിനും' അപ്പുറമാണ് ഒരു ഉല്‍ക്കാപതനത്തിന്റെ അനന്തരഫലങ്ങള്. ഒരു ഉദാഹരണം എന്ന രീതിയില് 1 km വലിപ്പവും വെള്ളത്തെക്കാള് 2.5 മടങ്ങ് സാന്ദ്രതയും (density) ഉള്ള ഒരു ഉല്‍ക്ക സെക്കന്‍റില് 20 കിലോമീറ്റര് വേഗത്തില് ഭൂമിയില് പതിക്കുന്നു എന്ന് സങ്കല്‍പ്പിക്കുക. ഇത്തരം ഒരു കൂട്ടിയിടിയുടെ ഫലങ്ങള് ഒരേ സമയം പല രൂപത്തിലാവും ഭൂമി അഭിമുഖീകരിക്കുക. അത് നമുക്കൊന്ന് പരിശോധിക്കാം.\nനമ്മള് പരിഗണിക്കുന്ന ഉല്‍ക്കയുടെ പിണ്ഡം കണക്ക് കൂട്ടാവുന്നതേ ഉള്ളുവല്ലോ. കോടിക്കണക്കിനു ടണ് വരും അത്. വേഗത കൂടി പരിഗണിച്ചാല് അത് ഭൂമിയിലേക്ക് കൊണ്ട് വരുന്ന ഗതികോര്‍ജ്ജം എത്ര വരും എന്ന് കണക്കാക്കാം. കൂട്ടിയിടി കഴിഞ്ഞു ഈ ഉല്‍ക്ക നിശ്ചലാവസ്ഥയില് എത്തുമ്പോഴേക്കും, ഊര്‍ജ്ജസംരക്ഷണ നിയമം (First law of thermodynamics) അനുസരിച്ചു ഈ ഊര്‍ജ്ജം മൊത്തം ഏതെങ്കിലും രീതിയില് വീതിക്കപ്പെടണമല്ലോ. അത് വന്ന് പതിക്കുന്ന സ്ഥലത്ത്, അത് കരയിലോ വെള്ളത്തിലോ ആകാം, അപ്പോ കോണ്ടാക്റ്റില് വരുന്ന വസ്തുക്കളിലേക്കും അവിടന്ന് ചുറ്റുപാടിലേക്കും വീതിക്കപ്പെടുന്ന ഈ ഭീമന് ഊര്‍ജ്ജം ഒരു വലിയ പൊട്ടിത്തെറിയ്ക്ക് തുല്യമാണ്. നമ്മുടെ ഉദാഹരണത്തിലെ ഉല്‍ക്കയുടെ കാര്യം കണക്ക് കൂട്ടിയാല് അത് ഉണ്ടാക്കുന്ന പൊട്ടിത്തെറിയുടെ ശക്തി ഏതാണ്ട് 60,000 TNT മെഗാ ടണ് വരും (1TNT megaton = 4.2× 1015 Joules). ഇന്നുള്ള ഏറ്റവും പ്രഹരശക്തിയുള്ള ആണവ ബോംബ് പോലും 50-100 TNT മെഗാ ടണ് ശക്തിയുള്ള സ്ഫോടനമാണ് ഉണ്ടാക്കുന്നത് എന്നോര്‍ക്കുമ്പോഴാണു ഇത് എത്രത്തോളം മാരകമാണ് എന്ന് മനസ്സിലാവുക. റിക്ടര് സ്കെയിലില് ഏതാണ്ട് 10 രേഖപ്പെടുത്തുന്ന ഒരു ഭൂകമ്പത്തിന് തുല്യമാണ് ഇത്.\nകൂട്ടിയിടി നടക്കുന്നതിന് തൊട്ട് മുന്‍പ് തന്റെ വഴിയിലുള്ള അന്തരീക്ഷവായുവിനെ ഉല്‍ക്ക വശങ്ങളിലേക്ക് തള്ളിമാറ്റുമല്ലോ. കൂട്ടിയിടി നടക്കുന്ന impact site-നു മുകളില് ഏതാനം മിനിറ്റുകളോളം അന്തരീക്ഷം ഉണ്ടാവില്ല. ഈ ഒരു ചെറിയ സമയത്ത്, പൊട്ടിത്തെറിയുടെ ഭാഗമായി ഉണ്ടാകുന്ന ബാഷ്പീകരിക്കപ്പെട്ട ഉല്‍ക്കാശിലയും പൊടിപടലങ്ങളും (കടലിലാണ് വീഴുന്നതെങ്കില് ജലബാഷ്പവും) ഈ അന്തരീക്ഷദ്വാരത്തിലൂടെ പുറത്തേക്ക് തള്ളപ്പെടും. കൂട്ടിയിടി നടന്ന് രണ്ട് മിനിറ്റുകള്‍ക്കുള്ളില് കോടാനുകോടി ടണ് സ്ഫോടനാവശിഷ്ടങ്ങള് ഏതാണ്ട് 100 km ചുറ്റളവിലേക്ക് തെറിയ്ക്കും. ഇനി കൂട്ടിയിടി നടക്കുന്നത് കടലില് ആണെങ്കില്, വശങ്ങളിലേക്ക് തള്ളപ്പെടുന്ന വെള്ളം impact site-ലേക്ക് തിരിച്ച് വരുന്ന നിമിഷം പൊട്ടിത്തെറി ഉണ്ടാക്കിയ കനത്ത ചൂടില് പൊടുന്നനെ ബാഷ്പീകരിക്കപ്പെടുകയും steam explosion എന്ന പ്രതിഭാസത്തിലേക്ക് കൂടി നയിക്കുകയും ചെയ്യാം.\nഅമേരിക്കയിലെ അരിസോണയില് ഉള്ള ഒരു ഉല്‍ക്കാഗര്‍ത്തം\nഉല്‍ക്കാപതനത്തിന്റെ ഒരു മുഖമുദ്ര എന്ന് പറയാവുന്നത് ഗര്‍ത്തങ്ങളുടെ (Craters) രൂപീകരണമാണ്. ഇടിയുടെ ആഘാതത്തില്, അത് കരയിലായാലും കടലിലായാലും, ഭൗമോപരിതലം കുഴിഞ്ഞുപോകുകയും പതിക്കുന്ന ഉല്‍ക്കയുടെ ഊര്‍ജത്തിന് ആനുപാതികമായ വിസ്താരമുള്ള ഒരു ഗര്‍ത്തം രൂപം കൊള്ളുകയും ചെയ്യും. 1 km വലിപ്പമുള്ള ഉല്‍ക്ക ഏതാണ്ട് 20 km വ്യാസമുള്ള ഒരു ഗര്‍ത്തമാകും രൂപപ്പെടുത്തുക. അതായത് ഏതാണ്ട് തിരുവനന്തപുരം നഗരത്തിന്റെ വലിപ്പമുള്ള ഒരു കുഴി! (ഗര്‍ത്തത്തിന്റെ വ്യാസം=(കൂട്ടിയിടിയുടെ ഊര്‍ജ്ജം)(1/3.4)/106.77എന്നൊരു സമവാക്യം ഉണ്ട്)\nഭൂമിയുടെ പ്രതലവിസ്തീര്‍ണത്തിന്റെ 75% ഉം കടലാണെന്ന് നമുക്കറിയാം. സ്വാഭാവികമായും ബാഹ്യാകാശത്തുനിന്നും ഭൂമിയ്ക്ക് നേരെ വരുന്ന ഒരു ഉല്‍ക്ക കടലില് പതിക്കാനാണ് സാധ്യത കൂടുതല്. ഇതിനെ തുടര്‍ന്നുണ്ടാകുന്ന steam explosion-ന്റെ കാര്യം നമ്മള് നേരത്തെ കണ്ടല്ലോ. ഉല്‍ക്കയാല് വശങ്ങളിലേക്ക് ശക്തമായി തള്ളപ്പെടുന്ന വെള്ളം വലിയ സുനാമിത്തിരകള്‍ക്ക് രൂപം കൊടുക്കും. ഇതിന്റെ ഉയരവും കൂട്ടിയിടിയുടെ ഊര്‍ജ്ജത്തിന് ആനുപാതികമായിരിക്കും. നമ്മുടെ 1 km വലിപ്പമുള്ള ഉല്‍ക്ക അതിന്റെ impact site-ല് നിന്നും 1000 km അകലെ പോലും ഏതാണ്ട് 20 m ഉയരമുള്ള സുനാമിത്തിര ഉണ്ടാക്കും എന്ന് കണക്കാക്കാന് കഴിയും. 300 km ദൂരെയാണെങ്കില് അത് 43 m-ഓളം ഉയരും. കഴിഞ്ഞില്ല, ഇത് കൂട്ടിയിടിയുടെ ആഘാതത്തില് ഉണ്ടാകുന്ന സുനാമിയുടെ കാര്യം മാത്രമേ ആകുന്നുള്ളൂ. നേരത്തെ പറഞ്ഞ steam explosion ന്റെ ഫലമായി വേറെയും സുനാമികള് ഉണ്ടാകും. ഒപ്പം, കൂട്ടിയിടിയുടെ ഫലമായുണ്ടാകുന്ന ഭൂവല്‍ക്കചലനവും കൂടുതല് തിരകള് ഉണ്ടാക്കും. അങ്ങനെ വളരെ സങ്കീര്‍ണ്ണമായ പാറ്റേണില് ഉള്ള ഒരു സുനാമി പരമ്പര ആണ് ഉല്‍ക്കാപതനത്തെ തുടര്‍ന്നു ഉണ്ടാവുക.\n3. ആഗോള തീപിടുത്തങ്ങള്\nകൂട്ടിയിടി സമയത്ത് അന്തരീക്ഷത്തില് ഉണ്ടാവുന്ന ദ്വാരത്തിലൂടെ പുറത്തേക്ക് തെറിക്കുന്ന സ്ഫോടനാവശിഷ്ടങ്ങളെ കുറിച്ച് നമ്മള് പറഞ്ഞല്ലോ. ഇവ അന്തരീക്ഷത്തിലൂടെ പാഞ്ഞുപോകുമ്പോള് ഘര്‍ഷണം മൂലം വീണ്ടും ചൂട് പിടിക്കും. ഈ പദാര്‍ത്ഥങ്ങള് ചൂടാവുമ്പോ വളരെയധികം ഇന്‍ഫ്രാറെഡ് കിരണങ്ങള് പുറപ്പെടുവിക്കും. ഇത് ആഗോളതലത്തില് അന്തരീക്ഷതാപനില കൂടാന് കാരണമാവുകയും തുടര്‍ന്നു വ്യാപകമായ തീപിടുത്തങ്ങളിലേക്ക് (പ്രത്യേകിച്ചു കാട്ടുതീ) നയിക്കുകയും ചെയ്യാം. ഇതുണ്ടാക്കുന്ന പരിസ്ഥിതി ആഘാതങ്ങള് തുടര്‍ന്നും.\n4. ആസിഡ് മഴകള്\nകൂട്ടിയിടിയുടെ ഫലമായുള്ള ഷോക്ക് വേവിലും (shock wave) തുടര്‍ന്നുള്ള അന്തരീക്ഷത്തിന്റെ പുനഃക്രമീകരണത്തിലും ഉണ്ടാകുന്ന രാസപ്രവര്‍ത്തനങ്ങള് നൈട്രജനും ഓക്സിജനും ചേര്‍ന്ന് നൈട്രജന് ഓക്സൈഡുകളുടെ രൂപീകരണത്തിലേക്ക് നയിക്കും. ഇവ ജലബാഷ്പവുമായി ചേര്‍ന്ന് ആസിഡ് മഴകള്‍ക്ക് കാരണമാകുന്നു. കൂട്ടിയിടിയെ തുടര്‍ന്നുള്ള ഒരു വര്‍ഷത്തോളം ഈ പ്രതിഭാസം തുടരും. ഈ ആസിഡ് മഴകള് ഉണ്ടാക്കുന്ന ദൂരവ്യാപകമായ പ്രത്യാഘാതങ്ങള് പലതാണ്- ചെടികള് നശിക്കും, ഭൂവല്‍ക്കശിലകള് ദ്രവിക്കും, ഓസോണ് പാളി നശിക്കും, അങ്ങനെപോകുന്നു അവ.\n5. ആഗോള താപവ്യതിയാനങ്ങള്\nഏറ്റവും ദൂരവ്യാപകമായ പ്രത്യാഘാതം ഇതാണ്. പൊട്ടിത്തെറിയെ തുടര്‍ന്നുണ്ടാകുന്ന പൊടിപടലങ്ങളും തുടര്‍ന്നുണ്ടായ ആഗോള തീപിടുത്തങ്ങള് പുറന്തള്ളുന്ന കരിയും അന്തരീക്ഷത്തില് നിറയും. ഇവ മാസങ്ങളോളം അവിടെ തങ്ങി നിന്ന് സൂര്യപ്രകാശത്തെ മറയ്ക്കും. നമ്മുടെ ആത്യന്തിക ഊര്‍ജ്ജ ശ്രോതസ്സായ സൂര്യന് മറയ്ക്കപ്പെടുന്നതിന്റെ ഫലം ഊഹിക്കാമല്ലോ അല്ലേ? സസ്യങ്ങളുടെ പ്രകാശസംശ്ലേഷണം നിലയ്ക്കും, അതോടെ ഭക്ഷ്യശൃംഖല തകരും. ആഗോളതലത്തില് അന്തരീക്ഷതാപനില താഴ്ന്ന് ഒരു ഹ്രസ്വകാല ശൈത്യം നിലവില് വരും. ഇതിനെ Impact Winter എന്ന് വിളിക്കും. ഇത് അല്പ നാളത്തേയ്ക്ക് മാത്രമേ ഉണ്ടാവൂ, അത് കഴിഞ്ഞാല് ഫലം നേരെ തിരിയും. അന്തരീക്ഷത്തിലേയ്ക്ക് തള്ളപ്പെട്ടിരിക്കുന്ന കരിയില് നിന്നുണ്ടാവുന്ന കാര്‍ബണ് ഡയോക്സൈഡും ജലബാഷ്പവും ചേര്‍ന്ന് സൃഷ്ടിക്കുന്ന ഗ്രീന് ഹൗസ് പ്രഭാവം കാരണം താപനില കൂടാന് തുടങ്ങും. ചെടികള് നശിച്ചു പോയതിനാല് ഈ കാര്‍ബണ് ഡയോക്സൈഡ് വളരെ കാലം അന്തരീക്ഷത്തില് തന്നെ നിലനില്‍ക്കുകയും വളരെ കാലം ഈ ചൂടന് കാലാവസ്ഥ തുടരുകയും ചെയ്യും.\nഇത്രയും ബഹുമുഖങ്ങളായ അനന്തരഫലങ്ങളാണ് ഒരു കൂട്ടിയിടിയെ തുടര്‍ന്നുണ്ടാവുക. 10 km-ഓളം വലിപ്പമുള്ള ഒരു ഉല്‍ക്കയ്ക്ക് ഭൂമിയിലെ ഒട്ടുമിക്ക ജീവിവര്‍ഗത്തെയും പൂര്‍ണമായി പറിച്ചു കളയുവാനുള്ള സംഹാരശക്തി ഉണ്ടാവും. ഏതാണ്ട് 65 മില്ല്യണ് വര്‍ഷങ്ങള്‍ക്ക് മുന്‍പ് നടന്ന അത്തരമൊരു കൂട്ടിയിടിയിലാണ് ദിനോസറുകള് ഉള്‍പ്പടെ കുറെ ഏറെ ജീവികളുടെ കൂട്ട വംശനാശം (Mass extinction) ഉണ്ടായത് എന്നാണ് ഇന്ന് പ്രബലമായ ഒരു സിദ്ധാന്തം. നേരത്തെ നമ്മള് കണ്ട കാര്യങ്ങളെല്ലാം ഇങ്ങനെ ഒരു സര്‍വസംഹാരം സംഭവ്യമാണ് എന്ന് അടിവരയിട്ട് പറയുന്നുണ്ട്.\nഎന്നാല് ഇത്തരം സംഭവങ്ങള്‍ക്കുള്ള സാധ്യത മുന്‍പ് ഉണ്ടായിരുന്നതിനെക്കാള് അല്പം പോലും ഇപ്പോള് കൂടുതല് ഇല്ല എന്ന് ഈ അവസരത്തില് നമ്മള് ഓര്‍ക്കണം. സ്ഥാപിത ലക്ഷ്യങ്ങളോടെയുള്ള കുപ്രചരണങ്ങളും കെട്ടുകഥകളും അവഗണിക്കണം. ശ്രദ്ധിയ്ക്കുക, തീര്‍ത്തും നിരാശാജനകമായ കാര്യങ്ങളല്ല ഈ വിഷയത്തില് നമുക്ക് പറയാനുള്ളത്. ഇത്തരം അപകടങ്ങളെ നേരിടാന് മോശമല്ലാത്ത പല തയ്യാറെടുപ്പുകളും മനുഷ്യര് ഇതിനകം ചെയ്തിട്ടുണ്ട്. NASA- യുടെ Near Earth Object (NEO) പ്രോഗ്രാം ഉള്‍പ്പടെയുള്ള ചില ഏജന്‍സികള് ഇത്തരം അപകടങ്ങള് മുന്‍കൂട്ടി അറിയുവാനുള്ള നിരീക്ഷണങ്ങളില് വ്യാപൃതരാണ്. നമുക്ക് നേരെ വരുന്ന ഉല്‍ക്കകളെ വഴി തിരിച്ച് വിടുന്നതിനായി വളരെ സിമ്പിളായത് മുതല് അത്യധികം സങ്കീര്‍ണ്ണമായത് വരെയുള്ള നിരവധി പദ്ധതികള് നമ്മള് ആസൂത്രണം ചെയ്തിട്ടുണ്ട്. നേരത്തെ അറിയുന്ന പക്ഷം, അവയിലേക്ക് ബഹിരാകാശവാഹനങ്ങളെ അയച്ചു അവയില് അണുബോംബ് സ്ഥാപിച്ചു അവയെ പൊട്ടിത്തെറിപ്പിച്ച് ദിശാമാറ്റം ഉണ്ടാക്കാന് സാധിയ്ക്കും. റോബോട്ടിക് ലാന്‍ഡറുകള് ഉപയോഗിച്ച് ഉള്‍ക്കയില് ത്രസ്റ്റര് റോക്കറ്റുകള് പിടിപ്പിച്ച് ദിശ തിരിച്ചുവിടാനുള്ള സാങ്കേതികവിദ്യയ്ക്കും സാധ്യതയുണ്ട്. ഗ്രാവിറ്റി ട്രാക്ടര് എന്ന് വിളിക്കുന്ന വലിയ ബഹിരാകാശ പേടകങ്ങള് ഉപയോഗിച്ച് ഒരു ഉല്‍ക്കയെ വലിച്ചു ദിശ തെറ്റിച്ച് വിടാന് പോലും നമുക്ക് പദ്ധതികള് ഉണ്ട്. ഇതിനായി നമുക്ക് നേരെ വരുന്ന വസ്തുക്കളുടെ കൃത്യമായ സഞ്ചാരപഥം നേരത്തെ കണക്കുകൂട്ടാന് കഴിയണം എന്നേയുള്ളൂ. അതിനാണ് NEO പ്രോഗ്രാം പോലെയുള്ള ഏജന്‍സികള് കണ്ണില് എണ്ണയൊഴിച്ചു മാനത്തേക്ക് നോക്കി ഇരിക്കുന്നതും. അവര് അവരുടെ പണി ചെയ്യുന്നുണ്ട് എന്നുറപ്പിച്ചുകൊണ്ട് നമുക്ക് സുഖമായി ഉറങ്ങാം.\nവാൽക്കഷണം: നമ്മുടെ മാധ്യമങ്ങളുടെ, പ്രത്യേകിച്ച് ഓൺലൈൻ വാർത്താ സൈറ്റുകളുടെ ഇഷ്ടവിഭവമാണ് ഈ കൂട്ടിയിടി വാർത്ത. അത്തരത്തിൽ പേടിപ്പിക്കുന്ന വാർത്ത വല്ലതും കണ്ടാൽ അപ്പോത്തന്നെ നാസയുടെ Near Earth Object പ്രോഗ്രാമിന്റെ ഈ വെബ്സൈറ്റ് സന്ദർശിക്കുക- http://neo.jpl.nasa.gov/ca/. അടുത്തിടെ ഭൂമിയോട് തൊട്ടടുത്ത് വന്നതും ഇനി ഉടൻ വരാൻ പോകുന്നതുമായ സകല വസ്തുക്കളുടേയും ലിസ്റ്റ് ഉണ്ട്. (ആ ലിസ്റ്റിന്റെ നീളം കണ്ടാൽ മിക്കവാറും നിങ്ങൾ ഞെട്ടും!'ഇതിത്ര സാധാരണ സംഭവമാണോ!' എന്ന് തോന്നും) പക്ഷേ അവിടെ കാണുന്നതൊന്നും ഭൂമിയുമായി നേരിട്ട് കൂട്ടിയിടിക്കാൻ പോകുന്നവയല്ല, മറിച്ച് അതിന്റെ പരിസരത്തുകൂടി കടന്നുപോകുന്നവ മാത്രമാണ്. കൂട്ടിയിടിക്കാൻ സാധ്യതയുള്ളവയുടെ ലിസ്റ്റ് ഇവിടെ: http://neo.jpl.nasa.gov/risk/. വാർത്തകളിൽ സത്യമുണ്ടോ എന്നത് ഇവിടന്ന് മനസിലാവും. എന്തായാലും അടുത്തെങ്ങും പേടിക്കേണ്ടതായ സാധ്യതകളൊന്നും തന്നെ ഇല്ല.\nടോട്ടോചാന് March 28, 2013 at 11:59 PM\nമികച്ച ലേഖനം, സുഗമമായ ഭാഷയില്...\nമൂപ്പന് July 6, 2015 at 6:49 PM\nsajay July 6, 2015 at 7:12 PM\nലളിതമായ ഭാഷയിൽ നല്ല വിവരണം.നമ്മുടെ ചില ഓൺലൈൻ വാർത്തകളിലെ ശാസ്ത്രലേഖനങ്ങൾ കൈകാര്യം ചെയ്യുന്നത് യക്ഷിക്കഥകൾ എഴുതുന്നവരാണോ എന്ന് തോന്നിപ്പോകും ചിലത് വായിച്ചാൽ..\nUnknown July 11, 2015 at 10:56 AM\nSuresh September 27, 2015 at 7:20 AM\nningal alu kollalo mashe clap ...clap


ബേപ്പൂരില് ജയം ഉറപ്പിച്ച് മുഹമ്മദ് റിയാസ് – Newsflash24x7\nHome/Kerala/ബേപ്പൂരില് ജയം ഉറപ്പിച്ച് മുഹമ്മദ് റിയാസ്\nകോഴിക്കോട് : ബേപ്പൂരില് ജയം ഉറപ്പിച്ച് എല്‍ഡിഎഫ് സ്ഥാനാര്‍ത്ഥി മുഹമ്മദ് റിയാസ്. 15000 വോട്ടിന് മുന്നിലാണ് അദ്ദേഹം. സംസ്ഥാനത്ത് ഇടതുപക്ഷം മുന്നേറുകയാണ്. 91 സീറ്റുകളില് ലീഡ് ഉറപ്പിച്ചാണ് എല്‍ഡിഎഫ് മുന്നേറുന്നത്.\nശക്തമായ ആധിപത്യം തന്നെയാണ് തുടക്കം മുതല് ഇടതുപക്ഷം കാഴ്ച വെയ്ക്കുന്നത്. ഇതിനിടയില് തുടര്‍ഭരണം ഉണ്ടാകുമെന്ന സൂചനയാണ് വരുന്നത്. ഇടതിന് എല്ലാ പിന്തുണയും നല്‍കി നടന് ബിനീഷ് ബാസ്റ്റിന്. സി പി എമ്മിന്റെ കൊടിയും പിടിച്ച് തെരഞ്ഞ്ഞെടുപ്പ് ഫലം കാണുന്ന ചിത്രം താരം സോഷ്യല് മീഡിയയില് പങ്കുവെച്ചു.\nഅതേസമയം ചില ഇടങ്ങളില് എല് ഡി എഫിന് തിരിച്ചടി നേരിടേണ്ടി വന്നിട്ടുണ്ട്. തവനൂരി മുന് മന്ത്രി കെ ടി ജലീല് പിന്നില്. യു ഡി എഫ് സ്ഥാനാര്‍ഥി ഫിറോസ് കുന്നംപറമ്ബില് 1352 വോട്ടിനു ഇവിടെ മുന്നേറുകയാണ്. വോട്ടെണ്ണല് ആരംഭിച്ചത് മുതല് ഫിറോസ് തന്നെയാണിവിടെ മുന്നില്. ഒരു സമയത്ത് പോലും ജലീലിന് ഇവിടെ ആധിപത്യം ഉറപ്പിക്കാന് കഴിഞ്ഞില്ല. കൊല്ലം ജില്ലയിലെ കുണ്ടറയിലും സമാന അവസ്ഥയാണുള്ളത്.\nപരാജയം വ്യക്തിപരമല്ല, മൊട്ടയടിക്കരുതെന്ന് അഗസ്‌തിയോട് അഭ്യര്‍ത്ഥിച്ച് എംഎം മണി\nപദ്മജയും മുരളീധരനും മൂന്നാമത്


ജാഗ്രത: പൗരാവകാശവും സ്ത്രീസുരക്ഷയും പ്രതിസന്ധിയില്: പിണറായി\nപൗരാവകാശവും സ്ത്രീസുരക്ഷയും പ്രതിസന്ധിയില്: പിണറായി\nകോലഞ്ചേരി: സംസ്ഥാനത്ത് പൗരാവകാശവും സ്ത്രീസുരക്ഷയും പ്രതിസന്ധി നേരിടുകയാണെന്ന് സിപിഐ എം സംസ്ഥാന സെക്രട്ടറി പിണറായി വിജയന് പറഞ്ഞു. ആയിരം ദിവസം പൂര്‍ത്തിയാക്കിയപ്പോള് ഇതുപോലുള്ള നേട്ടങ്ങളാണ് യുഡിഎഫ് സര്‍ക്കാരിനുള്ളത്. സ്ത്രീകളുടെ ഭരണഘടനാപരമായ മൗലികാവകാശങ്ങള് പിച്ചിച്ചീന്തുകയാണ്. ഇരകള്‍ക്ക് നീതി നിഷേധിക്കുമ്പോള് അക്രമികള്‍ക്ക് തുണയാകുകയാണ്. ഇതിനെതിരെ സമൂഹമൊന്നാകെ ശബ്ദമുയര്‍ത്തണമെന്ന് കോലഞ്ചേരിയില് വാര്‍ത്താസമ്മേളനത്തില് പിണറായി പറഞ്ഞു.\nവടകരയില് വിമുക്തഭടന്റെ ജനനേന്ദ്രിയം പൊലീസ് തകര്‍ത്തത് നേരത്തെ ആനയറയിലുണ്ടായതിന്റെ നേര്‍പതിപ്പാണ്. പ്രക്ഷോഭത്തിനുനേരെ പൊലീസ് ഇത്തരം ക്രൂരത കാട്ടുന്നത് നാടിന് അപമാനമാണ്. ദേശീയപാത സ്ഥലമെടുപ്പ് സംബന്ധിച്ച് വ്യത്യസ്തമായ അഭിപ്രായങ്ങളുണ്ടാകാം. എന്നാല് നടപ്പാതയില്‍നിന്ന വിമുക്തഭടനും കോണ്‍ഗ്രസ് അനുഭാവിയുമായ ആളെ മര്‍ദിക്കുകയാണ് ചെയ്തത്. ആനയറയില് നീചകൃത്യം ചെയ്തയാളെ സര്‍ക്കാര് സംരക്ഷിച്ചു. അന്ന് മാതൃകാപരമായി നടപടിയെടുത്തെങ്കില് വടകര സംഭവം ഉണ്ടാകുമായിരുന്നില്ല. നിലമ്പൂരില് കോണ്‍ഗ്രസ് ഓഫീസില് കൊല്ലപ്പെട്ട ജീവനക്കാരി രാധയുടെ വീട്ടില് മൊഴിയെടുക്കാന് കോണ്‍ഗ്രസ് നേതാക്കള്‍ക്കൊപ്പമാണ്് പൊലീസ് പോയത്. കോണ്‍ഗ്രസിനെതിരെ ഒന്നും പറയരുതെന്ന സമ്മര്‍ദമാണിത്. പൊലീസിനൊപ്പം പോയ ആളെക്കുറിച്ചും വാര്‍ത്തകള് വന്നിട്ടുണ്ട്. നാട്ടുകാര്‍ക്കും രാധയുടെ കുടുംബത്തിനും സംശയമുണ്ട്. ഇപ്പോഴത്തെ അന്വേഷണം ഫലപ്രദമല്ല. അന്വേഷണത്തലവനും ശരിയല്ല. അന്വേഷണം ഗൗരവമായി നടക്കണം. ലൈംഗികാക്രമണത്തിന് ഇരയാകുന്ന സ്ത്രീകളും പെണ്‍കുട്ടികളും കൂടുതലുള്ള സംസ്ഥാനമായി കേരളം മാറിയെന്ന് ദേശീയ ക്രൈം റെക്കോഡ്സ് ബ്യൂറോയുടെ കണക്ക് വ്യക്തമാക്കുന്നു. വി എസ് അച്യുതാനന്ദനെ തിരുവനന്തപുരത്ത് പാര്‍ടി പരിപാടികളില്‍നിന്ന് വിലക്കിയെന്ന പത്രവാര്‍ത്തയെക്കുറിച്ചുള്ള ചോദ്യത്തിന് അത് ജമാ അത്തെ ഇസ്ലാമിയുടെ മനോവിഭ്രാന്തിയാണെന്ന് പിണറായി പ്രതികരിച്ചു. സഭാതര്‍ക്കങ്ങള് വിശ്വാസപരമായ പ്രശ്നമാണ്. അത് ക്രമസമാധാന പ്രശ്നമാകാതെ മാന്യമായി ഒത്തുതീര്‍ക്കാനാണ് സര്‍ക്കാര് ശ്രമിക്കേണ്ടത്- പിണറായി പറഞ്ഞു.\nധവളപത്രം ഇറക്കണം: പിണറായി\nകൊച്ചി: സംസ്ഥാനത്തെ അതീവ ഗുരുതരമായ സാമ്പത്തിക പ്രതിസന്ധിയെക്കുറിച്ച് സര്‍ക്കാര് ധവളപത്രം പുറപ്പെടുവിക്കണമെന്ന് സിപിഐ എം സംസ്ഥാന സെക്രട്ടറി പിണറായി വിജയന് ആവശ്യപ്പെട്ടു. സാമ്പത്തിക പ്രതിസന്ധി എന്തുകൊണ്ടാണ് ഗുരുതരമായി തുടരുന്നതെന്നറിയാന് ജനങ്ങള്‍ക്ക് അവകാശമുണ്ടെന്നും കോലഞ്ചേരിയില് നടത്തിയ വാര്‍ത്താസമ്മേളനത്തില് അദ്ദേഹം പറഞ്ഞു. നികുതിപിരിവില് സര്‍ക്കാര് വലിയ അനാസ്ഥയാണ് കാണിക്കുന്നത്. കേന്ദ്രവിഹിതം വാങ്ങുന്നതിലും ഉപേക്ഷയുണ്ട്്. അധിക വിഭവസമാഹരണത്തിന് ശുഷ്കാന്തി കാണിക്കാത്ത സര്‍ക്കാരിന്റെ ഭരണരംഗത്തെ ധൂര്‍ത്തും ചേര്‍ന്നാണ് സാമ്പത്തിക പ്രതിസന്ധി ഗുരുതരമാക്കിയത്.\nയുഡിഎഫ് ഭരണത്തില് റവന്യു കമ്മി മൂന്നിരട്ടി വര്‍ധിച്ചു. റവന്യു വരുമാനത്തിന്റെ കാര്യത്തില് 2007-08ലെ കേന്ദ്രവിഹിതം 29.55 ശതമാനമായിരുന്നു. ഇപ്പോള് 22.34 ശതമാനമായി. ഗ്രാന്റ് ഇന് എയ്ഡിന്റെ കാര്യത്തിലും ഇതാണ് സ്ഥിതി. കേന്ദ്രവും സംസ്ഥാനവും ഒരേകക്ഷി ഭരിച്ചാല് നേട്ടമുണ്ടാകുമെന്നായിരുന്നു പ്രചാരണം. അത് വിനയായി. കേന്ദ്രത്തോടുള്ള വിധേയത്വംമൂലം യുഡിഎഫ് സര്‍ക്കാര് സംസ്ഥാന താല്‍പ്പര്യം അടിയറവച്ചു. സംസ്ഥാനത്തിന്റെ കടഭാരവും ആശങ്ക ഉണ്ടാക്കുന്നതാണ്. എല്‍ഡിഎഫ് ഭരണത്തില് 63,270 കോടി രൂപയായിരുന്നത് ഇപ്പോള് 1,63,560 കോടി രൂപയായി. രണ്ടരക്കൊല്ലംകൊണ്ട് വര്‍ധിച്ചത് ഒരുലക്ഷം കോടിയിലേറെ രൂപ. എന്നിട്ടും ജനങ്ങള്‍ക്ക് ആശ്വാസം നല്‍കുന്ന ഒരു പദ്ധതിയും നടപ്പാക്കിയില്ല. മൂലധനച്ചെലവില് വര്‍ധനയില്ല. ഇതിനര്‍ഥം വികസനമില്ലെന്നാണ്.\nസംസ്ഥാനത്ത് വികസനമുരടിപ്പാണ്. കടം വാങ്ങിയ പണം എന്തുചെയ്തെന്ന് ധവളപത്രത്തില് വിശദീകരിക്കണം. ട്രഷറിയില് നിലനിര്‍ത്താവുന്ന പണം യുഡിഎഫ് സര്‍ക്കാര് ബാങ്കിലേക്കു മാറ്റി. ഇപ്പോള് ക്ഷേമനിധിയിലെ പണം ട്രഷറിയിലേക്ക് തിരിച്ചുവിടാന് ശ്രമിക്കുന്നു. പുതുതലമുറ ബാങ്കിലെ നിക്ഷേപം യുഡിഎഫ് സര്‍ക്കാര് പ്രോത്സാഹിപ്പിക്കുകയാണ്. കൊച്ചി മെട്രോയുടെ പണം മറ്റൊരു ജില്ലയില് പുതുതലമുറ ബാങ്കില് നിക്ഷേപിച്ച കാര്യവും ഓര്‍ക്കണമെന്ന് പിണറായി പറഞ്ഞു.\nPosted by ജനശക്തി at 9:32 AM


സങ്കടപ്പെടുത്തും, എന്നാൽ ഉന്മേഷം നിറയ്ക്കും! : Deepika.com Sunday Special\nസങ്കടപ്പെടുത്തും, എന്നാൽ ഉന്മേഷം നിറയ്ക്കും!\nകൊൽക്കത്തയിലെ ഡിക്സണ് ലെയിനിൽ ഗുരു ജ്ഞാനപ്രകാശ് ഘോഷിന്‍റെ വീട്. അവിടെ അന്ന് രണ്ടു പ്രതിഭകൾ കണ്ടുമുട്ടി. അതിലൊരാൾ മറ്റേയാളോടു പറഞ്ഞു- എന്‍റെ സിനിമയ്ക്കു സംഗീതം ചെയ്യണം.\nരണ്ടാമതൊന്നാലോചിക്കാതെ അയാൾ സമ്മതമറിയിച്ചു. അടുത്തുള്ള ഭവാനി സിനിമയിൽ ചിത്രത്തിന്‍റെ റഷസ് കാണാൻ പെട്ടന്ന് സൗകര്യമൊരുക്കി. റെക്കോർഡിംഗിന്‍റെ തീയതി മുന്പുതന്നെ തീരുമാനിച്ചിരുന്നു. ഒറ്റദിവസംകൊണ്ട് സ്കോറിംഗ് പൂർത്തിയായി. ആ സംഗീതം ലോകപ്രശസ്തവുമായി.\nആ പ്രതിഭകൾ ആരൊക്കെയായിരുന്നിരിക്കും ? ചലച്ചിത്രകാരൻ സത്യജിത് റായിയാണ് ഒരാൾ. അടുത്തത് വിഖ്യാത സംഗീതജ്ഞൻ രവിശങ്കറും. സിനിമ നിങ്ങൾ ഉൗഹിച്ചതുതന്നെയാണ്- പഥേർ പാഞ്ചാലി.\n"സത്യജിത് ബാബു എന്നോട് സിനിമയുടെ കഥാതന്തു വ്യക്തമായി പറഞ്ഞിരുന്നു. അതുകൊണ്ടാണ് ഇത്രയും ചെറിയ സമയത്തിനുള്ളിൽ എനിക്കു സംഗീതം ചെയ്യാനായത്. ആത്മാനുഭവങ്ങളെ സംഗീതത്തിലൂടെ പ്രകടിപ്പിക്കാനാവുമെന്ന് എനിക്കുറപ്പുണ്ടായിരുന്നു. തിയറ്ററിലെ ഇരുട്ടിൽ ശബ്ദങ്ങൾ ചേർക്കാത്ത ആ സിനിമ കണ്ടുകൊണ്ടിരിക്കേ എന്‍റെ മനസ് സംഗീതാത്മകമായാണ് സഞ്ചരിച്ചിരുന്നത്. ഞാൻ എനിക്കുവേണ്ടിത്തന്നെ ഒരു പാട്ടുമൂളി. അതുതന്നെയാണ് നിമിഷങ്ങൾക്കകം പഥേർ പാഞ്ചാലിയുടെ തീം മ്യൂസിക് ആയത്. അതു സംഭവിച്ചതോടെ ഞാൻ ഉറക്കെ വിളിച്ചുകൂവി: എനിക്കതു കിട്ടി'!\nസത്യജിത് റായിയും രവിശങ്കറും കുട്ടിക്കാലം മുതൽ സുഹൃത്തുക്കളായിരുന്നു. ഇരുവരുടെയും കുടുംബങ്ങൾ വളരെ അടുപ്പത്തിലാണ് കഴിഞ്ഞിരുന്നത്. ആ സൗഹൃദത്തിന്‍റെ ഉൗഷ്മളതകൊണ്ടുതന്നെയാണ് റായ് സിനിമയെക്കുറിച്ചു പറഞ്ഞപ്പോൾ മറ്റൊന്നും നോക്കാതെ രവിശങ്കർ സമ്മതിച്ചത്. സിനിമയുടെ റഷസ് കണ്ടതോടെ രവിശങ്കർ വികാരഭരിതനായി. തന്‍റെയുള്ളിലെ സംഗീതകാരനെ ഉണർത്താൻ അതിനുകഴിഞ്ഞുവെന്ന് രവിശങ്കർ പറഞ്ഞിട്ടുണ്ട്. കൃത്യമായിപ്പറഞ്ഞാൽ നാലര മണിക്കൂർകൊണ്ട് ചിത്രത്തിന്‍റെ പ്രധാന സംഗീതം ഒരുങ്ങി. അതു സിനിമയ്ക്കുമേൽ പൂർണതയുടെ കൈയൊപ്പും ചാർത്തി.\nസംഗീതമൊരുക്കി പോകുകയല്ലാതെ ഒരു സിനിമയുടെയും എഡിറ്റിംഗ് സമയത്ത് ഒപ്പമുണ്ടാകാൻ രവിശങ്കറിനു കഴിഞ്ഞിട്ടില്ല. ലോകവേദികളിൽ സിത്താറുമായി പറന്നുനടക്കുകയായിരുന്നു അദ്ദേഹം അക്കാലത്ത്. അപുത്രയമൊക്കെ എത്ര മനോഹരമായാണ് തന്‍റെ സംഗീതം ചേർത്ത് വാർത്തെടുത്തിരിക്കുന്നതെന്ന് പിന്നീടാണ് രവിശങ്കർ കാണുന്നത്.\nവളരെക്കുറച്ച് അവസരങ്ങളിൽ മാത്രമേ എന്തുതരം സംഗീതം വേണമെന്ന് സത്യജിത് റായ് നിർദേശിക്കാറുള്ളൂ. അല്ലാത്തപ്പോഴെല്ലാം രവിശങ്കറിന് പൂർണ സ്വാതന്ത്ര്യം നൽകി. തന്‍റെ സംഗീതത്തെ റായ് പൂർണമനസോടെ അംഗീകരിച്ചിട്ടും വിമർശകരിൽനിന്ന് വേണ്ടത്ര പരിഗണന കിട്ടാത്തതിൽ ഒരുകാലത്ത് രവിശങ്കർ ഖിന്നനായിരുന്നു.\nദുഃഖഭാവം കൊണ്ടുവരാൻ ഏറ്റവും അനുയോജ്യവും കൂടുതൽ ഉപയോഗിക്കാറുള്ളതുമായ സംഗീതോപകരണങ്ങൾ വയലിനും സാരംഗിയുമാണ്. പഥേർ പാഞ്ചാലിയിലെ ദുഃഖഭരിതമായ ഒരു രംഗത്ത് രവിശങ്കർ വയലിനും സാരംഗിക്കും പകരം ഷെഹ്നായിയാണ് ഉപയോഗിച്ചത്. തീവ്രസ്വരമാണ് താർ-ഷെഹ്നായിയുടേത്. ചിത്രത്തിൽ ദുർഗയുടെ മരണരംഗം കാണിക്കുന്പോൾ ഷെഹ്നായിയുടെ സങ്കടസ്വരം ഹൃദയത്തെ തുളച്ച് അപ്പുറം കടന്നുപോകുന്നു.\nദേശ, ഭാഷാഭേദങ്ങൾക്കപ്പുറം ഒരു പ്രേക്ഷകനും കണ്ണീരണിഞ്ഞല്ലാതെ ആ രംഗം കണ്ടിരുന്നിട്ടില്ല.\nപട്ദീപ് രാഗത്തിലാണ് ഷെഹ്നായി സംഗീതശകലം രവിശങ്കർ ഒരുക്കിയത്. മഴയുടെ ഭംഗിയുള്ള ദേശിലും തോടിയിലും രണ്ടു സിത്താർ സോളോ പീസുകളും ചിത്രത്തിനുവേണ്ടി ചെയ്തു. സിനിമയുടെ ഛായാഗ്രഹകൻ സുബ്രത മിത്രയാണ് സിത്താർ വായിച്ചതെന്ന പ്രത്യേകതയുമുണ്ട്.\nമികച്ച 50 ഫിലിം സൗണ്ട് ട്രാക്കുകളിലൊന്നായി 2007ൽ ഗാർഡിയൻ പത്രം പഥേർ പാഞ്ചാലിയിലെ സംഗീതത്തെ തെരഞ്ഞെടുത്തിരുന്നു. സങ്കടകരമായ സംഗീതം, അതേസമയം ഉന്മേഷദായകം എന്നാണ് ഒരിക്കൽ ദ വില്ലേജ് വോയ്സ് അതിനെ വിശേഷിപ്പിച്ചത്.\nഅവിടെയാണ് ഒരു മാന്ത്രികന്‍റെ വിരൽസ്പർശം കേൾവിക്കാർ അറിയുന്നതും.


ഫലസ്തീന് അമേരിക്കയോട് എന്ത് തെറ്റാണ് ചെയ്തത്? | islamonlive\nHome/Politics/Middle East/ഫലസ്തീന് അമേരിക്കയോട് എന്ത് തെറ്റാണ് ചെയ്തത്?\nഫലസ്തീന് അമേരിക്കയോട് എന്ത് തെറ്റാണ് ചെയ്തത്?\nIslam Onlive 29/11/2012\nഐക്യരാഷ്ട്ര സഭയില് രാഷ്ട്രേതര അംഗത്വത്തിനുള്ള ഫലസ്തീന്റെ ആവശ്യത്തെ എതിര്‍ക്കുന്ന അമേരിക്ക, ബ്രിട്ടന്, ജര്‍മനി തുടങ്ങിയ രാഷ്ട്രങ്ങളുടെ നയം ഏത് അളവുകോലെടുത്ത് പരിശോധിച്ചാലും ലജ്ജാവഹമാണ്. മാനവികമോ, ധാര്‍മികമോ അല്ലാത്ത, കേവലം അറബികള്‍ക്കും മുസ്‌ലിംകള്‍ക്കും നേരെയുള്ള ശത്രുതാപരമായ രാഷ്ട്രീയ നിലപാടാണ് അത്. അക്രമത്തില് നിന്ന് അകന്ന് നില്‍ക്കാനും, അന്താരാഷ്ട്ര കരാറുകള് മാനിക്കാനും ഫലസ്തീനികളെ ചര്‍ച്ചയിലൂടെ നിരന്തരമായി ഉപദേശിക്കുകയും, അവര്‍ക്ക് സ്വതന്ത്ര രാഷ്ട്രം വാഗ്ദാനം ചെയ്യുകയും, ശേഷം രാഷ്ട്രേതര അംഗത്വത്തെ എതിര്‍ക്കുകയും ചെയ്യുന്ന ശത്രുതാപരമായ നിലപാട് പ്രസ്തുത രാഷ്ട്രങ്ങളില് നിന്നും ഉണ്ടാവുന്നതെന്ത് കൊണ്ട് എന്ന് നമുക്ക് മനസ്സിലാവുന്നില്ല.\nഫലസ്തീന് രാഷ്ട്രത്തിന് വേണ്ടി പണിയെടുക്കുമെന്ന് തന്റെ ഒന്നാമൂഴത്തില് പ്രഖ്യാപിച്ചിരുന്ന നിലവിലുള്ള അമേരിക്കന് പ്രസിഡന്റ് ബറാക് ഒബാമ, പ്രസ്തുത ഉദ്യമത്തില് നിന്ന് പിന്മാറുന്നതിനായി ഫലസ്തീന് പ്രസിഡന്റ് മഹ്മൂദ് അബ്ബാസിന്റെ മേല് ശക്തമായി സമ്മര്‍ദ്ദം ചെലുത്തുവെന്ന് മാത്രമല്ല അവര്‍ക്കുള്ള സാമ്പത്തിക സഹായം നിര്‍ത്തുമെന്് ഭീഷണിപ്പെടുത്തുക കൂടി ചെയ്തിരിക്കുന്നു. യൂറോപ്യന് രാഷ്ട്രങ്ങളിലേക്ക് അദ്ദേഹത്തിന്റെ ഭരണകൂടം പ്രത്യേക സന്ദേശമയച്ചിരിക്കുകയാണിപ്പോള്. ഐക്യരാഷ്ട്രസഭയില് ഫലസ്തീനെ എതിര്‍ക്കുകയും, അതിനെതിരെ വോട്ട് രേഖപ്പെടുത്തുകയും ചെയ്യാന് ആവശ്യപ്പെട്ട് കൊണ്ട് മാത്രമല്ല, പ്രസ്തുത നിലപാട് സ്വീകരിക്കാന് മറ്റ് രാഷ്ട്രങ്ങളെ എല്ലാ മാര്‍ഗത്തിലൂടെയും പ്രേരിപ്പിക്കുക കൂടി ചെയ്യണമെന്നാണ് നിര്‍ദ്ദേശം.\nഉപരോധിക്കപ്പെട്ട, വളരെ പ്രാഥമികമായ അവകാശങ്ങള് പോലും നിഷേധിക്കപ്പെട്ട ഫലസ്തീനികള്‍ക്ക് നേരെ അമേരിക്ക വെച്ച് പുലര്‍ത്തുന്ന വെറുപ്പിന്റെയും വിദ്വേഷത്തിന്റെയും കാരണങ്ങള് നമുക്കറിയില്ല. ജനാധിപത്യമൂല്യങ്ങളും നീതിയും ലോകം മുഴുക്കെ പ്രചരിപ്പിക്കുന്നുവെന്നും ലോകത്തിന്റെ നേതൃത്വം തങ്ങളുടെ കയ്യിലാണെന്നും അവകാശപ്പെടുന്ന അവര്‍ക്കിതെങ്ങനെ സാധിക്കുന്നു?\nഫലസ്തീന് ജനത അമേരിക്കയോട് എന്ത് തെറ്റാണ് ചെയ്തത്? ഫലസ്തീന് സൈന്യം ഇതുവരെ അമേരിക്കയോട് യുദ്ധം ചെയ്തിട്ടില്ല. അമേരിക്കയുടെ വളരെ ചുരുങ്ങിയ കാലത്തെ ചരിത്രത്തിനിടയില് അവരുടെ രാഷ്ട്രത്തിന്റെ ഒരു മുഴം ഭൂമി പോലും ഫലസ്തീനികള് അധിനിവേശം ചെയ്തിട്ടില്ല. വിദേശകാര്യമന്ത്രി വില്യം ഹേഗ് വ്യക്തമാക്കിയ ബ്രിട്ടീഷ് ഭരണകൂടത്തിന്റെ നിലപാടാണ് അതിനേക്കാള് വഷളത്തരം. യുദ്ധക്കുറ്റവാളിയെന്ന നിലയില് ഇസ്രായേലിനെ വിചാരണ ചെയ്യണമെന്നാവശ്യവുമായി അന്താരാഷ്ട്ര കോടതിയെ സമീപിക്കുകയില്ലെന്ന് ഫലസ്തീന് രേഖാമൂലം അറിയിക്കുകയും, നിബന്ധനകള് കൂടാതെ ഇസ്രായേലിനോട് സന്ധി ചെയ്യാന് തയ്യാറാവുകയും ചെയ്താല് മാത്രമെ അവരെ പിന്തുണക്കുകയുള്ളൂ എന്നാണ് അയാള് പാര്‍ലിമെന്റിന് മുന്നില് വന്ന് വിളിച്ച് പറഞ്ഞത്.\nഫലസ്തീന് വിദ്വേഷിയായ ഇയാള് പതിനാറാം വയസ്സില് ഇസ്രായേല് ഫ്രന്റ്‌സ് സൊസൈറ്റിയില് അംഗത്വമെടുത്ത വ്യക്തിയാണ്. ഫലസ്തീനികളുടെ മേല് നിബന്ധനകള് വെച്ചും, അവരുടെ നിബന്ധനകള് വിലക്കിയും രാഷ്ട്രം വാഗ്ദാനം ചെയ്ത അദ്ദേഹത്തിന്റെ നടപടി വൃത്തികെട്ട ഇരട്ടത്താപ്പ് വ്യക്തമാക്കാന് പര്യാപ്തമാണ്.\nഫലസ്തീന് ദേശത്തെ സ്വര്‍ണത്തളികയില് വെച്ച് യഹൂദികള്‍ക്ക് സമര്‍പിക്കാന് മുന്‍പന്തിയിലുണ്ടായിരുന്നവരാണ് ബ്രിട്ടന്. അവര്‍ക്ക് കുറ്റബോധം അനുഭവപ്പെടുകയും, ഫലസ്തീനെ പിന്തുണക്കുകയും, സാമ്പത്തികവും, ആശയപരവുമായ സഹായങ്ങളും നല്‍കി തങ്ങള്‍ക്ക് പിണഞ്ഞ ചരിത്രപരമായ ഏറ്റവും വലിയ തെറ്റ് തിരുത്തുകയുമാണ് വേണ്ടത്.\nഫലസ്തീനികള് ഐക്യരാഷ്ട്രസഭയില് രാഷ്ട്രേതര അംഗത്വത്തിനായി ഇന്ന് ആവശ്യമുന്നയിക്കുകയാണ്. അവര്‍ക്ക് ബ്രിട്ടന്റെയോ, അമേരിക്കയുടെയോ ജര്‍മനിയുടെയോ വോട്ട് ആവശ്യമില്ല. വിജയത്തിനാവശ്യമായ 135 വോട്ടുകള് ഉറപ്പ് വരുത്തിക്കഴിഞ്ഞിരിക്കുന്നു. പക്ഷെ, ചരിത്രത്തിലെ നിര്‍ണായകമായ ഈ അവസരത്തില് തങ്ങളില് നിന്ന് പുറം തിരിഞ്ഞ ഈ രാഷ്ട്രങ്ങളുടെ നിലപാട് അവരൊരിക്കലും മറക്കില്ല.\nഇവര്‍ക്ക് നീതിയോ, മാനവികമൂല്യങ്ങളോ അറിയില്ല. അക്രമവും, അടിച്ചമര്‍ത്തലും, ഉപരോധവും, മറ്റുള്ളവരുടെ ഭൂമി കണ്ടുകെട്ടലും, യുദ്ധക്കുറ്റകൃത്യങ്ങളുമാണ് അവരുടെ കൂട്ട്. പിഞ്ചുകുഞ്ഞുങ്ങളെ കൊന്നൊടുക്കാനും, വീടുകള് തകര്‍ക്കാനും അവര്‍ക്കറിയാം.\nസന്ധികളിലൂടെയാണ് ഫലസ്തീന് രാഷ്ട്രം രൂപപ്പെടേണ്ടത് എന്ന് പറഞ്ഞാണ് അവര് തങ്ങളുടെ നിലപാടിനെ ന്യായീകരിക്കുന്നത്. എവിടെയാണ് ഈ സന്ധികള് എന്നാണ് നമുക്ക് ചോദിക്കാനുള്ളത്. ആരാണ് അവക്ക് വിഘാതമായി നില്‍ക്കുന്നത്? അവരുടെ തന്നെ സഖ്യകക്ഷിയായ ഇസ്രായേലാണല്ലോ അത് ചെയ്യുന്നത്. ഇരുപത് വര്‍ഷമായി പ്രസിഡന്റ് അബ്ബാസും സഹപ്രവര്‍ത്തകരും അതിന് തയ്യാറായിരുന്നുവല്ലോ. ഇസ്രായേലികള് അവരെ ഏറ്റവും വൃത്തികെട്ട വിധത്തില് നിന്ദിക്കുകയും അവഹേളിക്കുകയുമല്ലേ ചെയ്തത്. അപ്പോഴൊക്കെ ഈ രാഷ്ട്രങ്ങള് എവിടെയായിരുന്നു?\nഈയൊരു ഉദ്യമത്തില് ഞങ്ങള്‍ക്കും പ്രതീക്ഷയേതുമില്ല. ഇസ്രായേലിന്റെയും അമേരിക്കയുടെയും താല്‍പര്യങ്ങളെ സേവിക്കാത്ത കാലത്തോളം അന്താരാഷ്ട്ര നിയമങ്ങളൊന്നും നടപ്പാക്കപ്പെടുകയില്ല എന്ന് നമുക്ക് നന്നായറിയാം. എന്നാലും പ്രസിഡന്റ് മഹ്മൂദ് അബ്ബാസ് മുന്നിട്ടിറങ്ങുകയും അതുമായി മുന്നോട്ട് പോവുകയും ചെയ്തിരിക്കെ അമേരിക്കന് – ഇസ്രായേല് സമ്മര്‍ദങ്ങളെ പരാജയപ്പെടുത്താനും, മറ്റുള്ളവര്‍ക്ക് മുമ്പേ അറബ് രാഷ്ട്രങ്ങള് തന്നെ മറന്ന് കളഞ്ഞ ഫലസ്തീന് പ്രശ്‌നം ആഗോള ഭൂപടത്തില് മുന്നില് കൊണ്ട്‌വരാനും ഈ സംഭവം കാരണമാവുമെന്നതാണ് നമ്മെ സന്തോഷിപ്പിക്കുന്നത്.\nഫലസ്തീനിന് ഐക്യരാഷ്ട്ര സഭയില് രാഷ്ട്രേതര അംഗത്വം ലഭിച്ചാലുടന് പ്രസിഡന്റ് മഹ്മൂദ് അബ്ബാസ് നേരെ അന്താരാഷ്ട്ര നീതിന്യായ കോടതിയെ സമീപിക്കണമെന്നാണ് നമ്മുടെ അഭിപ്രായം. അതില് അംഗത്വം നേടുകയും, സകലതെളിവുകളും സംഭവങ്ങളും ഉദ്ധരിച്ച് യുദ്ധക്കുറ്റവാളികളായ ഇസ്രായേലിനെ കൈകാര്യം ചെയ്യുകയും വേണം. പാശ്ചാത്യ കാപട്യത്തിന്റെയും അന്താരാഷ്ട്ര നീതിനിരാസത്തിന്റെയും ചുവരുകളില് ചുറ്റികയടിച്ച് കൊണ്ടിരിക്കുകയാണ് ഫലസ്തീന് ജനത. തങ്ങളുടെ അപഹരിക്കപ്പെട്ട ഭൂമി മുഴുവന് തിരികെ ലഭിക്കുകയും, ഇസ്രായേലിനെ പിന്തുണച്ചതിന്റെ പേരില് അമേരിക്കയും ബ്രിട്ടനും മാപ്പ് പറയുകയും ചെയ്യുന്നത് വരെ ഈ ഉദ്യമം തുടര്‍ന്ന് കൊണ്ടേയിരിക്കും. എന്നാല് ഇസ്രായേല്, അവരോടുള്ള സമീപനം വ്യത്യസ്തമാണ്. കാരണം അവരുടെ കുറ്റകൃത്യങ്ങള് മാപ്പര്‍ഹിക്കുന്നതോ, പകരം വെക്കാവുന്നതോ അല്ല.\nഖാസി ഹുസൈന് ഇനി ഹൃദയങ്ങളില്\nരാഷ്ട്രീയ സംഘട്ടനത്തില് ശൈഖ് ഖറദാവി ബലിയാടാക്കപ്പെടുന്നു


‘ശസ്ത്രക്രിയ വിജയകരം, പക്ഷേ രോഗി മരിച്ചു’ മോദിയുടെ നോട്ടുനിരോധനത്തെ പരിഹസിച്ച് പവാര് – Chandrika Daily\nBy chandrika Sunday December 18, 2016 17:00 pm\n‘ശസ്ത്രക്രിയ വിജയകരം, പക്ഷേ രോഗി മരിച്ചു’ മോദിയുടെ നോട്ടുനിരോധനത്തെ പരിഹസിച്ച് പവാര്\nമുംബൈ: മോദി സര്‍ക്കാരിന്റെ നോട്ട് അസാധുവാക്കല് തീരുമാനം സമ്പൂര്‍ണ്ണ പരാജയമാണെന്ന് എന്‍സിപി നേതാവ് ശരദ് പവാര്. പരാജയത്തിന്റെ ഉത്തരവാദിത്വം പ്രധാനമന്ത്രി നരേന്ദ്ര മോദിക്കാണെന്ന് പറഞ്ഞ പവാര് സൈനികര്‍ക്കെതിരെ…\nമുംബൈ: മോദി സര്‍ക്കാരിന്റെ നോട്ട് അസാധുവാക്കല് തീരുമാനം സമ്പൂര്‍ണ്ണ പരാജയമാണെന്ന് എന്‍സിപി നേതാവ് ശരദ് പവാര്.\nപരാജയത്തിന്റെ ഉത്തരവാദിത്വം പ്രധാനമന്ത്രി നരേന്ദ്ര മോദിക്കാണെന്ന് പറഞ്ഞ പവാര് സൈനികര്‍ക്കെതിരെ വര്‍ധിക്കുന്ന തീവ്രവാദി ആക്രമണങ്ങളിലും സര്‍ക്കാരിനെ വിമര്‍ശിച്ചു.\nഉയര്‍ന്ന മൂല്യമുള്ള നോട്ടുകളുടെ നിരോധനം സമ്പദ് വ്യവസ്ഥയ്ക്ക് കരുത്തേകാനും കള്ളപ്പണത്തെ തുരത്താനും സഹായിക്കുമെന്നതില് എനിക്ക് സംശയമുണ്ടായിരുന്നില്ല, എന്നാല് അത് നടപ്പാക്കുന്നതില് കേന്ദ്രം സമ്പൂര്‍ണ്ണമായി പരാജയപ്പെട്ടു. സാധാരണക്കാരെയാണ് ഇത് ഏറ്റവും കൂടുതല് ബാധിച്ചത്.\nസമ്പദ്‌വ്യവസ്ഥ താറുമാറായി. ശസ്ത്രക്രിയ വിജയകരമായി നടന്നു പക്ഷെ രോഗി മരിച്ചു എന്ന അവസ്ഥയാണ് നോട്ട് പിന്‍വലിക്കല് കൊണ്ട് ഉണ്ടായത്.\nവലിയ തീരുമാനമാണ് മോദിയെടുത്തത്. എന്നാല് അതിന് വേണ്ടത്ര മുന്നൊരുക്കങ്ങള് ചെയ്തിരുന്നില്ല. ജനം നേരിടുന്ന ദുരിതത്തിന്റെ ഉത്തരവാദിത്വത്തില് നിന്നും മോദി സര്‍ക്കാരിന് ഒളിച്ചോടാനാകില്ല. രാജ്യത്ത് വിവിധ ഇടങ്ങളില് നടത്തിയ റെയ്ഡുകളില് ബിസിനസ്സുകാരില് നിന്നും പുതിയ കറന്‍സികള് പിടിച്ചെടുത്ത സംഭവങ്ങളിലും കേന്ദ്രത്തെ പവാര് വിമര്‍ശിച്ചു.\nസാധാരണക്കാര് പണം കിട്ടാതെ നെട്ടോട്ടമോടുമ്പോഴാണ് നിരവധി പേരില് നിന്നും കോടികളുടെ പുതിയ നോട്ടുകള് പിടികൂടുന്നത്. പിന്‍വാതിലിലൂടെ പണം മാറ്റാന് അധികൃതര് തന്നെ കൂട്ടുനിന്നിട്ടുണ്ടെന്നും പവാര് ആരോപിച്ചു.\nഇതിന്റെ ഉത്തരവാദിത്തവും കേന്ദ്രത്തിനാണെന്നും അദ്ദേഹം പറഞ്ഞു. സൈനികര്‍ക്ക് നേരെ വര്‍ധിക്കുന്ന തീവ്രവാദി ആക്രമണങ്ങളിലും മോദി സര്‍ക്കാരിനെ പവാര് കുറ്റപ്പെടുത്തി. ദേശീയ സുരക്ഷയില് തനിക്ക് ആശങ്കയുണ്ട്. ഫെബ്രുവരി നാല് മുതല് ഡിസംബര് ഒമ്പത് വരെയുള്ള കണക്കുകള് പ്രകാരം രാജ്യത്ത് 162 തീവ്രവാദി ആക്രമണങ്ങള് ഉണ്ടായെന്നാണ് കണക്ക്.\nഇതില് 104ഉം സൈന്യത്തിന് നേരെ ആയിരുന്നു. ആക്രമണങ്ങളില് 57 സൈനികര് കൊല്ലപ്പെട്ടു. മുന്‍കാലങ്ങളിലൊന്നും സൈനികര്‍ക്ക് നേരെ ഇത്രയും ആക്രമണങ്ങള് ഉണ്ടായിട്ടില്ലെന്നും പവാര് പറഞ്ഞു. പാകിസ്താന് ലവ് ലെറ്റര് എഴുതുന്നത് അവസാനിപ്പിക്കണമെന്നാണ് ലോക്‌സഭാ തെരഞ്ഞെടുപ്പിന് മുമ്പ് മോദി യുപിഎ സര്‍ക്കാരിനെ ഉപദേശിച്ചിരുന്നത്.\n56 ഇഞ്ച് നെഞ്ചിന്റെ വാചോടാപവും നടത്തി. പക്ഷെ മോദി അധികാരത്തില് വന്നിട്ടും ദേശീയ സുരക്ഷ ആശങ്കയിലാണ്. തീവ്രവാദി ആക്രമണങ്ങള് തടയാന് ഒരു നടപടിയും സ്വീകരിച്ചില്ല.\nദേശീയ സുരക്ഷ രാഷ്ട്രീയവത്കരിക്കാനല്ല തന്റെ ശ്രമം. ഇക്കാര്യത്തില് സര്‍ക്കാരിനൊപ്പം നീങ്ങാന് ആഗ്രഹിക്കുന്നവരാണ് പ്രതിപക്ഷമെന്നും പവാര് കൂട്ടിചേര്‍ത്തു.\nCategories: Culture, More, Views Tags: bjp modi 500&1000, demonetisation, narendra modi, pm modi, sharath pawar


sreenivasan Archives - metromatinee.com Lifestyle Entertainment & Sports\nനടനായും തിരക്കഥാകൃത്തായും മലയാള സിനിമയില് തിളങ്ങിയ താരമാണ് ശ്രീനിവാസന്. 1977ൽ പി എ ബക്കർ സംവിധാനം ചെയ്ത ‘മണിമുഴക്കം’ എന്ന ചിത്രത്തിലൂടെയാണു...\nശ്രീനിവാസനെ പോലെ തന്നെ മലയാളികള്‍ക്ക് ഏറെ സുപരിചിതനായ താരമാണ് അദ്ദേഹത്തിന്റെ മകന് ധ്യാന് ശ്രീനിവാസ്. സോഷ്യല് മീഡിയയിലും വളരെ സജീവമാണ് താരം....\nBy AJILI ANNAJOHNJune 6, 2022\nസത്യൻ അന്തിക്കാട് ശ്രീനിവാസന്റെ തിരക്കഥയ്ക്ക് ദൃശ്യഭാഷ്യമൊരുക്കിയതോടെയാണ് മലയാളത്തിന് മറക്കാനാകാത്ത സിനിമകൾ ഉണ്ടായത്. 1986- ടി പി ബാലഗോപാലൻ എം എ എന്ന...\nഞാന് ശ്രീനിയുടെ അടുത്തേക്ക് സീന് വാങ്ങിക്കാന് ചെന്നപ്പോള് ശ്രീനി വളരെ കൂളായി സിഗരറ്റ് വലിച്ച് ഇരിക്കുകയാണ്; ഞാന് മേശപ്പുറത്ത് നോക്കുമ്പോള് ഒരു ഷീറ്റ് പേപ്പര് മാത്രം അവിടെ കിടക്കുന്നുള്ളു; എനിക്കാണെങ്കില് ദേഷ്യം വന്നു, പക്ഷേ ആ വാക്കുകള് എന്റെ കണ്ണുനനയിച്ചു: സത്യന് അന്തിക്കാട് പറയുന്നു !\nസാന്ത്യൻ അന്തിക്കാട് ശ്രീനിവാസൻ കൂട്ടുകെട്ടിൽ നിരവധി ചിത്രങ്ങൾ മലയാള സിനിമ പ്രേക്ഷകർക്ക് ലഭിച്ചത് . സത്യന് അന്തിക്കാടിന്റെ സംവിധാനത്തിന് 1986ല് പുറത്തിറങ്ങിയ...\nകഴിഞ്ഞ ദിവസമായിരുന്നു മലയാളികളുടെ പ്രിയതാരം ശ്രീനിവാസന് സുഖം പ്രാപിച്ച് ആശുപത്രി വിട്ടുവെന്ന വാര്‍ത്തകള് പുറത്തെത്തിയത്. ഹൃദയസംബന്ധമായ അസുഖങ്ങളെ തുടര്‍ന്ന് ആയിരുന്നു ശ്രീനിവാസന്...\nഹൃദയ സംബന്ധമായ അസുഖത്തെ തുടര്‍ന്ന് ചികിത്സയിലായരുന്ന നടന് ശ്രീനിവാസന് ആശുപത്രി വിട്ടു. മാര്‍ച്ച് 30നാണ് അങ്കമാലിയിലെ അപ്പോളോ അഡ്‌ലക്‌സ് ആശുപത്രിയില് താരത്തെ...\nശ്രീനിവാസനെ വെന്റിലേറ്ററില് നിന്ന് മാറ്റി; ആരോഗ്യനില തൃപ്തികരം, കുടുംബാംഗങ്ങളോട് സംസാരിച്ചുവെന്നും ആശുപത്രി അധികൃതര്\nനിരവധി ചിത്രങ്ങളിലൂടെ മലയാളി പ്രേക്ഷകര്‍ക്കേറെ പ്രിയങ്കരനായ താരമാണ് ശ്രീനിവാസന്. കഴിഞ്ഞ കുറച്ച് ദിവസങ്ങള്‍ക്ക് മുമ്പ് താരത്തെ വെന്റിലേറ്ററില് പ്രവേശിപ്പിച്ചുവെന്ന് വാര്‍ത്തകള് വന്നിരുന്നു....\nഗായകനായും നടനായും മലയാളി പ്രേക്ഷകര്‍ക്കേറെ സുപരിചിതനായ വ്യക്തിയാണ് വിനീത് ശ്രീനിവാസന്. ഇപ്പോഴിതാ വിനീത് ശ്രീനിവാസന്റെ ഒരു അഭിമുഖമാണ് സോഷ്യല് മീഡിയയില് വീണ്ടും...\nകുതിരവട്ടം പപ്പുവിനെ സിനിമയില് നിന്ന് ഔട്ട് ആക്കണമെന്ന് സംവിധായകന് എന്നോട് പറഞ്ഞു; അല്ല നമ്മള് വിചാരിച്ചാല് നടക്കുമെന്ന് പുള്ളി തന്നോട് വീണ്ടും പറഞ്ഞു; വെളിപ്പെടുത്തലുമായി ശ്രീനിവാസന്\nനിരവധി ചിത്രങ്ങളിലൂടെ മലയാളി പ്രേക്ഷകര്‍ക്കേറെ പ്രിയങ്കരനായ താരമാണ് ശ്രീനിവാസന്. ഇപ്പോഴിതാ നടന് പപ്പുവിനെ കുറിച്ച് അദ്ദേഹം പറഞ്ഞ വാക്കുകളാണ് വൈറലായി മാറുന്നത്....\nശ്രീനി സാര് തന്റെ ബാഗ് തുറന്നു അദ്ദേഹത്തിന്റെ കൈപ്പടയില് എഴുതിയിരിക്കുന്ന ഒരു ചെറിയ പേപ്പര് എനിക്കു നേരെ നീട്ടി. ‘ഞാന് ഇതും കൂടി ഒന്ന് പറഞ്ഞോട്ടെ?’ വളരെ നിഷ്‌കളങ്കമായി, ഒരു പുതുമുഖ നടനെ പോലെ അദ്ദേഹം എന്നോടു ചോദിച്ചു; അനുഭവം പങ്കുവെച്ച് സംവിധായകന്\nശ്രീനിവാസന്റെ പിറന്നാള് ദിനത്തിൽ സിനിമയോടുള്ള അദ്ദേഹത്തിന്റെ അടങ്ങാത്ത സ്‌നേഹത്തെക്കുറിച്ച് സംവിധായകന് രാഹുല് റിജി പങ്കുവച്ച വാക്കുകളാണ് ഇപ്പോള് ആരാധകര് ഏറ്റെടുക്കുന്നത്. രാഹുല്...\n‘ഞാനിപ്പോ എന്താ വേണ്ടേ?’ ‘പോയിട്ട് പരമാവധി ആദരാഞ്ജലി സംഘടിപ്പിച്ചോണ്ട് വാ എന്നായിരുന്നു അദ്ദേഹത്തിന്റെ മറുപടി; നിര്‍മാതാവും തിരക്കഥാകൃത്തുമായ മനോജ് രാംസിംഗ് പറയുന്നു\nBy Noora T Noora TApril 8, 2022\nഹൃദയസംബന്ധമായ അസുഖങ്ങളേത്തുടര്‍ന്ന് ചികിത്സയിലായിരുന്ന നടന് ശ്രീനിവാസന് മരിച്ചെന്ന രീതിയിലും വ്യാജ വാര്‍ത്തകള് സോഷ്യൽ മീഡിയയിലൂടെ പ്രചരിച്ചിരുന്നു. ഈ സംഭവം ശ്രദ്ധയില്‍പ്പെടുത്തിയപ്പോള് ശ്രീനിവാസന്...


SEBI attaches bank, demat, mutual fund accounts of Vijay Mallya’s UBHL - Malayalam Goodreturns\n» വിജയ് മല്യയുടെ ബാങ്ക്, ഡീമാറ്റ്, മ്യൂച്വൽ ഫണ്ട് അക്കൗണ്ടുകൾ പിടിച്ചെടുത്തു\nPublished: Thursday, November 16, 2017, 15:09 [IST]\nവിജയ് മല്യയുടെ യുണൈറ്റഡ് ബ്രീവറീസിന്റെ പേരിലുള്ള ബാങ്ക് അക്കൗണ്ട്, ഡീമാറ്റ് അക്കൈണ്ട്, മ്യൂച്വൽ ഫണ്ട് അക്കൗണ്ടുകൾ എന്നിവ സെക്യൂരിറ്റി എക്‌സ്‌ചേഞ്ച് ബോര്‍ഡ് ഓഫ് ഇന്ത്യ (സെബി) പിടിച്ചെടുത്തു.\n2015ൽ സെബി ചുമത്തിയ പിഴ അടയ്ക്കാത്തതിനെ തുടർന്നാണ് നടപടി. 18.5 ലക്ഷം രൂപയാണ് അടയ്ക്കേണ്ട തുക. 15 ലക്ഷം രൂപ പിഴയും 3.5 ലക്ഷം രൂപ പലിശയും ചേ‍ർത്തതാണ് ആകെ തുക.\nഅത് സംബന്ധിച്ച് ബാങ്കുകള്, മ്യൂച്വല് ഫണ്ട് എഎംസികള്, ഡെപ്പോസിറ്ററികള് എന്നിവയ്ക്ക് സെബി നിര്‍ദേശം നല്‍കിയിട്ടുണ്ട്. ഈ അക്കൗണ്ടുകളിൽ നിന്ന് ഇനി സെബിയുടെ അനുവാദമില്ലാതെ പണം പിൻവലിക്കാൻ സാധിക്കില്ല.\nബാക്ക് ലോക്കറുകൾ ഉൾപ്പെടെ സെബി പിടിച്ചെടുത്തിരിക്കുകയാണ്. 2016 മാ‍ർച്ച് രണ്ടിനാണ് വിജയ് മല്യ ഇന്ത്യ വിട്ടത്. ഇപ്പോൾ യുകെയിലാണ് താമസം.\nRead more about: vijay mallya sebi വിജയ് മല്യ സെബി\nMarkets regulator SEBI has ordered attachment of bank accounts as well as share and mutual fund holdings of defaulter businessman Vijay Mallya-led United Breweries (Holding) Ltd. to recover dues totalling ₹18.5 lakh.\nStory first published: Thursday, November 16, 2017, 15:09 [IST]


പണ്ടേ അവസരമില്ല...പുതിയ നടി സംഘടനകൂടി ഉണ്ടാക്കിയപ്പോൾ പറയാനുമില്ല - Pravasishabdam\nHome Entertainment പണ്ടേ അവസരമില്ല…പുതിയ നടി സംഘടനകൂടി ഉണ്ടാക്കിയപ്പോൾ പറയാനുമില്ല\nപണ്ടേ അവസരമില്ല…പുതിയ നടി സംഘടനകൂടി ഉണ്ടാക്കിയപ്പോൾ പറയാനുമില്ല\nറിമാ കല്ലുങ്കൽ മലയാളത്തിൽ നിന്നും അന്യ ഭാഷയിലേക്ക് ചുവടുമാറുന്നു. 8വർഷത്തോളം മലയാൾ സിനിമയിൽ കഴിവ് തെളിയിച്ച നടിയാണ് റിമ. മാത്രമല്ല കരുത്തുറ്റ നിലപാടുകളും ആരുടെയും ഔദാര്യങ്ങൾക്ക് വീഴാത്ത നടിയും. ഈ തന്റേടവും ചങ്കൂറ്റവും മാത്രം മതിയല്ലോ മലയാളത്തിൽ അവസരം കുറയാൽ. റിമക്ക് വേണ്ട പരിഗണന മലയാളത്തിൽ കിട്ടുന്നില്ല. അങ്ങീനെ ഇരിക്കുമ്പോൾ മഞ്ജു വാര്യരുടെ ഒപ്പം പുതിയ നടി സംഘടനയും ഉണ്ടാക്കി. ഇതോടെ അസൂയ മൂത്ത സീനിയർ ആയ ചില നടന്മാരുടെ വൈരാഗ്യം ഇരട്ടിച്ചു. മാത്രമല്ല മഞ്ജുവിന്റെ ശക്തിയും ധൈര്യവും കൂടിയാണ് നടി റിമയും ഭർത്താവ് ആഷികും എന്ന മനസിലാക്കിയതോടെ പാരകൾ പതിന്മടങ്ങായി.\nഇതോടെ മലയാളത്തില് അഞ്ചെട്ടു വര്‍ഷം അഭിനയിച്ചശേഷം നടി അതിര്‍ത്തി കടക്കുകയാണ്. അടുത്തകാലത്തൊന്നും ശ്രദ്ധേയ കഥാപാത്രങ്ങള് ലഭിക്കാതിരുന്ന റിമ ഇപ്പോള് അഭിനയിക്കുന്നത് ക്ലിന്റ് എന്ന ചിത്രത്തിലാണ്. ന്യൂജന് സിനിമകളുടെ വാണിജ്യസാധ്യത പോയതും ഇവര്‍ക്കു തിരിച്ചടിയായി.\nതമിഴില്‍ിന്നോ തെലുങ്കില് നിന്നോ മികച്ച അവസരം കിട്ടിയാല് അഭിനയിക്കുമെന്നാണ് അവര് പറയുന്നത്. സംതൃപ്തി ലഭിക്കുന്ന വേഷം ലഭിച്ചാല് ഭാഷ ഏതാണെന്ന് നോക്കാതെ ജോലി ചെയ്യും. നയന്‍താരയും കീര്‍ത്തി സുരേഷുമെല്ലാം തങ്ങളുടെ കരിയറിന്റെ തുടക്കത്തിലാണ് തമിഴിലേക്ക് ചേക്കേറിയത്.\nPrevious articleമലയാളി നേഴ്സ് സൗദിയിൽ മാലാഖയായി, 3.5 ലക്ഷത്തിന് അറബിക്ക് വിറ്റ സ്ത്രീയേ നാട്ടിലെത്തിച്ചു\nNext articleബിജെപി ബാന്ധവത്തിനൊരുങ്ങുന്ന കത്തോലിക്ക സഭയെ സിപിഎം കൈവിട്ടു, ബി.ജെ.പിയുമായി ചർച്ച നടത്തിയാൽ സഭക്ക് ഭീഷണികൾ ഏറെ


Varalakshmi Sarathkumar: രാധിക തന്‍റെ അമ്മയല്ല; ആന്‍റിയെന്നാണ് വിളിക്കാറെന്ന് വരലക്ഷ്മി - tamil actress varalakshmi sarathkumar reveals that actress radhika sarathkumar is not her mom | Samayam Malayalam\ntamil actress varalakshmi sarathkumar reveals that actress radhika sarathkumar is not her mom\nരാധിക തന്‍റെ അമ്മയല്ല; ആന്‍റിയെന്നാണ് വിളിക്കാറെന്ന് വരലക്ഷ്മി\nBibin Babu | Samayam Malayalam | Updated: 03 Mar 2020, 03:31:00 PM\nരാധികയെ ആന്‍റി എന്ന് വിളിക്കുന്നതെന്തെന്നുള്ള അവതാരകന്‍റെ ചോദ്യത്തിന് മറുപടി നൽകവേയാണ് വരലക്ഷ്മി ഇത് വ്യക്തമാക്കുകയുണ്ടായത്, നടിയുടെ തുറന്നുപറച്ചിൽ സോഷ്യൽമീഡിയ ഏറ്റെടുത്തിരിക്കുകയാണ്\nകഴിഞ്ഞദിവസം കാസ്റ്റിങ് കൌച്ചിനെതിരെ താരം തുറന്നുപറഞ്ഞിരുന്നു\nഅതിന് പിന്നാലെയാണ് ഈ വെളിപ്പെടുത്തൽ\nരാധിക തന്‍റെ അമ്മയല്ലെന്ന് നടി വരലക്ഷ്മി ശരത്കുമാർ. രാധിക ശരത്കുമാറിനെ താൻ ‘ആന്‍റി’ എന്നാണ് വിളിക്കാറെന്നും താരം വ്യക്തമാക്കി. രാധിക തന്‍റെ അമ്മയല്ലെന്നും അമ്മയല്ലെങ്കിലും അവരുമായി അടുത്ത ബന്ധം തനിക്കുണ്ടെന്നും നടി വ്യക്തമാക്കിയിരിക്കുകയാണ്. തമിഴ് സിനിമാലോകത്ത് വലിയ ചർച്ചയായിരിക്കുകയാണ് ഈ വെളിപ്പെടുത്തൽ.\nഛായ ദേവിയാണ് നടൻ ശരത്കുമാറിന്‍റെ ആദ്യ ഭാര്യ. ശരത് കുമാറിന് ഛായയിൽ രണ്ട് മക്കളുണ്ട്. വരലക്ഷ്മി ശരത്കുമാർ, പൂജ ശരത്കുമാർ എന്നിവരാണവർ. പിന്നീട് ഛായയുമായി വിവാഹമോചിതനായ ശരത് കുമാര് 2001-ൽ രാധികയുമായി വിവാഹിതനായി. രാധികയുടേത് മൂന്നാം വിവാഹമായിരുന്നു. രാധികയ്ക്ക് റയാൻ എന്ന് പേരുള്ള ഒരു മകളുണ്ടായിരുന്നു. 2004-ല് ശരത് കുമാറിനും രാധികയ്ക്കും രാഹുൽ എന്നൊരു ആൺകുട്ടിയും ജനിക്കുകയുണ്ടായി.\nAlso Read: താരപുത്രിയായിരുന്നിട്ടും കാസ്റ്റിങ് കൗച്ച് നേരിട്ടിട്ടുണ്ട്; തെളിവുണ്ടെന്നും വരലക്ഷ്മി ശരത്കുമാര്\nഇന്ത്യാ ഗ്ലിറ്റ്സ് ഓൺലൈനിന് നൽകിയ അഭിമുഖത്തിലാണ് വരലക്ഷ്മി തന്‍റെ കുടുംബകാര്യങ്ങളെകുറിച്ച് വാചാലയായത്. അച്ഛൻ ശരത്കുമാറും രാധികാന്‍റിയും വളരെ സന്തോഷത്തോടെയാണ് ജീവിക്കുന്നതെന്നും വരലക്ഷ്മി പറയുകയുണ്ടായി.\nഇതേ അഭിമുഖത്തിൽ താരം കാസ്റ്റിങ് കൗച്ചിനെ കുറിച്ച് തുറന്ന് സംസാരിക്കുകയുണ്ടായി. താരപുത്രിയായിരുന്നിട്ടും തനിക്കും അത്തരം അനുഭവങ്ങള് തനിക്കുമുണ്ടായെന്നും ചില നിര്‍മാതാക്കളും താരങ്ങളും ദുരുദ്ദേശത്തോടെ തന്നെ സമീപിച്ചിട്ടുണ്ടെന്നും താരം വെളിപ്പെടുത്തുകയുണ്ടായി.\nകലാമണ്ഡലത്തില് 'ഓ മെെ പഞ്ചസാര' പാടി ശ്രീനാഥ് ഭാസി; മച്ചാന് ഇത്ര പൊളിയായിരുന്നോ എന്ന് ആരാധകര്‍ആര്‍ട്ടിക്കിള് ഷോ\nവരലക്ഷ്മി Varalakshmi Sarathkumar tamil actress varalakshmi sarathkumar Sarathkumar Radhika Sarathkumar Mom\nWeb Title : tamil actress varalakshmi sarathkumar reveals that actress radhika sarathkumar is not her mom


Bhaskar The Rascal is all set to release on April 15 - Malayalam Filmibeat\n| Updated: Tuesday, April 14, 2015, 9:31 [IST]\nസിദ്ദീഖും മമ്മൂട്ടിയും ഒന്നിച്ച രണ്ടു ചിത്രങ്ങള്‍ക്കും ഒരു പ്രത്യേകയുണ്ട്. രണ്ടിടത്തും നായകന് ശരിക്കും ആണായിരിക്കും. ഹിറ്റ്‌ലര് എന്ന ചിത്രത്തിലെ മാധവന്‍കുട്ടിയെ കണ്ടാല് നാട്ടിലെ പൂവാലന്‍മാരെല്ലാം പോയ വഴി കാണില്ല. ക്രോണിക് ബാച്ചിലറിലെ സത്യപ്രതാപ് എന്ന എസ്പിയെ കണ്ടാല് പ്രേമം മൂത്ത പെണ്ണുങ്ങളെല്ലാം കിട്ടിയ വണ്ടിക്കു സ്ഥലം വിടും. പുതിയ ചിത്രമായ ഭാസ്‌കര് ദ് റാസ്‌കലിലെ ഭാസ്‌കറും വ്യത്യസ്തനല്ല. അടിക്ക് അടി, പല്ലിനു പല്ല് അതാണ് ഭാക്‌സറിന്റെ സ്വഭാവം. അപ്പോള് തന്നെ കാര്യം പിടികിട്ടുമല്ലോ. മമ്മൂട്ടിയുടെ എല്ലാ മാനറിസവും നന്നായി പ്രയോജനപ്പെടുത്തിക്കൊണ്ടാണ് സിദ്ദീഖ് ചിത്രമൊരുക്കിയിരിക്കുന്നത്. മാധവന്‍കുട്ടിയായാലും എസ്പിയായായാലും ഭാസ്‌കര് ആയാലും ആള് കൊമ്പന് തന്നെ. ഒരേസമയം വീര്യവും ഹാസ്യവും കൈകാര്യം ചെയ്യുന്നവരാണ് മൂന്നുനായകന്‍മാരും. സിദ്ദീഖ്-മമ്മൂട്ടിയുടെ മൂന്നാംവരവും മോശമാകില്ല എന്ന് ചിത്രത്തിന്റെ മൂന്നു ട്രയിലറുകളും കണ്ടവര് ഉറപ്പിക്കും.\nബോധോള്ള ആരെങ്കിലും ലോകത്ത് ആര്‍ക്കെങ്കിലും ഇങ്ങനെയൊരു പേരിടുവോ എന്ന ഭാസ്‌കറിന്റെ ചോദ്യവുമായാണ് ആദ്യ ട്രെയ്‌ലര് പുറത്തിറങ്ങിയത്. അടി മേടിക്കാനുള്ളതല്ല, അടി കൊടുക്കാനുള്ളതാണ് എന്ന മമ്മൂട്ടി ഡയലോഗോടെയാണ് രണ്ടാം ട്രെയ്‌ലര് എത്തിയത്.\nമൊതലാളീ ദേ അടി ഓട്ടോയും പിടിച്ചുവരുന്നു എന്ന കണക്കപ്പിള്ള വിക്രമന്റെ ഡയലോഗായിട്ടാണ് മൂന്നാമത്തെ ട്രെയ്‌ലര് എത്തിയത്. ഈ വിഷുവിന് ശരിക്കുമൊരു അടിപ്പടം കാണാന് തന്നെയാണ് എല്ലാവരും കാത്തിരിക്കുന്നത്. അത് മമ്മൂട്ടിയുടെ കയ്യില് നിന്നാകുമ്പോള് ചൂട് കൂടും. അടിയുടെ കാര്യത്തില് ഹിറ്റ്‌ലര് മാധവന്‍കുട്ടിയുടെയും സത്യപ്രതാപിന്റെയും ചേട്ടനാണ് ഭാസ്‌കര് എന്നാണ് അണിയറ പ്രവര്‍ത്തകര് പറയുന്നത്.\nഇതുകേള്‍ക്കുമ്പോള് മമ്മൂട്ടി ഫാന്‍സുകാര് മാത്രമല്ല, വിഷുവിന് നല്ലൊരു ചിത്രം കാണാന് കാത്തിരുന്നവര് വരെ കൊതിക്കുകയാണ്. മമ്മൂട്ടിക്കൊപ്പം നിന്നുകൊണ്ട് നയന്‍താരയും ചിത്രത്തില് തിളങ്ങുന്നുണ്ട്. എന്തുകൊണ്ടും ഭാസ്‌കര് വിഷുകച്ചവടം മുഴുവന് തൂത്തുവാരും എന്നുറപ്പായി.\nBhaskar The Rascal is all set to release on April 15


യുപിയില് ഒവൈസി-ശിവ്പാല് സഖ്യനീക്കം ഊര്‍ജിതം | Future Kerala\nലക്നൗ: സമാജ്വാദി പാര്‍ട്ടി പ്രസിഡന്‍റ് അഖിലേഷ് യാദവിന്‍റെ അമ്മാവനായ ശിവ്പാല് യാദവിന്‍റെ പ്രഗതിഷീല് സമാജ്വാദി പാര്‍ട്ടി അഖിലേന്ത്യാ മജ്ലിസ് ഇ-ഇറ്റെഹാദുല് മുസ്ലിമീന് (എഐഐഎംഎം) നേതാവ് അസദുദ്ദീന് ഒവൈസിയുമായി അടുക്കുന്നതായി റിപ്പോര്‍ട്ട്. അഖിലേഷും ശിവ്പാല് യാദവും മുന്‍പ് ഒരു ധാരണയിലെത്തുന്നതില് പരാജയപ്പെട്ടിരുന്നു. യാദവിന്‍റെ പ്രഗതിഷീല് സമാജ്വാദി പാര്‍ട്ടി എസ്പിയില് ലയിക്കുന്നതിനെ അഖിലേഷ് അനുകൂലിച്ചിരുന്നു. എന്നാല് ശിവ്പാല് അതിന് തയ്യാറായിരുന്നില്ല. ഇപ്പോള് അദ്ദേഹം സ്വന്തം നിലയ്ക്ക് പുതിയ കൂട്ടുകെട്ടുകള് ഉറപ്പിക്കുമ്പോള് അത് സമാജ്വാദി പാര്‍ട്ടിക്കും ഭീഷണിയാകാം.\nകഴിഞ്ഞ ശനിയാഴ്ചയാണ് ശിവ്പാല് യാദവ് ആസാംഗഢില്‍വെച്ച് അസദുദ്ദീന് ഒവൈസിയുമായി കൂടിക്കാഴ്ച നടത്തിയത്. എഐഐഎം ഉത്തര്‍പ്രദേശ് നേതാവ് ഷൗക്കത്ത് അലിയുടെ കുടുംബത്തില് നടന്ന വിവാഹത്തില് പങ്കെടുക്കാന് ഒവൈസിയും ശിവ്പാല് യാദവും എത്തിയിരുന്നു. ഇരുനേതാക്കളും ഒരു നീണ്ട ചര്‍ച്ച നടത്തിയതായി വിവാഹത്തില് പങ്കെടുത്ത അതിഥികള് പറയുന്നു. സുരക്ഷാ ഉദ്യോഗസ്ഥരെപ്പോലും മാറ്റിനിര്‍ത്തിയ ശേഷമാണ് ഇരുവരും ചര്‍ച്ച നടത്തിയത്. നിലവിലുള്ള രാഷ്ട്രീയ സാഹചര്യത്തെക്കുറിച്ചും സഖ്യസാധ്യതകളെക്കുറിച്ചും അവര് സംസാരിച്ചതായാണ് വിവരം.അതിനുശേഷം രണ്ട് നേതാക്കളും മാധ്യമങ്ങളോട് സംസാരിച്ചുമില്ല.\nബിജെപിയ പരാജയപ്പെടുത്താന് സമാനചിന്താഗതിക്കാരുടെ ഒരു ഐക്യം ഉണ്ടാകേണ്ടത് അനിവാര്യമാണെന്ന് ശിവ്പാല്‍പറയുന്നു. അതേസമയം, പഞ്ചായത്ത് തെരഞ്ഞെടുപ്പിന് ശേഷം സഖ്യവും സീറ്റ് പങ്കിടലും ഔപചാരികമാക്കാന് ഇരു നേതാക്കളും തീരുമാനിച്ചതായി വൃത്തങ്ങള് അറിയിച്ചു. ‘സഖ്യം രൂപീകരിക്കാന് അഖിലേഷിനോട് ആവശ്യപ്പെട്ടിട്ടുണ്ട്. ബിജെപിയെ പരാജയപ്പെടുത്തണമെങ്കില് എല്ലാവരും കൈകോര്‍ക്കണം” ശിവ്പാല് പറഞ്ഞു. എന്നിരുന്നാലും, പിഎസ്പിഎല് എസ്പിയുമായി ലയിപ്പിക്കുന്നത് അദ്ദേഹം നിരസിച്ചു.\nവിവാഹ ചടങ്ങില് ചടങ്ങില് സുഹെല്‍ദേവ് ഭാരതീയ സമാജ് പാര്‍ട്ടി (എസ്ബിഎസ്പി) മേധാവി ഓം പ്രകാശ് രാജ്ഭാര് പങ്കെടുത്തില്ല.”മുന്‍കൂട്ടി നിശ്ചയിച്ചിട്ടുള്ള പാര്‍ട്ടി പരിപാടികള് കാരണം എനിക്ക് വിവാഹത്തില് പങ്കെടുക്കാന് അസംഘഡില് എത്താന് കഴിഞ്ഞില്ല, എന്നാല് സമാന ചിന്താഗതിക്കാരായ പാര്‍ട്ടികളെ ഒരു കുടക്കീഴില് കൊണ്ടുവരാനുള്ള ഞങ്ങളുടെ ശ്രമങ്ങള് തുടരുകയാണ്. എസ്പിക്കും ബഹുജന് സമാജ് പാര്‍ട്ടിക്കും പോലും ബിജെപിയെ പരാജയപ്പെടുത്താന് കഴിയില്ലെന്നും അതിനാല് ഞങ്ങളുടെ മുന്നണിയില് ചേരുന്നതിനുള്ള ഓപ്ഷനുകള് ഞങ്ങള് തുറന്നിരിക്കുകയാണ്” ഓം പ്രകാശ് രാജ്ഭാര് പറഞ്ഞു.\nപഞ്ചായത്ത് തെരഞ്ഞെടുപ്പിന് ശേഷം ഈ ശ്രമങ്ങളുടെ ഫലം വ്യക്തമാകുമെന്നും അദ്ദേഹം കൂട്ടിച്ചേര്‍ത്തു.\nPrevious ഉമ്മന് ചാണ്ടി വീണ്ടും മുഖ്യമന്ത്രിയായാല് സന്തോഷം: ഇ ശ്രീധരന്\nNext വിശ്വാസവോട്ടെടുപ്പില് പരാജയം; പുതുച്ചേരി മുഖ്യമന്ത്രി രാജിവെച്ചു


STRIKE | സെപ്തംബര് 27ന് ഭാരത് ബന്ദ്; മോട്ടോര് വാഹനങ്ങള് പണിമുടക്കും; ഭാരത് ബന്ദ് സംസ്ഥാനത്ത് ഹര്‍ത്താലായി ആചരിക്കാന് സംയുക്ത ട്രേഡ് യൂണിയന് സമിതി തീരുമാനിച്ചു; സെപ്റ്റംബര് 22 ന് പ്രധാന തെരുവുകളില് ജ്വാല തെളിയിച്ച് ഹര്‍ത്താല് വിളംബരം ചെയ്യും, അവശ്യ സര്‍വീസുകളെ ഹർത്താലിൽ നിന്നും ഒഴിവാക്കി - Malayalivartha.com Widgets Magazine\n21 SEPTEMBER 2021 10:41 PM IST\nപത്ത് മാസമായി തുടരുന്ന കര്‍ഷക പ്രക്ഷോഭത്തിന് പരിഹാരം കാണാന് ശ്രമിക്കാത്ത കേന്ദ്ര സര്‍ക്കാര് നിലപാടിനെതിരെ 27ന് ഭാരത് ബന്ദ്. ഭാരത് ബന്ദ് സംസ്ഥാനത്ത് ഹര്‍ത്താലായി ആചരിക്കാന് സംയുക്ത ട്രേഡ് യൂണിയന് സമിതി തീരുമാനിച്ചു.\nഭാരത് ബന്ദില് ചരക്ക് വാഹനങ്ങള് ഉള്‍പ്പെടെ മുഴുവന് മോട്ടോര് വാഹനങ്ങളും പണിമുടക്കണമെന്ന് സ്റ്റേറ്റ് ലോറി ഓണേഴ്സ് ഫെഡറേഷന് കേരള സംസ്ഥാന കമ്മിറ്റി യോഗം ആവശ്യപ്പെട്ടു.\nഹര്‍ത്താലിന്റെ ഭാഗമായി സ്ഥാനത്ത് 27ന് രാവിലെ എല്ലാ തെരുവുകളിലും പ്രതിഷേധ ശൃംഖല സംഘടിപ്പിക്കും. കൊവിഡ് പ്രോട്ടോക്കോള് പാലിച്ച് ആയിരിക്കും ഇത്. സെപ്റ്റംബര് 22 ന് പ്രധാന തെരുവുകളില് ജ്വാല തെളിയിച്ച് ഹര്‍ത്താല് വിളംബരം ചെയ്യും.\nരാവിലെ ആറു മുതല് വൈകീട്ട് ആറ് വരെയാകും ഹര്‍ത്താല്. പത്രം, പാല്, ആംബുലന്‍സ്, മരുന്ന് വിതരണം, ആശുപത്രി സേവനം, വിവാഹം, രോഗികളുടെ സഞ്ചാരം, മറ്റ് അവശ്യ സര്‍വീസുകള് എന്നിവയെ ഹര്‍ത്താലില് നിന്ന് ഒഴിവാക്കി.


എത്ര ശ്രമിച്ചിട്ടും തടി കുറയാത്തതിന്റെ കാരണമിതാണ്; കുറയ്ക്കാൻ കൂൾ ടിപ്സ്! | Loose Fat | Cool Tips | Hair and Beauty | Malayalam Beauty Tips | Hair Care Tips | Lifestyle | Manorama Online\nഎത്ര ശ്രമിച്ചിട്ടും തടി കുറയാത്തതിന്റെ കാരണമിതാണ്; കുറയ്ക്കാൻ കൂൾ ടിപ്സ്!\nമനോരമ ലേഖകൻ January 25, 2019 05:19 PM IST\nഇന്നത്തെ പെണ്ണിന്റെ ഏറ്റവും വലിയ സൗന്ദര്യപ്രശ്നം എന്താണ്?\nതടി വയ്ക്കലെന്ന് മിക്കവരും ഏക സ്വരത്തിൽ പറഞ്ഞേക്കാം. മെലിഞ്ഞിരിക്കുന്നതാണ് സൗന്ദര്യലക്ഷണമെന്ന വിശ്വാസമുണ്ടായിട്ട് അധിക വർഷങ്ങൾ ആയിട്ടില്ല.\nകുറേക്കാലം മുൻപു വരെ തടിച്ചു കൊഴുത്ത സ്ത്രീകളായിരുന്നു സൗന്ദര്യത്തിന്റെ പ്രതീകം. എന്നാൽ പെട്ടെന്നുണ്ടായ ഈ മെലിയൽ രോഗത്തിനു കാരണം ഒന്നും രണ്ടും ലോകമഹായുദ്ധങ്ങളാണെന്ന് പറയപ്പെടുന്നു. കഴിക്കാനൊന്നുമില്ലാതെ സ്ത്രീകൾ മെലിഞ്ഞു കോലംകെട്ടപ്പോൾ അന്നത്തെ ഡിസൈനർമാരും മറ്റും സ്‌ലിം സങ്കൽപ്പത്തെ ഉദാത്തമാക്കുകയായിരുന്നത്രേ.\nവണ്ണം കൂടിപ്പോയി എന്ന ദുഃഖവുമായി നടക്കുന്ന കൗമാരപ്രായക്കാർ ഏറെ. എന്നാൽ 20 വയസോടുകൂടി ഈ അധിക തടി പൂർണമായും മാറി നിങ്ങൾ മെലിഞ്ഞു സുന്ദരിയാകാനാണ് സാധ്യതയെന്ന് ഡോക്ടര്‍മാർ പറയുന്നു.\nതടിവയ്ക്കൽ ഭയം കൊണ്ടു മാത്രം തന്നെ പല പ്രശ്നങ്ങളും ഇന്നുണ്ടാകുന്നു. തടി കുറയ്ക്കാനായി ഭക്ഷണം കഴിക്കാതിരിക്കുന്നവർ അവരുടെ ആരോഗ്യത്തെയാണ് കൊല്ലുന്നത്. ലോകമെമ്പാടുമുള്ള സ്ത്രീകളുടെയിടയിൽ അതിവേഗം പടർന്നു കൊണ്ടിരിക്കുന്ന രോഗങ്ങളാണ് അനോറെക്സിയയും ബുലീമിയയും. ഭക്ഷണം കഴിച്ചു കഴിഞ്ഞാൽ അത് ഛർദിച്ചു കളയുക വരെ ചെയ്യുന്നു ഇക്കൂട്ടർ. ഇതൊരു മാനസികരോഗമായാണ് വൈദ്യലോകം കണക്കാക്കുന്നത്.\nഇടയ്ക്കിടെ ഭക്ഷണം കഴിക്കാതിരിക്കുക. ടിവി കാണുമ്പോൾ എന്തെങ്കിലും കൊറിച്ചു കൊണ്ടിരിക്കുന്നത് ചെറുപ്പക്കാരുടെ ഇഷ്ടവിനോദമാണ്. തടി വർധിപ്പിക്കാൻ ഇതുപോലെ എളുപ്പമുള്ളൊരു വഴിയില്ലെന്നാണ് ഡോക്ടര്‍മാർ പറയുന്നത്. ഇത് നിങ്ങളുടെ വിശപ്പ് കെടുത്തും. എന്നുമാത്രമല്ല, ചർമ്മത്തെയും ദോഷകരമായി ബാധിക്കും. വറുത്ത സാധനങ്ങൾ, ഉരുളക്കിഴങ്ങു പോലുള്ള കിഴങ്ങുകൾ, കേക്ക് – ഇതെല്ലാം നിർബന്ധമായും കുറയ്ക്കണം. വളരെ സാവധാനത്തിൽ ചവച്ചരച്ചു ഭക്ഷണം കഴിക്കുക. വയറു പൊട്ടാറാകും വരെ കഴിക്കണമെന്നാണ് മിക്കവരുടെയും വിശ്വാസം! എപ്പോഴും അൽപം വിശപ്പു ബാക്കിവച്ചു കൊണ്ടേ ഭക്ഷണം കഴിക്കാവൂ എന്ന് ഡോക്ടര്‍മാർ ഓർമിപ്പിക്കുന്നു.\nഇടനേരങ്ങളിൽ കഴിക്കുന്നത് ശീലമായിപ്പോയവർ പകരമായി പഴവർഗങ്ങളും സലാഡുകളും കഴിക്കുക.\nഊർജത്തിന്റെ അളവുകോലാണ് കലോറി. ഒരു ദിവസം നമുക്ക് 2000 കലോറിയാണ് ആവശ്യം. ഇത് 1000 ആയാൽ തടി കുറയാൻ തുടങ്ങും. വെണ്ണ, നെയ്യ് , പേസ്ട്രികൾ, കേക്ക്, പുഡ്ഡിങ്, മധുരപലഹാരങ്ങൾ, സൂപ്പ്, സോസുകൾ, ചോക്കലേറ്റ്, ഉണക്കിയ ബീന്‍സ്... തുടങ്ങിയവയില് കലോറി അധികമാണ്. അതേ സമയം ചീര, പഴവർഗങ്ങൾ, സാലഡുകൾ – ഇവയിൽ കലോറി ഏറെ കുറവാണ്.\nതയാറാക്കിയത് : ഗായത്രി


'അവരെന്നെ കൊച്ചുമാഷ് എന്നു വിളിച്ചു; എന്നെക്കാള് തടിമിടുക്കുള്ള കുട്ടികള് സ്‌കൂളിലുണ്ടായിരുന്നു' | sreekumaran thampi| chaliyam school\n'അവരെന്നെ കൊച്ചുമാഷ് എന്നു വിളിച്ചു; എന്നെക്കാള് തടിമിടുക്കുള്ള കുട്ടികള് സ്‌കൂളിലുണ്ടായിരുന്നു'\nഹരിപ്പാട്ടുനിന്ന് ശ്രീകുമാരന്‍തമ്പി എന്നൊരു ഇരുപതുകാരന് അധ്യാപകനായി ചാലിയം അല്‍മനാര് ഹൈസ്‌കൂളിലെത്തി. അന്നയാള് 'ഒരു കവിയും കുറേ മാലാഖമാരും' എന്ന കവിതാസമാഹാരത്തിന്റെ കര്‍ത്താവായിരുന്നു. 58 വര്‍ഷങ്ങള്‍ക്കുശേഷം ആ വിദ്യാലയം (ഇന്നത്തെ ഉമ്പിച്ചിഹാജി ഹയര് സെക്കന്‍ഡറി സ്‌കൂള് ചാലിയം) ശ്രീകുമാരന്‍തമ്പിയെന്ന ആ വലിയ കവിയെ, ഗാനരചയിതാവിനെ ഓര്‍മിക്കുന്നത് ആ സമാഹാരത്തിന്റെ പുതിയ പതിപ്പ് പ്രസിദ്ധീകരിച്ചുകൊണ്ടാണ്. സ്‌കൂളിലെ പ്രധാന അധ്യാപകനായിരുന്ന എ.കെ. ഇമ്പിച്ചിബാവയെക്കുറിച്ചുള്ള 'സ്മൃതിപുരുഷന്' എന്ന സ്മരണികയില് അക്കാലം ഓര്‍മിച്ചുകൊണ്ട് ശ്രീകുമാരന്‍തമ്പി എഴുതിയ കുറിപ്പ്.\n1960 ഓഗസ്റ്റ് മാസത്തിലെ ഒരു തിങ്കളാഴ്ച ഞാന് കടലുണ്ടി റെയില്‍വേസ്റ്റേഷനില് വന്നിറങ്ങി. വഴിയറിയാതെ യാത്രചെയ്ത ഒരു ഇരുപതുകാരന്റെ ലക്ഷ്യസ്ഥാനം ചാലിയം അല്‍മനാര് ഹൈസ്‌കൂള് (ഇന്നത്തെ ഉമ്പിച്ചിഹാജി ഹയര് സെക്കന്‍ഡറി സ്‌കൂള്, ചാലിയം) ആയിരുന്നു. ആലപ്പുഴ സനാതനധര്‍മ കോളേജില് പഠിച്ച് ഗണിതശാസ്ത്രത്തില് ഡിഗ്രി പാസായ സമയം.\nരണ്ടാംഭാഷയായ മലയാളത്തില് ഉയര്‍ന്ന മാര്‍ക്കുണ്ടായിരുന്നു. തിരുവനന്തപുരം യൂണിവേഴ്സിറ്റി കോളജേില്‍ചേര്‍ന്ന് മലയാളം എം.എ.ക്ക് പഠിക്കണമെന്നായിരുന്നു എന്റെ മോഹം. എന്നാല് എന്റെ രക്ഷകര്‍ത്താവായിരുന്ന വലിയേട്ടന് (പി.വി. തമ്പി എന്ന പേരില് പില്‍ക്കാലത്ത് പ്രശസ്തനായ നോവലിസ്റ്റ്) എന്നെ തുടര്‍ന്ന് പഠിപ്പിക്കാന് താത്പര്യമുണ്ടായിരുന്നില്ല. എന്റെ കൊച്ചേട്ടന് പി.ജി. തമ്പി അന്ന് സ്വന്തമായി ഒരുചെറിയ പാരലല് കോളേജ് നടത്തി അതില്‍നിന്ന് കിട്ടുന്ന ആദായംകൊണ്ട് തിരുവനന്തപുരം ലോകോളേജില് പഠിക്കുകയായിരുന്നു. നിയമബിരുദം നേടിക്കഴിഞ്ഞാല് എന്നെ പഠിപ്പിക്കാമെന്ന് കൊച്ചേട്ടന് പറഞ്ഞു. അപ്പോള് ഒരുവര്‍ഷം ഞാന് കാത്തിരിക്കണം. ഒരുവലിയ ജന്മിയുടെ മകനായി ജനിച്ച മക്കളുടെ കഥയാണിത്. മരുമക്കത്തായത്തില് വിശ്വസിച്ചിരുന്ന അച്ഛന് രോഗിയും കൂടിയായപ്പോള് മക്കള്‍ക്ക് അമ്മയുടെ സ്വത്തുകൊണ്ടുമാത്രം ജീവിക്കേണ്ടിവന്നു.\n20 വയസ്സേ ഉണ്ടായിരുന്നുള്ളൂവെങ്കിലും കേരളത്തിലെ പ്രധാന പത്രാധിപന്മാരുടെയെല്ലാം അംഗീകാരം നേടിക്കഴിഞ്ഞ എഴുത്തുകാരനായിരുന്നു അന്ന് ഞാന്. കൗമുദി, മലയാളരാജ്യം, ചന്ദ്രിക, മലയാള മനോരമ തുടങ്ങിയ ആഴ്ചപ്പതിപ്പുകളിലും ദേശബന്ധു, കേരളഭൂഷണം, ദേശാഭിമാനി തുടങ്ങിയ ദിനപത്രങ്ങളുടെ വാരാന്തപ്പതിപ്പുകളിലും എന്റെ കഥകളും കവിതകളും തുടര്‍ച്ചയായി പ്രത്യക്ഷപ്പെട്ടിരുന്നു. മനോരമയും മാതൃഭൂമി വാരാന്തപ്പതിപ്പും പ്രതിഫലം തരും. സ്വന്തമായി സമ്പാദിച്ചുപഠിക്കാം എന്ന് ഞാന് തീരുമാനിച്ചു. യൂണിവേഴ്സിറ്റി കോളേജില്‍പ്പോയി മലയാളം വകുപ്പിന്റെ തലവനായ കരിങ്കുളം ശ്രീ നാരായണപ്പിള്ള സാറിനെ കണ്ടു.\nഎനിക്കുവേണ്ടി എം.എ.ക്ക് ഒരു സീറ്റ് ഒഴിച്ചിടാമെന്ന് അദ്ദേഹം വാക്കുതന്നു. ഞാന് കോട്ടയത്തുപോയി മനോരമ വാരികയുടെ പത്രാധിപര് കളത്തില് വര്‍ഗീസ് സാറിനെ കണ്ടു. മാതൃഭൂമി വാരാന്തപ്പതിപ്പിന്റെ പത്രാധിപര് അന്ന് വി.എം. കൊറാത്ത് ആയിരുന്നു. അദ്ദേഹത്തിനും കത്തെഴുതി. എല്ലാവരും സഹായിക്കുമെന്നു സമ്മതിച്ചു. പക്ഷേ, ഫീസ് കൊടുക്കാന് പാകത്തില് മാസംതോറും കൃത്യസമയത്ത് പണം അയയ്ക്കാന് പ്രയാസമായിരിക്കുമെന്ന് അവരെല്ലാവരും പറഞ്ഞു.\nതിരുവനന്തപുരത്ത് എം.ജി. റോഡിലൂടെ അനാഥനെപ്പോലെ നടന്നപ്പോള് കവിയും നിരൂപകനുമായ ഏവൂര് പരമേശ്വരനെ കണ്ടു. വി.ജെ.ടി. ഹാളില് നടക്കുന്ന കവി സമ്മേളനത്തില്‍വന്ന് ഒരു കവിത ചൊല്ലിയിട്ടുപോകൂ-അദ്ദേഹം പറഞ്ഞു. 'കവിതാരംഗം' എന്ന കൂട്ടായ്മയുടെ പ്രതിമാസ കവിസമ്മേളനം. കെ.എസ്. നാരായണപ്പിള്ളയാണ് കവിതാരംഗം സെക്രട്ടറി. ഒ.എന്.വി., തിരുനല്ലൂര് കരുണാകരന്, പുതുശ്ശേരി രാമചന്ദ്രന് തുടങ്ങിയവര് വേദിയില്. എനിക്കുംകിട്ടി ഒരു സീറ്റ്. കവിസമ്മേളനം കഴിഞ്ഞപ്പോള് നേരം ഇരുട്ടി. 'തമ്പി ഇനി ഈ രാത്രി ഹരിപ്പാടിനു പോകേണ്ട. എന്റെ മുറിയില് താമസിക്കാം'-ഏവൂര് പറഞ്ഞു. ഞാന് സമ്മതിച്ചു.\nനേരം പുലര്‍ന്നപ്പോള് ചായയും മാതൃഭൂമി പത്രവും വന്നു. പത്രത്തിന്റെ രണ്ടാംപേജില് ഒരു ക്ലാസിഫൈഡ് പരസ്യം: 'ഹൈസ്‌കൂള് ക്ലാസില് കണക്കുപഠിപ്പിക്കാന് അധ്യാപകനെ ആവശ്യമുണ്ട്. ബി.എഡ് .ബിരുദം ഇല്ലാത്തവര്‍ക്കും അപേക്ഷിക്കാം. ഏവൂര് പരമേശ്വരന് ആ പരസ്യം വായിച്ചിട്ട് എന്നോട് പറഞ്ഞു. തമ്പിയൊരു അപേക്ഷ അയക്കൂ... അല്‍മനാര് മുസ്ലിം ഹൈസ്‌കൂള്, ചാലിയം, മലപ്പുറം ഡിസ്ട്രിക്ട് എന്നാണ് പരസ്യത്തില് കൊടുത്തിരിക്കുന്നത്. വിദ്യാഭ്യാസജില്ലയുടെ പേരാണ് അവര് കൊടുത്തിരുന്നത്. പക്ഷേ, റവന്യു ജില്ലയാണെന്ന് ഞാന് ധരിച്ചു. അപേക്ഷ അയച്ചതിന്റെ നാലാം ദിവസംതന്നെ ഹെഡ്മാസ്റ്റര് ഇമ്പിച്ചിബാവ ഒപ്പിട്ട കാര്‍ഡ് വന്നു. 'സ്‌കൂളില് ഇന്റര്‍വ്യൂവിന് എത്തിച്ചേരുക...'\nമലയാളം എം.എ. എന്ന സ്വപ്നത്തെ മനസ്സില് മയക്കിക്കിടത്തി ഞാന് ചാലിയം എന്ന അപരിചിത സ്ഥലത്തേക്ക് യാത്രതിരിച്ചു. മലപ്പുറത്തേക്ക് ടിക്കറ്റ് ചോദിച്ച എന്നോട് കൊച്ചി ടെര്‍മിനസിലെ ബുക്കിങ് ക്ലാര്‍ക്ക് പറഞ്ഞു. 'ചാലിയം മലപ്പുറം ജില്ലയിലല്ല. കോഴിക്കോട് ജില്ലയിലാണ്. ഈ വണ്ടിയില് ഫറോക്ക് എന്ന സ്റ്റേഷനില് ഇറങ്ങുക. അവിടെനിന്ന് പാസഞ്ചറില് കടലുണ്ടി സ്റ്റേഷനില് ഇറങ്ങാം. അവിടെയടുത്താണ് ചാലിയം'.\nസൂര്യന് ഉദിച്ചുയര്‍ന്നപ്പോള് കടലുണ്ടി സ്റ്റേഷനില്‍നിന്ന് മണ്‍വീഥിയിലൂടെ ഞാന് ചാലിയത്തേക്ക് നടന്നു. സ്‌കൂള് തുറന്നിരുന്നില്ല. ഒരു നാട്ടുകാരന് പറഞ്ഞു: ഇവിടെയടുത്ത് മാഷുമാര് താമസിക്കുന്ന ഒരു വീടുണ്ട്. അവിടെ പ്പോയാല് കുളിക്കാനും വേഷം മാറ്റാനും സൗകര്യം കിട്ടും. ശേഖരന് മാഷ്, ഹര്‍ഷന് മാഷ്, കുറുപ്പ് മാഷ് തുടങ്ങിയവരാണ് അവിടെ താമസം. ഒരു അഭയാര്‍ഥിയെപ്പോലെ ഞാന് ആ വീട്ടിലേക്ക് കയറിച്ചെന്നു. ശേഖരന് മാഷ് ആണ് ആദ്യംഎന്നെ കണ്ടത്. എന്റെ വരവിന്റെ ഉദ്ദേശ്യം മനസ്സിലാക്കിയപ്പോള് പുച്ഛരസത്തില് അദ്ദേഹം പറഞ്ഞു: 'നിങ്ങളെ കണ്ടിട്ട് പത്താം ക്ലാസില് പഠിക്കുന്ന കുട്ടിയെ പോലുണ്ടല്ലോ. അധ്യാപകവൃത്തി കുട്ടിക്കളിയെന്നാണോ താന് ധരിച്ചിരിക്കുന്നത്? പിന്നീട് ആത്മഗതമെന്നോണം അദ്ദേഹം തുടര്‍ന്നുപറഞ്ഞു: 'ഈ തെക്കന്മാരുടെയൊരു മിടുക്ക്. ചെറുപ്രായത്തില് പഠിച്ചു പാസായി മലബാറില് വന്ന് ജോലികളൊക്കെ തട്ടിയെടുക്കും. നിറമിഴികളോടെ നിന്ന എന്നെ ആശ്വസിപ്പിച്ച് അകത്തേക്ക് കൊണ്ടുപോയത് ഡ്രോയിങ് മാസ്റ്റര് ഇ.കെ.പി. കുറുപ്പ് ആയിരുന്നു. അദ്ദേഹം കുറ്റ്യാടിക്കാരനായിരുന്നു. കുളിച്ചു വേഷം മാറ്റി വന്നപ്പോള് എനിക്ക് ഭക്ഷണം വാങ്ങിത്തന്നതും കുറുപ്പ്മാഷ് തന്നെ.\nഹെഡ്മാസ്റ്റര് ഇമ്പിച്ചിബാവയും ആദ്യം സംശയത്തോടെയാണ് എന്നെ നോക്കിയത്. 'നിങ്ങളുടെ പ്രായത്തിലുള്ള കുട്ടികള് ഇവിടെ പഠിക്കുന്നുണ്ട്. നിങ്ങളെ കണ്ടാല് ഒരു സ്റ്റുഡന്റ് ആണെന്നേ തോന്നൂ...'. ഒരു ചോക്ക് പീസ് എടുത്ത് തന്ന് അദ്ദേഹം പറഞ്ഞു: 'ഫോര്‍ത്ത് ബിയില് പോയി മാത്സ് പഠിപ്പിക്കൂ... ഞാന് കാണട്ടെ'. ഞാന് ക്ലാസ് എടുക്കുമ്പോള് അദ്ദേഹം വരാന്തയില് വന്നുനിന്നു. ക്ലാസ് കഴിഞ്ഞു. ഞാന് അദ്ദേഹത്തിന്റെ മുറിയില് മടങ്ങി വന്നപ്പോള് അപ്പോയിന്റ്മെന്റ് ഓര്‍ഡര് തയ്യാറായിരുന്നു.\nകുട്ടികള് എന്നെ കൊച്ചുമാഷ് എന്നു വിളിച്ചു. എന്നെക്കാള് തടിമിടുക്കുള്ള ധാരാളം കുട്ടികള് അന്ന് സ്‌കൂളിലുണ്ടായിരുന്നു. പതിനൊന്നാം ക്ലാസില് (സിക്‌സ്ത് ഫോം) പഠിച്ചിരുന്ന ഇ. കൃഷ്ണന്, ആലിക്കോയ, പോക്കര്, ആയിഷ തുടങ്ങിയവരെ മറക്കാനാവില്ല. പില്‍ക്കാലത്ത് കേരള രാഷ്ട്രീയത്തില് ഉയര്‍ന്നുവന്ന അപ്പുക്കുട്ടന് വള്ളിക്കുന്ന്, ഇ.ടി. മുഹമ്മദ് ബഷീര്, പുരുഷന് കടലുണ്ടി തുടങ്ങിയവര് അന്ന് താഴെ ക്ലാസുകളില് ഉണ്ടായിരുന്നു. ആയിഷ കമ്യൂണിസ്റ്റ് നേതാവ് എന്.സി. മമ്മൂട്ടിയുടെ ഭാര്യയായി. പിന്നീട് പബ്ലിക് സര്‍വീസ് കമ്മിഷന് മെമ്പറായി. ഞാന് ഇത്താത്തയെന്ന് വിളിച്ചിരുന്ന ആയിഷാബി ടീച്ചര്, നന്നായി ഒരുങ്ങി ഒരു സിനിമാതാരത്തിന്റെ മട്ടില് വന്നിരുന്ന രാധ ടീച്ചര്, പദ്മാവതി ടീച്ചര്, നമ്പൂതിരി മാഷ് തുടങ്ങിയവരെയെല്ലാം ഇപ്പോഴും ഞാന് ഓര്‍ക്കുന്നു. കുറുപ്പ് മാഷുമായി ഞാന് ഏറെക്കാലും കത്തിടപാടുകള് നടത്തിയിരുന്നു.\nദാമോദരന് എന്നയാളുടെ ഹോട്ടലിന് മുകളിലുള്ള ഒറ്റമുറിയിലാണ് ഞാന് താമസിച്ചിരുന്നത്. അദ്ദേഹത്തിന്റെ നാലുവയസ്സുകാരി മകള് ഒഴിവുസമയങ്ങളില് എന്റെ കൂട്ടുകാരിയായി. എം.ടി.യുടെ ക്ഷണം സ്വീകരിച്ച് ഏതാനും വര്‍ഷം മുമ്പ് ഞാന് കലാമണ്ഡലം സരസ്വതിയുടെ നൃത്തവിദ്യാലയത്തിന്റെ വാര്‍ഷികത്തിന് മുഖ്യാതിഥിയായി ച്ചെന്നു. അവിടെ എന്നെ കാണാന് വന്നിരുന്നു ആ കുട്ടി... വളര്‍ന്നു മധ്യവയസ്‌കയായ സ്ത്രീയായി തന്റെ മക്കളോടൊപ്പം...\nഅധ്യയന വര്‍ഷം അവസാനിക്കുന്നതിന് മുമ്പുതന്നെ ഇമ്പിച്ചിബാവ മാഷ് പറഞ്ഞു 'അടുത്ത വര്‍ഷവും താങ്കള്‍ക്ക് ഇവിടെ തുടരാം. സ്‌കൂള് മാനേജ്മെന്റിന്റെ ചെലവില് ബി.എഡിന് പഠിക്കാം. ഞാന് നന്ദിപൂര്‍വം അല്‍മനാര് സ്‌കൂളിനോട് വിടപറഞ്ഞു. മലയാളം എം.എ. എന്ന സ്വപ്നത്തോട് സുല്ലു പറഞ്ഞ് ഞാന് സിവില് എന്‍ജിനീയറിങ് പഠിച്ച് കോഴിക്കോട് നഗരത്തില് അസിസ്റ്റന്റ് ടൗണ് പ്ലാനറായി വന്നു. ചാലിയത്തും കോഴിക്കോട്ടും ജീവിച്ച കാലത്ത് എന്റെ സുഹൃത്തുക്കളില് പലരും മുസ്ലിങ്ങളായിരുന്നു. അവരുമായ സംസര്‍ഗം കൊണ്ടാണ് പില്‍ക്കാലത്ത് 'ഈദ് മുബാറക്, തത്കാല ദുനിയാവ്, തരിവളകള് ചേര്‍ന്ന് കിലുങ്ങി, കളിയും ചിരിയും, ഖബറിലടങ്ങും... പരിമളക്കുളിര് വാരിച്ചൂടിയ' തുടങ്ങിയ പാട്ടുകള് എഴുതാന് സാധിച്ചത്.\nഇമ്പിച്ചിബാവ മാഷ് മരിക്കുന്നതിന് ഒരുമാസം മുമ്പ് കടലുണ്ടിയിലെ വീട്ടില് പോയി അദ്ദേഹത്തെ കാണാന് എനിക്ക് ഭാഗ്യമുണ്ടായി. എന്നെ തിരിച്ചറിഞ്ഞപ്പോള് അദ്ദേഹത്തിന് അത്ഭുതവും ആഹ്ലാദവുമുണ്ടായി. ഞാന് ആ പാദങ്ങളില് തൊട്ടുതൊഴുതപ്പോള് അദ്ദേഹം എന്നെ ആലിംഗനം ചെയ്തു. ഞാന് വീണ്ടും ഇരുപതു വയസ്സുള്ള കൊച്ചുമാഷായി.


sarkar movie – The Editor\nഅഭിമുഖം നല്‍കുന്നതിന് എതിരെ ‘സര്‍ക്കാരി’ ലെ താരങ്ങള്‍ക്ക് മുന്നറിയിപ്പുമായി സംവിധായകന് എ. ആര് മുരുഗദോസ്\nSunday October 7th, 2018 webdesk\nവിജയ് ആരാധകര് ഏറെ ആകാംക്ഷയോടെ കാത്തിരിക്കുന്ന ചിത്രമാണ് സര്‍ക്കാര്. കത്തിക്ക് ശേഷം എ.ആര് മുരുഗദോസും വിജയ്യും വീണ്ടും ഒന്നിക്കുന്ന ചിത്രം കൂടിയാണ് ഇത്. വിജയ് മാസ് ലുക്കിലെത്തിയ സര്‍ക്കാരിന്റെ ഫസ്റ്റ് ലുക്ക് പോസ്റ്റര് ആവേശത്തോടെയാണ് ആരാധകര് സ്വീകരിച്ചത്. ചിത്രത്തെ സംബന്ധിച്ച വിവരങ്ങളെല്ലാം തന്നെ രഹസ്യമാക്കി വെച്ചിരിക്കുകയാണ് അണിയറപ്രവര്‍ത്തകര്. ഇപ്പോള് ചിത്രത്തിലെ താരങ്ങള്‍ക്ക് മുന്നറിയിപ്പുമായി രംഗത്ത് എത്തിയിരിക്കുകയാണ് സംവിധായകന് എ. ആര് മുരുഗദോസ്. ചിത്രത്തില് ചെറിയ റോളിലുള്ള താരങ്ങളും അണിയറപ്രവര്‍ത്തകരും അഭിമുഖം നല്‍കുന്നതിന് എതിരെയാണ് എ.ആര് മുരുഗദോസ് രംഗത്ത് എത്തിയിരിക്കുന്നത്. സിനിമയിലെ വിവരങ്ങള് ചോരാതിരിക്കാനാണ് ഇത്തരത്തിലൊരു മുന്നറിയിപ്പ്. ട്വിറ്ററിലൂടെയാണ് മുരുഗദോസ് താരങ്ങള്‍ക്ക് മുന്നറിയിപ്പുമായി എത്തിയിരിക്കുന്നത്.\nEntertainment, Film Newsa r murugodas, sarkar movie


എല്ലാം പാര്‍ട്ടിക്കും സര്‍ക്കാരിനും വേണ്ടി; സത്യമേവ ജലീലേ... | KT Jaleel | EP Jayarajan | Thiruva Ethirva | Breaking News | Manorama News\nഎല്ലാം പാര്‍ട്ടിക്കും സര്‍ക്കാരിനും വേണ്ടി; സത്യമേവ ജലീലേ...\nസ്വന്തം ലേഖകൻ September 14, 2020 10:05 PM IST\nആരുടേയും നെഞ്ചിടിപ്പേറ്റുന്ന പരിപാടിയില് വല്യ താല്‍പര്യമില്ല. ഉള്ള നെഞ്ചിന്‍റെ ആരോഗ്യം കാത്തുസൂക്ഷിക്കാന് സഹായിക്കുന്ന അല്‍പം രാഷ്ട്രീയം, ചിരി, സന്തോഷം അത്രയേ നമ്മള് പിടിക്കുന്നുള്ളു. അതുകൊണ്ട് പരിപാടി കണ്ടിരിക്കാന് ഇരട്ടച്ചങ്കൊന്നും ആവശ്യമില്ല. നോര്‍മല് ചങ്ക് മതി. പിന്നെ അല്‍പം സഹൃദയത്തം കൂടിയുണ്ടെങ്കില് ധാരാളം.\nഒരു വിഷമം പറഞ്ഞു തുടങ്ങാം. സ്വര്‍ണക്കടത്ത് കേസ് കണ്ടുപിടിച്ചതാണല്ലോ ഈ എല്‍ഡിഎഫ് സര്‍ക്കാരിനെ ആകെ വെട്ടിലാക്കിയിരിക്കുന്നത്. സത്യത്തില് ഇങ്ങനെ ഒരു കേസ് കണ്ടുപിടിക്കാന് പാടില്ലായിരുന്നു എന്നാണ് സിപിഎമ്മിന്‍റെ ന്യായീകരണ കമ്മിറ്റിക്കാര് വിശദീകരിക്കുന്നത്. ഒന്നാമത് മൂലധനത്തില് അധിഷ്ഠിതമായ ഒരു ബിസിനസ് പരിപാടികളെ പാര്‍ട്ടി നയമനുസരിച്ച് പ്രോല്‍സാഹിപ്പിക്കാന് പാടില്ലാത്തതാണ്. അതുകൊണ്ട് സ്വര്‍ണക്കടത്ത് പോലുള്ള കാര്യങ്ങള് ഒരു ബൂര്‍ഷ്വാ ഏര്‍പ്പാടാണെന്നും അതുമായ ബന്ധപ്പെട്ടതൊന്നും ഇടതുസര്‍ക്കാരിന്‍റെ കാലത്ത് അന്വേഷിക്കാന് ഇടവരാന് പാടില്ലായിരുന്നു എന്നുമാണ് നിലപാട്. മാത്രമല്ല ഇതൊക്കെ കംസ്റ്റസിന്‍റെ അനാസ്ഥയുടെ ഫലമാണ്. അല്ലാതെ സ്വര്‍ണക്കടത്തിലേര്‍പ്പെട്ടവരുടെ കുഴപ്പമല്ല. അല്ലെങ്കിലും നിലപാടിന്‍റെ കാര്യത്തില് ഇത്രയും വൈവിധ്യവല്‍ക്കരിക്കപ്പെട്ട രാഷ്ട്രീയപാര്‍ട്ടി ഈ ഭൂമുഖത്തെ വേറെയില്ലതാനും. അങ്ങനെ വ്യത്യസ്തതരം നിലപാടുകള് കൈകൊണ്ടു വരുന്നതിന് ഇടയ്ക്കാണ് മന്ത്രി കെ.ടി. ജലീലിനെ എന്‍ഫോഴ്സ്മെന്‍റ് ഡയറക്ടറേറ്റ് ചോദ്യം ചെയ്യുന്നത്. സംഗതി നോട്ടിസ് ഒക്കെ കൊടുത്തെങ്കിലും പുറത്ത് പറയാന് ജലീല് തയ്യാറായില്ല. പിന്നെ സര്‍ക്കാരിന്‍റെ വാഹനം ഉപയോഗിച്ച് സര്‍്കാരിന്‍റെ കാശ് ചിലവാക്കി എന്ന പഴി കേള്‍പ്പിക്കാതിരിക്കാന് സുഹൃത്തായ മുതലാളിയുടെ വണ്ടി എടുത്താണ് ഇഡിയുടെ മുന്നില് ചോദ്യം ചെയ്യാന് ഹാജരായത്.\nചോദ്യം ചെയ്യലിലെ കണ്ടന്‍റ് അഥവാ ഉള്ളടക്കം അറിയില്ല എന്നത് നേര്. പക്ഷേ അതറിയണം എന്ന ആഗ്രഹം തീരെയില്ല എന്നതാണ് അതിലും വലിയ നേര്. പക്ഷേ നിങ്ങള് വിചാരിക്കുന്നതുപോലെ ഇതങ്ങനെ ഒളിച്ചുംപാത്തും പോയുള്ള ഒരു പരിപാടിയല്ല ജലീല് നടത്തിയതെന്ന് ബാലന് സഖാവ് വ്യക്തമായി പറഞ്ഞല്ലോ. ഇതൊക്കെ കമ്മ്യൂണിസ്റ്റ്പാര്‍ട്ടിക്കൊപ്പം ചേര്‍ന്ന് കഴിഞ്ഞാല് , അയാള്‍ക്ക് പാര്‍ട്ടി മെമ്പര്‍ഷിപ്പ് ഇല്ലെങ്കില് കൂടിയും ചെയ്യുന്ന പരിപാടിയാണ്. എല്ലാം പാര്‍ട്ടിക്കും സര്‍ക്കാരിനും വേണ്ടിയാണ്. ഇനി ഈ പാര്‍ട്ടിയെക്കുറിച്ച് തീരെ അറിയില്ലെങ്കില് ദാ ഇതുകൂടി കേട്ടാല് മതി.\nആ പറഞ്ഞത് നേര്. ജനങ്ങളാണ് പാര്‍ട്ടിയുണ്ടാക്കിയത്. രക്തസാക്ഷികളുെട പാര്‍ട്ടിയുമാണ്. പക്ഷേ പാര്‍ട്ടിയും പാര്‍ട്ടിയുടെ സര്‍ക്കാരും നാറുന്നത് വേറെ ആളുകള് കാരണമാണ്. അതാണ് ഈ പാര്‍ട്ടിയുടെ പ്രത്യേകത. അതുകൊണ്ട് കെ.ടി. ജലീലിന് വേണ്ടി പാര്‍ട്ടി സംസ്ഥാന സെക്രട്ടറിയേറ്റ് കട്ടയ്ക്ക് നില്‍ക്കും. എന്തിന് പിബി വരെ ലാല്‍സലാം പറയും. പക്ഷേ കെ.ടി. ജലീല് ആരോടും മിണ്ടില്ല. വേണമെങ്കില് ഫെസ്ബുക്കില് വല്ലോ പറയാം. ചിലര്‍ക്ക് മാത്രം അഭിമുഖം കൊടുത്ത് വീട് പെയിന്‍റടിക്കാന് ആധാരം പണയം വച്ചെന്ന് എഴുതിപ്പിക്കാം. അങ്ങനെ ചില നുറുങ്ങുവിദ്യകള്.\nജലീല് സാഹിബിന്‍റെ ആ യാത്ര ഗംഭീരമായിരുന്നു. കേരള രാഷ്ട്രീയ ചരിത്രത്തില് അങ്ങനെ കണ്ടുശീലമില്ലാത്ത യാത്ര. തിരൂരില് നിന്ന് തിരുവനന്തപുരത്തെത്തുന്നതുവരെ നാടിന്‍റെ കൈയ്യടികളും സ്നേഹവായ്പും നിറയെ നേടി. ഇഡിയെ കാണാന് പോയപോലെ മുതലാളിമാരുടെ കാറെടുത്ത് തലസ്ഥാനത്തേക്ക് വച്ച് പിടിക്കാന് അറിയാഞ്ഞിട്ടല്ല, പക്ഷേ പണിയാവും എന്നു കരുതിയിട്ടാണ്. അതുകൊണ്ട് മാത്രം.\nമന്ത്രി കാറുമാറി യാത്ര ചെയ്തതും മാധ്യമങ്ങള് വിളിച്ചപ്പോള് ഞാനൊന്നുമറിഞ്‍ഞില്ലേ രാമനാരായണ എന്നു പറഞ്ഞതുമൊക്കെ അടവുനയത്തിന്‍റെ ഭാഗമാണ്. അത് നിങ്ങള് സ്വതന്ത്രനോ പാര്‍ട്ടി മെമ്പറോ ആയിക്കൊള്ളട്ടെ കമ്മ്യൂണിസ്റ്റ് പാര്‍ട്ടിക്കൊപ്പം ചേര്‍ന്നാല് അടവുകള് നിരന്തരം പുറത്തെടുക്കേണ്ടിവരും. അതാണ് ലോകനിയമം. മതഗ്രന്ഥങ്ങള് വന്നവഴി സ്വര്‍ണം വന്നോ എന്ന ചോദ്യം വരുമ്പോള് വിശുദ്ധ ഗ്രന്ഥത്തേയും മതത്തേയും വിശ്വാസത്തേയും കൂട്ടുപിടിച്ച് കെ.ടി. ജലീലിന് അതിനെ പ്രതിരോധിക്കാന് കഴിഞ്ഞതുതന്നെ ആ അടവുനയപരിപാടികളുടെ തഴക്കം കൊണ്ടാണ്. ആ ശീലം മാത്രം മതി പിണറായി സഖാവിന്‍റെ പ്രിയപ്പെട്ടവനായി കഴിഞ്ഞ കൂടാനും. അപ്പോ പിന്നെ പായസവും സദ്യയുമൊക്കെ താനേ വീട്ടിലെത്തും.\nകെ.ടി. ജലീലിനെ ചോദ്യം ചെയ്തതോടെ ഒരു കാര്യം ഉറപ്പായി, ഇനി മേലില് അന്വേഷണം ശരിയല്ല എന്ന നിലപാടിലേക്ക് സിപിഎം കടക്കുമെന്ന്. അതും സംഭവിച്ചു.സംഘപരിവാര ചാനലായ ജനം ടിവിയുടെ അനില് നമ്പ്യാരെ ചോദ്യം ചെയ്തതോടെ കേന്ദ്ര ഏജന്‍സികളുടെ അന്വേഷണം ശരിയായ ദിശയിലായിരുന്നു. പക്ഷേ ജലീലിനെ ചോദ്യം ചെയ്തതോടെ അത് പോയി. ദിശ മാറി. ഇപ്പോ വഴിവിട്ട ദിശ എന്നാണ് പാര്‍ട്ടിയുടെ തിയറി. അതിന്‍റെ ഭാഗമായിട്ടാണ് പാര്‍ട്ടി സെക്രട്ടറിയുടെ മകനെ ചോദ്യം ചെയ്യുന്നതും ഇ.പി. ജയരാജന്‍റെ മകന്‍റെ ചിത്രമൊക്കെ അന്വേഷണ ഏജന്‍സികള് എടുത്ത് ലൈക്ക് ചെയ്യാനൊക്കെ തുടങ്ങിയത്.\nനേരത്തെ പറഞ്ഞപോല എല്ലാം ഒരു അടവാണല്ലോ. പ്രതിപക്ഷ പാര്‍ട്ടികളെ പിടിക്കുമ്പോള് ആഹാ, സിപിഎമ്മിനെ പിടിക്കുമ്പോള് ഓഹോ എന്നതില് മനുഷ്യസഹജമായ ഒളിച്ചോട്ടം, വങ്കത്തരം, കള്ളത്തരം എന്നൊക്കെ പറയാവുന്നതേയുള്ളു. പിന്നെ വായില് കൊള്ളാത്ത ധാര്‍മികതയും നിലപാട് തറയും പ്രഖ്യാപിക്കും എന്നേയുള്ളു. പിന്നെ ആ നിലപാടും തറയും ഒന്നും കാണില്ല. അപ്പോ പിന്നെ പതിനെട്ടാമത്തെ അടവാണ്. അത് മാധ്യമങ്ങളുടെ മെക്കിട്ട് കേറി. സംഗതി ജോറാക്കലാണ്. അതിന്നും സംഭവിച്ചു. എന്നാലും എന്തൊരു ഉശിരാണ് നമ്മുടെ പിണറായി മുഖ്യന്.


വിവാഹമൊക്കെ പിന്നീടാണ്; അതിനും മുമ്പേ ബിന്ദുവേച്ചി ഞങ്ങൾക്ക് സ്റ്റാറാണ്! - Calicut Journal\nHome » എഡിറ്റേഴ്സ് ചോയ്സ് » വിവാഹമൊക്കെ പിന്നീടാണ്; അതിനും മുമ്പേ ബിന്ദുവേച്ചി ഞങ്ങൾക്ക് സ്റ്റാറാണ്!\nമുഴുവൻ സമയ രാഷ്ട്രീയപ്രവർത്തകരുടെ ഭാര്യമാർക്ക് വി വാഹശേഷമുള്ള പൊതുപ്രവർത്തനം അത്ര എളുപ്പമല്ല. സാധിച്ചാൽത്തന്നെ, ഭർത്താവിന്റെ നിഴലിൽനിന്ന് അവർക്ക് മോചനം കിട്ടാറില്ല. അങ്ങനെയല്ലാത്ത ഒരാൾ, സ്‌കൂൾകാലത്തെ റോൾമോഡലായിരുന്ന പെൺചങ്ങാതി, സ്ഥാനാർഥിപ്പട്ടികയിൽ വന്നതിന്റെ ആഹ്ലാദം എഴുതുന്നു, മാധ്യമപ്രവർത്തക രേണു രാമനാഥ്.\nഈ അസംബ്ലി തിരഞ്ഞെടുപ്പിലെ എൽ.ഡി.എഫ് സ്ഥാനാർത്ഥിപ്പട്ടികയിൽ ഒരുപക്ഷേ ഏറ്റവും ആഹ്ളാദമുണ്ടാക്കുന്ന പേര് ആർ.ബിന്ദുവിന്റെതാണ്.\nആർ. ബിന്ദു എന്റെ ബിന്ദ്വേച്ചിയാണ്. ഞാൻ തീരെച്ചെറിയ കുട്ടിയായിരുന്ന കാലം മുതലേയുള്ള പരിചയം. ആ പ്രായത്തിൽ എന്റെ ആദ്യത്തെ ‘റോൾ മോഡൽ‘ ആയിരുന്നു ബിന്ദ്വേച്ചി എന്നു പറയാം. ഏറ്റവും ആരാധനയോടെ കണ്ടിരുന്ന റോൾ മോഡൽ. ബിന്ദ്വേച്ചിയെപ്പോലെ ആവുക എന്നതായിരുന്നു ആ ഹൈസ്കൂൾ കാലത്തെ ഏറ്റവും വലിയ ആംബിഷൻ എന്നു പറഞ്ഞാലും തെറ്റില്ല!\nഅച്ഛന്റെ വളരെയടുത്ത സുഹൃത്തും സഹപ്രവർത്തകനുമായിരുന്നു ബിന്ദ്വേച്ചിയുടെ അച്ഛൻ രാധാകൃഷ്ണൻ മാഷ്.. നാഷണൽ സ്കൂളിലെ ഹെഡ്മാസ്റ്റർ ആയാണ് എൻ.ആർ.കെ. എന്ന ചുരുക്കപ്പേരിൽ അറിയപ്പെട്ടിരുന്ന രാധാകൃഷ്ണൻ മാഷ് റിട്ടയർ ചെയ്തത്. അമ്മ ശാന്തട്ടീച്ചർ ആദ്യം കൊടുങ്ങല്ലൂർ ഗവ. ഗേൾസിൽ ആയിരുന്നു. അതുകൊണ്ട് ആദ്യം അവർ കൊടുങ്ങല്ലൂരായിരുന്നു താമസം. ബിന്ദ്വേച്ചി ഒമ്പതാം ക്ലാസിൽ പഠിക്കുമ്പോഴാണ് ഇരിങ്ങാലക്കുടക്ക് താമസം മാറ്റുന്നത്. ഒമ്പതിലാണ് ഇരിങ്ങാലക്കുട ഗവ. ഗേൾസ് ഹൈസ്കൂളിൽ വന്ന് ചേരുന്നതും. അപ്പോൾ ശാന്തട്ടീച്ചർ നടവരമ്പ് സ്കൂളിലേക്ക് ട്രാൻസ്ഫർ വാങ്ങി. ടീച്ചറുടെ വിഷയം കെമിസ്ട്രിയായിരുന്നു. ശാന്ത ടീച്ചർ ഇരിങ്ങാലക്കുട ഗേൾസിലേക്ക് ട്രാൻസ്ഫറിന് ശ്രമിച്ചെങ്കിലും അവിടെ ഫിസിക്സ് ടീച്ചറായി ഫിസിക്സ് മെയിൻ പഠിച്ച എന്റെ അമ്മ ഉണ്ടായിരുന്നതിനാൽ ശാന്ത ടീച്ചർക്ക് കിട്ടാതെ പോവുകയായിരുന്നത്രെ! (ഇത് ഇപ്പോൾ അമ്മ പറഞ്ഞ കഥ!)\nഎന്നേക്കാൾ ഏതാണ്ട് മൂന്നു വയസ്സിനു മീതെയാണു ബിന്ദ്വേച്ചി. ഒമ്പതിലും പത്തിലും പഠിക്കുന്ന സമയത്ത്, രണ്ടു കൊല്ലവും സ്കൂൾ ലീഡറായിരുന്ന ആർ. ബിന്ദുവാണു എന്റെ ഓർമ്മയിൽ ആദ്യമുള്ളത്. സ്കൂൾ ലീഡർ എന്നു വെച്ചാൽ ഇങ്ങനെ വേണം എന്ന് തോന്നിപ്പിക്കുന്ന നേതൃത്വപാടവമാണു അന്നേ ബിന്ദ്വേച്ചിക്കുണ്ടായിരുന്നത്.\nആ വർഷമാണു ഇരിങ്ങാലക്കുട ഗേൾസ് ഹൈസ്കൂളിന് ജില്ലാ യുവജനോത്സവത്തിൽ ഓവറോൾ ട്രോഫി കിട്ടുന്നത്. ബിന്ദ്വേച്ചി സ്കൂൾ ലീഡറായിരുന്ന രണ്ടു വർഷവും ഗേൾസ് സ്കൂളിന് ഓവറോൾ ട്രോഫി കിട്ടി. അതിലൊരു വർഷം ഇരിങ്ങാലക്കുട ബോയ്സിലായിരുന്നു ജില്ലാ കലോത്സവം. രാത്രി ഏറെ വൈകിയിട്ട് നടന്ന സമ്മാനദാനച്ചടങ്ങിൽ ട്രോഫി ഏറ്റു വാങ്ങാൻ ബിന്ദ്വേച്ചിയും, എന്റെ അമ്മയും മാത്രമേ ഉണ്ടായിരുന്നുള്ളൂ എന്നാണോർമ്മ. എന്റെയൊപ്പം പൊക്കമുള്ള ട്രോഫി ഞങ്ങളുടെ വീട്ടിലാണു അച്ഛനും അമ്മയും കൂടി കൊണ്ടു വന്നു വെച്ചതെന്ന് നല്ല ഓർമ്മയുണ്ട്. പിറ്റേന്ന് ബിന്ദ്വേച്ചിയും മറ്റ് കുട്ടികളും കൂടി വന്ന് ആഘോഷമായി ട്രോഫി സ്കൂളിലേക്ക് കൊണ്ടുപോയി.\nബിന്ദ്വേച്ചി ലീഡറായിരുന്ന സമയത്തു തന്നെയാണു ഗേൾസ് സ്കൂളിനു സംസ്ഥാന അത്‍ലറ്റിക് മീറ്റിൽ ഓവറോൾ ചാമ്പ്യൻഷിപ്പ് കിട്ടുന്നതും.\nയൂത്ത് ഫെസ്റ്റിവലിനു കിട്ടിയ പോയിന്റുകളിൽ കൂടുതലും ബിന്ദ്വേച്ചി തന്നെ നേടിയതായിരുന്നു! കഥാ രചന, കവിതാ രചന, പ്രസംഗം, കഥകളി – അങ്ങനെ ഒരുപിടി മത്സരങ്ങൾ. എല്ലാറ്റിലും ഒന്നാം സമ്മാനവും ‘എ‘ ഗ്രെയ്ഡും. കഥകളി നടനായിരുന്ന രാഘവനാശാന്റെ മകൾ കെ. ആർ. ജയശ്രീയായിരുന്നു ആ സമയത്തെ ഗേൾസ് സ്കൂളിലെ മറ്റൊരു താരം. ഭരതനാട്യത്തിലും ഓട്ടൻ തുള്ളലിലുമൊക്കെ ജയശ്രീയും സമ്മാനങ്ങൾ വാരിക്കൂട്ടി.\nഅങ്ങനെ സ്കൂളിൽ നിന്ന് താരപ്രഭയോടെ സെൻ്റ് ജോസഫ്സ് കോളേജിൽ പ്രീഡിഗ്രിക്ക് ചേർന്ന ബിന്ദ്വേച്ചി അവിടെയും മോശമാക്കിയില്ല. പ്രീഡിഗ്രി ആദ്യ വർഷം കോളേജിലെ ഫൈനാട്സ് സെക്രട്ടറി. അടുത്ത വർഷം യു.യു.സി. യൂണിവേഴ്സിറ്റി യൂണിയൻ കൗൺസിലർ ആയതോടെയാണു ബിന്ദ്വേച്ചി എഫ് എഫ്.ഐ പ്രവർത്തക എന്ന രീതിയിൽ ഇരിങ്ങാലക്കുടയിൽ അറിയപ്പെട്ടു തുടങ്ങുന്നത്. അതിൽ ആർക്കും അത്ഭുതമൊന്നും ഇല്ലായിരുന്നു. അവിഭക്ത കമ്യൂണിസ്റ്റ് പാർട്ടിയുടെ കാലം തൊട്ട് സജീവ കമ്മ്യൂണിസ്റ്റുകാരനായിരുന്നുവല്ലോ രാധാകൃഷ്ണൻ മാഷ്. പാർട്ടി പിളർന്നപ്പോൾ, മാഷ് സിപീഐഎമ്മിലും, എന്റെ അച്ഛൻ സി.പി.ഐ. യിലും ആയെന്നു മാത്രം.\nപിന്നെ ബിന്ദ്വേച്ചി കാലിക്കറ്റ് യൂണിവേഴ്സിറ്റി സെനറ്റ് അംഗമായും അടുത്ത വർഷം സിണ്ടിക്കേറ്റ് അംഗമായും വളർന്നു. എസ്.എഫ്.ഐയുടെ വിദ്യാർത്ഥിനി സബ് കമ്മറ്റി സംസ്ഥാന കൺവീനറായി. പക്ഷെ, രാഷ്ട്രീയപ്രവർത്തനം കൂടുതൽ കൂടുതൽ സജീവമാകുന്നതോടെ ആർ. ബിന്ദു എന്ന സാഹിത്യകാരി ഇല്ലാതാവുമോ എന്നായിരുന്നു എന്റെ അച്ഛനുൾപ്പെടെ പലരുടെയും ആശങ്ക. മാതൃഭൂമിയുടെ ചെറുകഥാ മത്സരത്തിൽ ഒന്നാം സമ്മാനം നേടിയ ബിന്ദ്വേച്ചിയുടെ കഥ ഇരിങ്ങാലക്കുടയുടെ എഴുത്തുകാരുടെ നിരയിലേക്ക് അടുത്ത തലമുറ ഉയർന്നു വരുന്നതിന്റെ വാഗ്ദാനമായാണ് എല്ലാവരും കണ്ടത്.\nഷാർപ്നസ് ആയിരുന്നു അന്ന് ആർ.ബിന്ദുവിന്റെ മുഖമുദ്ര എന്ന് തോന്നിയിട്ടുണ്ട്. ഇത്ര മാത്രം ഷാർപ്പ് ആയ വാക്കുകൾ, എഴുത്തിലാണെങ്കിലും പ്രസംഗത്തിലാണെങ്കിലും അന്ന് മറ്റാരിലും കണ്ടിരുന്നില്ല.\nഡിഗ്രി ഫൈനൽ ഇയർ ആയപ്പോളേ സിൻഡിക്കേറ്റ് അംഗമായിരുന്നതു കൊണ്ട്, ഇംഗ്ലീഷ് എം. എ ക്ക് കാലിക്കറ്റ് യൂണിവേഴ്സിറ്റി സെന്ററിൽ തന്നെയാണു ബിന്ദ്വേച്ചി ചേർന്നത്. കേരളവർമ്മയിൽ ചേരണമെന്നായിരുന്നു ആഗ്രഹമെങ്കിലും.\nഅതു കഴിഞ്ഞ്, ജെ. എൻ. യുവിൽ ഗവേഷണത്തിനു പോയ ശേഷമാണു വിജയരാഘവനുമായുള്ള വിവാഹം. അതും ഇരിങ്ങാലക്കുടയിൽ വലിയൊരു സംഭവമായിരുന്നു. ബന്ധുക്കളിൽ ഒരു വലിയ വിഭാഗം ശക്തമായി എതിർത്തിട്ടും, രാധാകൃഷ്ണൻ മാഷുടെ പിന്തുണയോടെ ബിന്ദ്വേച്ചി ഉറച്ചു നിന്നു. എസ്. എൻ. ഹാളിൽ വെച്ച് ആഘോഷമായിട്ടായിരുന്നു കല്യാണം.\nസത്യം പറഞ്ഞാൽ, ജീവിതത്തിൽ സ്വന്തം ഇഷ്ടങ്ങൾ തെരഞ്ഞെടുക്കാൻ സാധിക്കുമെന്നുള്ള തിരിച്ചറിവും ധൈര്യവും എനിക്കൊക്കെ ഉണ്ടാക്കുന്നതിൽ ബിന്ദ്വേച്ചിയുടെ തെരഞ്ഞെടുപ്പുകൾ വലിയൊരു സ്വാധീനമായിരുന്നു. ഇതൊരുപക്ഷെ, ബിന്ദ്വേച്ചിയോട് പോലും ഞാൻ പറഞ്ഞിട്ടില്ല എന്നതാണു സത്യം.\nവിവാഹശേഷം, അധികം വൈകാതെ കേരളവർമ്മയിൽ അദ്ധ്യാപികയായി ബിന്ദ്വേച്ചി തൃശൂർക്കാരിയായി. അപ്പോഴേക്കും മോനുണ്ടായിരുന്നു. പിന്നെ കുടുംബവും, ജോലിയുമൊക്കെയായുള്ള ഓട്ടപ്പന്തയത്തിനിടയിലും ബിന്ദ്വേച്ചി തൃശൂർ മേയറായത് കേട്ടറിഞ്ഞു. അപ്പോഴേക്കും ഞാനും ഇരിങ്ങാലക്കുട വിട്ട് എറണാകുളംകാരിയായിരുന്നു. അതിനിടയിൽ രാധാകൃഷ്ണൻ മാഷ് മരിച്ചു. അകാലത്തായിരുന്നു ഹൃദ്രോഗം മൂലമുള്ള ആ മരണം എന്നു പറയാം. ബിന്ദ്വേച്ചിയുടെ ഏറ്റവും വലിയ താങ്ങായിരുന്നുവല്ലോ മാഷ്….\nപിന്നെ, കേരളവർമ്മയിൽ, ഇംഗ്ലീഷ് സെമിനാറിൽ നാടകചരിത്രത്തെക്കു റിച്ച് പേപ്പർ അവതരിപ്പിക്കാൻ എന്നെ ക്ഷണിച്ചു ബിന്ദ്വേച്ചി. ഒരുപാടു നാൾ കൂടിയിട്ട് കണ്ടത് അന്നായിരുന്നു. എന്റെ കോളേജിലേക്ക് തിരിച്ച് ചെന്നതും അന്നായിരുന്നു.\nസ്ത്രീകളെ സംബന്ധിച്ച്, വിവാഹശേഷം പൊതുപ്രവർത്തനം തുടരുകയെന്നത് അത്രയെളുപ്പം സാധ്യമാകുന്ന ഒന്നല്ല, പ്രത്യേകിച്ച് മുഴുവൻ സമയ രാഷ്ട്രീയപ്രവർത്തകരുടെ ഭാര്യമാർക്ക്. വിദ്യാർത്ഥിപ്രസ്ഥാനത്തിൽ എന്നോടൊത്തുണ്ടായിരുന്ന പല വനിതാ സഖാക്കളും, ഒന്നിച്ച് പ്രവർത്തിച്ചിരുന്ന പുരുഷ സഖാക്കളെ വിവാഹം കഴിച്ച ശേഷം, ‘സ്വമേധയാ‘ രാഷ്ട്രീയത്തിൽ നിന്നൊഴിഞ്ഞ്, കുടുംബം സംരക്ഷിക്കാനായി സ്കൂളിലോ, സ്ഥലം സഹകരണ സംഘത്തിലോ ജോലിയുമായി ജീവിക്കുന്നത് ധാരാളം കണ്ടിട്ടുണ്ട്. ഭർത്താവിന്റെ രാഷ്ട്രീയപ്രവർത്തനത്തെ പിന്താങ്ങലും ഒരു രാഷ്ട്രീയ പ്രവർത്തനമാണല്ലോ എന്ന് അവർ സ്വയം സമാശ്വസിപ്പിക്കും. പിന്നെ, പ്രാരാബ്ധമൊക്കെയൊതുങ്ങി, എന്നു വെച്ചാൽ മക്കൾ വളർന്ന് ജോലിയും കല്യാണവുമൊക്കെയായാൽ, അപ്പോഴേക്കും മുട്ടുവാതമൊന്നും ബാധിച്ച് കിടപ്പായില്ലെങ്കിൽ, വേണമെങ്കിൽ തിരിച്ച് പൊതു പ്രവർത്തനത്തിനു ഇറങ്ങാം! ഇതിനൊക്കെ ഇടയിൽനിന്നുകൊണ്ട് പൊതുപ്രവർത്തനം തുടരുന്ന സ്ത്രീകൾക്കു പോലും, ഭർത്താവിന്റെ നിഴലിൽ നിന്ന് മോചനം കിട്ടില്ല എന്നത് വേറെ കാര്യം.\nതദ്ദേശസ്വയംഭരണ സ്ഥാപനങ്ങളിൽ സ്ത്രീസംവരണം വന്നതോടെ, ഇങ്ങനെ, കുടുംബം സംരക്ഷിച്ച് ജീവിക്കുന്ന വനിതകളെ വീണ്ടും രംഗത്തിറക്കാതെ നിവൃത്തിയില്ല എന്നു വന്നിട്ടുണ്ട് എല്ലാവർക്കും. അങ്ങനെ കഴിഞ്ഞ പഞ്ചായത്ത് തെരഞ്ഞെടുപ്പിൽ, ഏറെക്കാലമായി കേൾക്കാതിരുന്ന പല പേരുകളും വീണ്ടും കേട്ടു തുടങ്ങിയിട്ടുണ്ട്.\nഎന്തായാലും, ഇത്രയും വർഷത്തിനു ശേഷം, ആർ. ബിന്ദു എന്ന ഞങ്ങളുടെ ബിന്ദ്വേച്ചിയെ, ഞങ്ങൾക്ക്, അതായത് ഇരിങ്ങാലക്കുടക്കാർക്ക് തിരിച്ചു കിട്ടുന്നുവെന്നതാണു ഈ തെരഞ്ഞെടുപ്പ് നേരിടുമ്പോഴുള്ള പ്രധാന സന്തോഷങ്ങളിലൊന്ന്. ഏറ്റവുമധികം ആഹ്ളാദിക്കുമായിരുന്ന ഒരാൾ – രാധാകൃഷ്ണൻ മാഷ് – ഇല്ലെങ്കിലും…\nA Vijayaraghavan Irinjalakkuda Kerala Assembly Poll 2021 LDF Prof. R Bindu women empowerment Women in Poll 2021-03-11\nPrevious: ജീവകാരുണ്യ പ്രവർത്തകനിലൂടെ കൊണ്ടോട്ടി പിടിക്കാൻ ഇടതുപക്ഷം\nNext: ‘പൊന്നാനി അനങ്ങില്ല; ഇത് ജനുസ്സ് വേറെയാണ്’: നന്ദകുമാറിന് വൻവിജയം പ്രവചിച്ച് സ്പീക്കർ


വിജയ് ചിത്രത്തിന് ഇത് ആദ്യമായി, വിജയ് 60 കേരളത്തില് എത്തിക്കുന്നത് റെക്കോര്‍ഡ് തുകയ്ക്ക് | Vijay 60 Kerala distribution rights bagged forarecord amount - Malayalam Filmibeat\n» വിജയ് ചിത്രത്തിന് ഇത് ആദ്യമായി, വിജയ് 60 കേരളത്തില് എത്തിക്കുന്നത് റെക്കോര്‍ഡ് തുകയ്ക്ക്\nവിജയ് ചിത്രത്തിന് ഇത് ആദ്യമായി, വിജയ് 60 കേരളത്തില് എത്തിക്കുന്നത് റെക്കോര്‍ഡ് തുകയ്ക്ക്\nUpdated: Monday, August 15, 2016, 13:42 [IST]\nഅറ്റ്‌ലി സംവിധാനം ചെയ്ത തെറിക്ക് ശേഷം വിജയ് തന്റെ 60ാംമത്തെ ചിത്രത്തിന്റെ തിരക്കിലാണ്. ഭരതന് സംവിധാനം ചെയ്യുന്ന ചിത്രത്തിന്റെ ഷൂട്ടിങ് അന്തിമ ഘട്ടത്തിലാണ്. എന്നാല് ചിത്രീകരണം പൂര്‍ത്തിയാകുന്നതിന് മുമ്പേ കേരളത്തിന്റെ വിതരണവകാശം വിറ്റ് പോയതായി റിപ്പോര്‍ട്ടുകള്.\nഇഫാര് ഇന്റര്‍നാഷ്ണലാണ് വിജയ് 60ന്റെ കേരളത്തിലെ വിതരണവകാശം വാങ്ങിയെടുത്തത്. 6.5 കോടി രൂപയ്ക്കാണ് ഇഫാര് ചിത്രത്തിന്റെ വിതരണാവകാശത്തിന് നല്‍കിയത്. ഇത് ആദ്യമായാണ് വിജയം ചിത്രം ഇത്രയും തുക മുടക്കി കേരളത്തില് എത്തിക്കുന്നത്. അടുത്തിടെ പുറത്തിറങ്ങിയ വിജയ് ചിത്രം തെറിക്ക് ആറു കോടി രൂപ നല്‍കിയാണ് കേരളത്തില് എത്തിച്ചത്.\nഅഴകിയ തമിഴ് മകന് എന്ന ചിത്രത്തിന് ശേഷം വിജയ് യും ഭരതനും വീണ്ടും ഒന്നിക്കുന്ന ചിത്രമാണിത്. 2004 ല് പുറത്തിറങ്ങിയ വിജയ് യുടെ ഗില്ലി എന്ന ചിത്രത്തിന്റെ സംഭാഷണം ഒരുക്കിയത് ഭരതനായിരുന്നു.\nകീര്‍ത്തി സുരേഷാണ് ചിത്രത്തില് വിജയ് യുടെ നായിക വേഷം അവതരിപ്പിക്കുന്നത്. ഇത് ആദ്യമായാണ് കീര്‍ത്തി സുരേഷ് വിജയ് യുടെ നായികയായി എത്തുന്നത്. ജഗപതി ബാബു, ഡാനിയല് ബാലാജി, ശ്രീമാന് എന്നിവരാണ് ചിത്രത്തിലെ മറ്റ് കഥാപാത്രങ്ങളെ അവതരിപ്പിക്കുന്നത്.\nRead more about: tamil film vijay director bharathan keerthi suresh തമിഴ് സിനിമ സംവിധായകന് ഭരതന് കീര്‍ത്തി സുരേഷ്\nVijay 60 Kerala distribution rights bagged forarecord amount.


Indrajith as police officer in Fingerprint - Malayalam Filmibeat\n16 min ago മൈ സ്റ്റോറിക്ക് ശേഷം ടു സ്ട്രോക്കുമായി റോഷ്നി ദിനകർ! അണിയറയിൽ ഒരുങ്ങുന്നത് റോഡ് മൂവി....\n20 min ago അന്ന് ജീവിതത്തില് ആദ്യമായി ഫ്‌ളൈറ്റ് മിസ് ആയി! കാരണം മഞ്ജു വാര്യരെന്ന് പൂര്‍ണിമ\n45 min ago ആക്ഷന് കിംഗുമായി ഏറ്റുമുട്ടാന് ജനപ്രിയ നായകന്! ജാക്ക് ഡാനിയേല് റിലീസ് ഡേറ്റ് പുറത്ത്\n54 min ago പുതിയ ചരിത്രം സൃഷ്ടിച്ച് ബാഹുബലി! സാക്ഷിയാകാൻ യഥാർഥ ബാഹുബലിയും സംഘവും ലണ്ടനിൽ\nഉപനായകനായി തിളങ്ങുന്ന ഇന്ദ്രജിത്ത്\nഫിബ്രവരി 05, 2005\nനായകനായി മലയാളത്തില് തിളങ്ങാന് ഇന്ദ്രജിത്തിന് കഴിഞ്ഞിട്ടില്ല. ഇരട്ടനായകരില് ഒരാളായി ദീപങ്ങള് സാക്ഷി, നമ്മള് തമ്മില് എന്നീ ചിത്രങ്ങളില് അഭിനയിച്ചെങ്കിലും അവയില് നായകരില് രണ്ടാം സ്ഥാനം മാത്രമായിരുന്നു ഇന്ദ്രജിത്തിന്. ആ ചിത്രങ്ങളാവട്ടെ ഇതുവരെ റിലീസായിട്ടുമില്ല.\nമലയാളത്തില് ഇടക്കാലത്തുണ്ടായ യുവനായക തരംഗത്തില് സ്ഥാനമുറപ്പിക്കാന് ഇന്ദ്രജിത്തിന് കഴിയാതെ പോയത് നായകനായി തിളങ്ങാന് അവസരം ലഭിക്കാത്തതുകൊണ്ടുതന്നെ. എന്നാല് യുവനായക തരംഗം അരങ്ങൊഴിഞ്ഞതോടെ അവരില് പലര്‍ക്കും കാര്യമായ പുതിയ അവസരങ്ങള് ലഭിക്കാതെ പോവുമ്പോള് ഉപനായകനെന്ന നിലയില് ഇന്ദ്രജിത്ത് സജീവമാവുകയാണ്.\nമമ്മൂട്ടി ചിത്രം വേഷത്തില് ശ്രദ്ധേയമായ ഉപനായക വേഷം ലഭിച്ച ഇന്ദ്രജിത്തിന് ഇപ്പോള് അഭിനയിക്കുന്ന ഫിംഗര്‍പ്രിന്റില് നായകനായ ജയറാമിനൊപ്പം തന്നെ പ്രാധാന്യമുള്ള കഥാപാത്രമാണ് ലഭിച്ചിരിക്കുന്നത്. ഒരു കൊലപാതകം അന്വേഷിക്കുന്ന ഇരട്ടപൊലീസുദ്യോസസ്ഥരില് ഒരാളായി ജയറാമിനോടൊപ്പം പ്രത്യക്ഷപ്പെടുന്ന ഇന്ദ്രജിത്തിന് വളരെ മികച്ച വേഷമാണ് ഈ ചിത്രത്തില്.\nവില്ലനായി തുടങ്ങിയ ഇന്ദ്രജിത്തിന് റണ്‍വേയിലെ ദിലീപിന്റെ അനുജന് വേഷത്തോടെയാണ് ഉപനായകവേഷത്തില് ശ്രദ്ധേയനാവാന് കഴിഞ്ഞത്. ചിത്രത്തിലെ പൊലീസ് ഓഫീസറുടെ വേഷത്തില് തിളങ്ങിയ ഇന്ദ്രജിത്തിന് അതോടെ അനുജനായും ഉപനായകനായും വേഷമിടാനൊരു നടന് എന്ന വിശേഷണം വീണുകിട്ടി.\nവേഷത്തിലും ഇന്ദ്രജിത്തിന് അനുജന് വേഷമായിരുന്നു. മമ്മൂട്ടിയുടെ അനുജനായി അഭിനയിച്ച ഇന്ദ്രജിത്ത് ചിത്രത്തില് നല്ല പ്രകടനമാണ് കാഴ്ചവച്ചത്. നായകന് കഴിഞ്ഞാല് ചിത്രത്തിന്റെ കഥാഗതിയില് നിര്‍ണായകസ്ഥാനമുള്ളത് ഇന്ദ്രജിത്ത് ചെയ്ത അനുജന് വേഷത്തിനായിരുന്നു. വേഷം വന്‍വിജയമായതോടെ ഇന്ദ്രജിത്ത് ഏറെ ശ്രദ്ധേയനായി.\nഇപ്പോഴിതാ ജയറാമിനോടൊപ്പം ഫിഗര്‍പ്രിന്റില്. സിനിമയില് ആദ്യന്തം നായകനോടൊപ്പം നിറഞ്ഞുനില്‍ക്കുന്ന പൊലീസ് ഓഫീസര് കഥാപാത്രം. ഇന്ദ്രജിത്തിന്റെ കരിയറിലെ ഏറ്റവും മികച്ച വേഷം.\nനായകവേഷം ചില യുവതാരങ്ങള്‍ക്ക് നിര്‍ഭാഗ്യം കൊണ്ടുവരുമ്പോഴാണ് ഉപനായക വേഷങ്ങളിലൂടെ സിനിമയില് സ്ഥാനമുറപ്പിക്കാമെന്ന് ഇന്ദ്രജിത്ത് തെളിയിക്കുന്നത്.


‘നല്ലൊരു അച്ഛനെയും കൊണ്ടു തരുമോ?’; സാന്റയ്ക്ക് കുരുന്നിന്റെ കണ്ണു നിറയ്ക്കും കത്ത് | Little boy's | Letter to santa\n‘നല്ലൊരു അച്ഛനെയും കൊണ്ടു തരുമോ?’; സാന്റയ്ക്ക് കുരുന്നിന്റെ കണ്ണു നിറയ്ക്കും കത്ത്\nഞങ്ങൾക്കു വീട് വിട്ടിറങ്ങേണ്ടി വന്നു. അച്ഛൻ ഭയങ്കര ദേഷ്യത്തിലായിരുന്നു...’ മഞ്ഞിൻതണുപ്പുള്ള ഡിസംബറിൽ ഒരു കുരുന്നുകൈ കുറിച്ച വാക്കുകളാണിത്. അവന്റെ പേര് ബ്ലെയ്ക്. വെറും ഏഴു വയസ്സേ ആയിട്ടുള്ളൂ യുഎസിലെ ടെക്സസിൽ നിന്നുള്ള ഈ കുരുന്നിന്. ലോകമെങ്ങും ക്രിസ്മസ് ആഘോഷിക്കുമ്പോൾ അവനു പക്ഷേ അമ്മയ്ക്കൊപ്പം വീ‌ടു വിട്ടിറങ്ങേണ്ടി വന്നു. ‘അച്ഛന് ആവശ്യമുള്ളതെല്ലാം കിട്ടിക്കഴിഞ്ഞു. ഞങ്ങളാണ് വീട്ടിലെ ജോലിയെല്ലാം ചെയ്യുന്നത്. അപ്പോഴാണ് അമ്മ പറഞ്ഞത് വീട്ടിൽ നിന്നിറങ്ങാൻ സമയമായെന്ന്. പേടിയില്ലാതെ കഴിയാനാകുന്ന ഒരിടത്തേക്കു കൊണ്ടുപോകാമെന്നാണ് അമ്മ പറഞ്ഞത്...’ കുഞ്ഞുബ്ലെയ്ക് എഴുതുന്നു.\nഅമ്മ പറഞ്ഞ ആ ‘പേടിയില്ലാതെ ജീവിക്കാവുന്ന സ്ഥലം’ ടെക്സസിലെ ഗാർഹിക പീഡനത്തിനിരയായവരെ പാർപ്പിക്കുന്ന ‘സേഫ് ഹെവൻ’ എന്ന ഷെൽട്ടർ ഹോം ആയിരുന്നു. അവിടെ ജീവിക്കുന്നതിനിടെയായിരുന്നു ബ്ലെയ്ക് ഹൃദയസ്പർശിയായ കത്ത് സാന്റായ്ക്ക് അയച്ചത്. കത്ത് പോസ്റ്റ് ചെയ്യാനൊന്നും സാധിച്ചില്ല. ബാഗിൽ നിന്ന് അതു കണ്ടെടുത്തത് ബ്ലെയ്ക്കിന്റെ അമ്മയായിരുന്നു. അധികൃതർ ആ കത്ത് പുറത്തുവിടുകയും ചെയ്തു. ലോകമെമ്പാടുമുള്ളവർ അതേറ്റെടുക്കാനും അധികം ദിവസം വേണ്ടിവന്നില്ല. ‘എന്റെ പേടി ഇപ്പോഴും മാറിയിട്ടില്ല. മറ്റു കുട്ടികളോടൊന്നും സംസാരിക്കാൻ പോലും ആഗ്രഹമില്ല. സാന്റാ, ഇത്തവണത്തെ ക്രിസ്മസിന് നീ വരുന്നുണ്ടോ? ഇവിടെ ഞങ്ങളുടെ കയ്യിൽ സ്വന്തമായൊന്നുമില്ല. എനിക്ക് കുറച്ചു കഥാപുസ്തകങ്ങളും ഒരു ഡിക്‌ഷനറിയും ഒരു വടക്കുനോക്കിയന്ത്രവും ഒരു വാച്ചും കൊണ്ടുത്തരാമോ? എനിക്കൊരു വളരെ നല്ല, നല്ല നല്ല അച്ഛനേയും വേണം. എന്നെ സഹായിക്കില്ലേ..? സ്നേഹത്തോടെ ബ്ലെയ്ക്’ എന്നെഴുതി അവൻ കത്ത് അവസാനിപ്പിക്കുന്നു.\nകത്ത് കണ്ടെത്തിയ അമ്മ അത് ഷെൽട്ടർ ഹോം അധികൃതർക്കു കൈമാറി. അവരാണത് ഔദ്യോഗിക വെബ്സൈറ്റിൽ പ്രസിദ്ധീകരിച്ചത്.7വയസ്സുകാരനാണ് എന്നതൊഴിച്ചു ശേഷിച്ച വിവരങ്ങളൊന്നും ബ്ലെയ്ക്കിനെപ്പറ്റി പുറത്തുവിട്ടിട്ടില്ല. പക്ഷേ ലോകത്തിന്റെ വിവിധ ഭാഗങ്ങളിൽ നിന്ന് ഒട്ടേറെ പേരാണ് ഈ കത്തിനു മറുപടിയായി ബ്ലെയ്ക്കിന് സമ്മാനങ്ങളയച്ചത്. ‘നിങ്ങളുടെ സ്നേഹസമ്മാനങ്ങൾക്കു നന്ദി. കുഞ്ഞുബ്ലെയ്ക്കിന് അവൻ സാന്റായോട് ചോദിച്ചതെല്ലം കിട്ടിക്കഴിഞ്ഞു. അവനും അമ്മയും ഞങ്ങൾക്കൊപ്പം സുരക്ഷിതരായുണ്ട്..’ ഷെൽട്ടർ ഹോം അധികൃതർ വെബ്സൈറ്റിൽ കുറിച്ചു. 117 കുട്ടികളും അമ്മമാരുമുണ്ട് 40 വർഷമായി പ്രവർത്തിക്കുന്ന ഈ ഷെൽട്ടർ ഹോമിലിപ്പോൾ. അവരുടെ വിവരങ്ങളൊന്നും അധികൃതർ പുറത്തുവിടില്ല. ബ്ലെയ്ക്കിനും അമ്മയ്ക്കുമൊപ്പം ബാക്കിയുള്ളവർക്കും സമ്മാനങ്ങൾ വന്നുകൊണ്ടേയിരിക്കുകയാണ്. ഒരു കുഞ്ഞു കത്ത് കൊണ്ടുവന്നത് ഒരായിരം നന്മകൾ.


ഖഷോഗിയുടെ മൃതദേഹം കഷണങ്ങളാക്കിയത് സൗദി കിരീടാവകാശിയുടെ സഹായി ഉള്‍പ്പെടെ മൂന്ന് പേരെന്ന് റിപ്പോര്‍ട്ട്\nകൊലപാതകത്തിന് ശേഷം ജമാൽ ഖഷോഗിയുടെ മൃതദേഹം വെട്ടിനുറുക്കിയെന്ന അഭ്യൂഹങ്ങൾക്ക് സ്ഥിരീകരണം നൽകുകയാണ് തുർക്കി പത്രമായ സബാഹ്. മൃതദേഹം അഞ്ച് സ്യൂട്ട് കെയ്സുകളിലാക്കി സൗദി കോൺസുൽ ജനറലിന്റെ വീട്ടിലേക്ക് കൊണ്ടുപോയെന്നാണ് പത്രം പറയുന്നത്.\nAnkara, First Published Nov 5, 2018, 7:58 AM IST\nഅങ്കാറ: മാധ്യമപ്രവർത്തകൻ ജമാൽ ഖഷോഗിയുടെ മൃതദേഹം കഷണങ്ങളാക്കി സൗദി കോൺസുലർ ജനറലിന്റെ വീട്ടിലേക്ക് കൊണ്ടുപോയെന്ന് തുർക്കി പത്രത്തിന്റെ വെളിപ്പെടുത്തൽ. 15 അംഗ കൊലയാളി സംഘത്തിൽ മൂന്ന് പേർക്കായിരുന്നു മൃതദേഹം മാറ്റാനുള്ള ചുമതലയെന്നും തുർക്കി ഔദ്യോഗിക പത്രം റിപ്പോർട്ട് ചെയ്തു.\nകൊലപാതകത്തിന് ശേഷം ജമാൽ ഖഷോഗിയുടെ മൃതദേഹം വെട്ടിനുറുക്കിയെന്ന അഭ്യൂഹങ്ങൾക്ക് സ്ഥിരീകരണം നൽകുകയാണ് തുർക്കി പത്രമായ സബാഹ്. മൃതദേഹം അഞ്ച് സ്യൂട്ട് കെയ്സുകളിലാക്കി സൗദി കോൺസുൽ ജനറലിന്റെ വീട്ടിലേക്ക് കൊണ്ടുപോയെന്നാണ് പത്രം പറയുന്നത്. 15അംഗ കൊലയാളി സംഘത്തിലെ മഹെർ മുതർബ്, സലാ തുബൈഗി, താർ അൽ ഹർബി എന്നിവ‍രാണ് ഈ കൃത്യം നിർവ്വഹിച്ചത്. സൗദി കിരീടാവകാശി മുഹമ്മദ് ബിൻ സൽമാന്റെ സഹായി ആണ് മുത്തർബ്. മറ്റുരണ്ടുപേരിൽ ഒരാൾ സൗദിയുടെ ഫോറൻസിക് തലവനും മറ്റൊരാൾ സൗദി ആർമിയിലെ കേണലുമാണെന്നും റിപ്പോർട്ടിലുണ്ട്.\nകൊലപാതകം നടന്ന ഒക്ടോബർ രണ്ടിന് സൗദി കോൺസുൽ ജനറലിന്റെ വീടിന് 200 മീറ്റർ മാത്രം അകലെ നിരവധി വാഹാങ്ങളുടെ അകമ്പടിയിൽ മൂന്നുപേർ എത്തിയ സിസിടിവി ദൃശ്യങ്ങൾ നേരത്തെ പുറത്തുവന്നിരുന്നു. രണ്ടുമണിക്കൂർ ശേഷം മുർത്തബ്, കോൺസുൽ ജനഖലിന്റെ വീട്ടിൽ നിന്നും ഇറങ്ങി വരുന്ന ദൃശ്യങ്ങളും പുറത്തുവന്നിരുന്നു. സൗദി ഭരണകൂടത്തിന്റെ അറിവോടെയാണ് കൊലപാതം എന്ന് തുർക്കി പ്രസിഡന്റ് തയ്യിബ് എർദോഗൻ പ്രസ്ഥാവിച്ചതിന് പിന്നാലെയാണ് ഈ റിപ്പോർട്ട് പുറത്തു വന്നത് എന്നതും ശ്രദ്ധേയമാണ്.\nLast Updated Nov 5, 2018, 7:58 AM IST


ലക്ഷദ്വീപില് കൂട്ടപിരിച്ചുവിടല് | DoolNews\nSaturday, 3rd July 2021, 9:39 pm\nകവരത്തി: ലക്ഷദ്വീപില് അഡ്മിനിസ്‌ട്രേഷന്റെ ജനദ്രോഹനടപടികള് തുടരുന്നു. 151 താല്‍ക്കാലിക ജീവനക്കാരെ ദ്വീപില് പിരിച്ചുവിട്ടു.\nകായിക-ടൂറിസം ജീവനക്കാരെയാണ് പിരിച്ചുവിട്ടത്. സാമ്പത്തിക സ്ഥിതി മോശമാണെന്ന് പറഞ്ഞാണ് പിരിച്ചുവിടല്.\nഅതേസമയം ലക്ഷദ്വീപ് സന്ദര്‍ശിക്കണമെങ്കില് എം.പിമാര് സ്വഭാവ സര്‍ട്ടിഫിക്കറ്റ് ഹാജരാക്കണമെന്ന വിചിത്ര നിര്‍ദേശവുമായി ലക്ഷദ്വീപ് ഭരണകൂടം രംഗത്തെത്തി. എം.പിമാരുടെ സന്ദര്‍ശനാനുമതി നിഷേധിച്ച് നല്‍കിയ മറുപടിയിലാണ് ഈ വിവാദ നിബന്ധനയുള്ളത്.\nഎം.പിയുടെ സ്വഭാവ സര്‍ട്ടിഫിക്കറ്റ് സ്‌പോണ്‍സര് ഹാജരാക്കണം. അത് മജിസ്‌ട്രേറ്റോ നോട്ടറിയോ അറ്റസ്റ്റ് ചെയ്യണമെന്നുമാണ് നിബന്ധനയില് കൊടുത്തിരിക്കുന്ന നിര്‍ദേശം.\nകോണ്‍ഗ്രസ് എം.പിമാര് നല്‍കിയ അപേക്ഷയാണ് കളക്ടര് നിരസിച്ചത്. ഹൈബി ഈഡനും ടി.എന്. പ്രതാപനുമായിരുന്നു അപേക്ഷ നല്‍കിയത്. എം.പിമാരുടെ സന്ദര്‍ശനം ക്രമസമാധാന പ്രശ്നം ഉണ്ടാക്കുമെന്നും സന്ദര്‍ശനത്തിന് പിന്നില് രാഷ്ട്രീയ ലക്ഷ്യമാണെന്നും ലക്ഷദ്വീപ് കളക്ടര് ആരോപിച്ചു.\nമൊട്ടയടിച്ചപ്പോള് എല്ലാവരും ‘ഷൂട്ടിംഗിന് ഇനി എന്ത് ചെയ്യും’ എന്ന് ചോദിച്ചു; പക്ഷെ, മറിച്ചാണ് സംഭവിച്ചത്: അനുഭവം പറഞ്ഞ് ലെന\nരേഷ്മയോട് കാമുകനെന്ന പേരില് ചാറ്റ് ചെയ്തത് ആത്മഹത്യ ചെയ്ത യുവതികളെന്ന് പൊലീസ്; നവജാതശിശുവിന്റെ മരണത്തില് ചുരുളഴിയുന്നു\nപണവും പദവിയുമാണ് വലുതെങ്കില് ശബരിമലവിധിയെ പിന്തുണക്കില്ലെന്ന് സത്യം ചെയ്ത് തുടര്‍ന്നാല് മതിയായിരുന്നു; വിമര്‍ശനവുമായി ന്യായാധിപന്റെ കുറിപ്പ്\nContent Highlight: Lakshadweep Administration Employee Dismissal


ഗള്‍ഫില് നിന്ന് വന്നു; വീണു മരിച്ചു | Gulf passenger died in Airport - Malayalam Oneindia\nഗള്‍ഫില് നിന്ന് വന്നു; വീണു മരിച്ചു\nനെടുമ്പാശേരി: ഗള്‍ഫില് നിന്നും അവധിക്കുന്ന നാട്ടിലേക്ക് വന്ന യാത്രക്കാരന് നെടുമ്പാശേരി വിമാനത്താവളത്തില് കുഴഞ്ഞുവീണു മരിച്ചു. ഹൃദ്രോഗത്തെ തുടര്‍ന്നായിരുന്നു മരണം.\nതൃശൂര് പുന്നയൂര് പഞ്ചായത്തിലെ എടക്കര പതിയേരി മാളിയേക്കല് രാജേന്ദ്രന് നായര്(47) ആണ് മെയ് 15 ബുധനാഴ്ച പുലര്‍ച്ചെ മരിച്ചത്. വിമാനത്താവളത്തിലെ കസ്റംസ് പരിശോധനനടക്കുന്ന ഏരിയായില് ആണ് ഇദ്ദേഹം പെട്ടെന്ന് കുഴഞ്ഞുവീണത്. ഉടനെ മരിച്ചു.\nഅബുദാബിയില് വിമാനത്താവളത്തിലാണ് രാജേന്ദ്രന്‍നായര് ജോലിനോക്കുന്നത്. ഒമാന് എയറിന്റെ 829ാം നമ്പര് വിമാനത്തിലാണ് ഇദ്ദേഹം നെടുമ്പാശേരിയില് ബുധനാഴ്ച പുലര്‍ച്ചെ 5.50ന് വന്നിറങ്ങിയത്. ഭാര്യയും മക്കളും ബന്ധുക്കളും രാജേന്ദ്രനെ സ്വീകരിക്കാന് വിമാനത്താവളത്തില് എത്തിയിരുന്നു.\nമൃതദേഹം അങ്കമാലി സര്‍ക്കാര് ആശുപത്രിയില് പോസ്റ്മോര്‍ട്ടം നടത്തി. കളത്തില് ചന്ദ്രശേഖരന് നായരുടെ മകളും എടക്കര യുപി സ്കൂള് അധ്യാപികയുമായ രമാദേവിയാണ് ഭാര്യ. രമ്യ, ഉണ്ണികൃഷ്ണന് എന്നിവര് മക്കളാണ്.


നാടൻ വറുത്ത് അരച്ച ചിക്കൻ കറി തയ്യാറാക്കുന്നത് എങ്ങനെ എന്ന് നോക്കാം. - Thattukada - തട്ടുകട\nനാടൻ വറുത്ത് അരച്ച ചിക്കൻ കറി തയ്യാറാക്കുന്നത് എങ്ങനെ എന്ന് നോക്കാം.\nനാടൻ വറുത്ത് അരച്ച ചിക്കൻ കറി തയ്യാറാക്കുന്നത് എങ്ങനെ എന്ന് നോക്കാം. ഒരു പാനിൽ കുറച്ച് വെളിച്ചെണ്ണ ഒഴിച്ച് ചൂടാകുമ്പോൾ അതിലേക്ക്2ഉള്ളി കട്ട് ചെയ്ത് ഇട്ടു കൊടുക്കുക. നന്നായി വഴറ്റി വരുമ്പോൾ9വെളുത്തുള്ളി തൊലി കളഞ്ഞ് ,ഇഞ്ചി, കറി വേപ്പില , പച്ച മുളക് എന്നിവ ചേർത്ത് നന്നായി ഇളക്കുക. ഉപ്പും ചേർക്കണം. ഇനി ഇതിലേക്ക് 1 tbsp മുളക് പൊടി , 1 tbsp മല്ലി പൊടി , 3/4 tbsp ചിക്കൻ മസാല , 1/4 tsp മഞ്ഞൾ പൊടി എന്നിവ വഴറ്റുക.\nപൊടി ഒക്കെ മൂത്ത് വന്നതിനു ശേഷം അതിൽ 1 തക്കാളി അരിഞ്ഞത് കൂടി ചേർത്ത് ഇളക്കി എടുക്കുക. 1/2 tsp കുരുമുളക് പൊടി കൂടി ചേർക്കണം. 800 gm ചിക്കൻ ചേർത്ത് ഇളക്കി എടുക്കുക. 1.25 കപ്പ് ചൂട് വെള്ളം ഒഴിച്ച് അടച്ചു വെച്ച് വേവിക്കുക. 1 പാൻ സ്റ്റൗ വെച്ച് അതിലേക്ക്3പിടി തേങ്ങ , കറിവേപ്പില , കുരുമുളക് , പെരുംജീരകം എന്നിവ ചേർത്ത് നന്നായി ഗോൾഡൺ കളർ ആകുന്ന വരെ ഇളക്കി എടുക്കുക. മിക്സി ജാർ ഇട്ടു കുറച്ച് വെളളം ഒഴിച്ച് അരച്ച് എടുക്കണം. തിളച്ചു വരുന്ന കറിയിൽ അരപ്പ് ചേർക്കുക. 1/2 tsp ഗരം മസാലപ്പൊടി ചേർത്ത് ഇളക്കി യോജിപ്പിക്കുക. കറി നന്നായി കുറുകി വരുമ്പോൾ സ്റ്റൗ ഓഫ് ചെയ്യാം.\nഇത് കുട്ടികൾ മുതൽ മുതിർന്നവർ വരെയുള്ള എല്ലാവർക്കും വളരെയധികം ഇഷ്ടമാകും. തയ്യാറാക്കുന്നത് എങ്ങനെയെന്നു താഴെ കൊടുത്തിരിക്കുന്ന വീഡിയോയില് വിശദമായി കാണിച്ചു തരുന്നുണ്ട്. വീഡിയോ നോക്കി അതുപോലെ നിങ്ങളും ചിക്കൻ കറി ഉണ്ടാക്കി നോക്കൂ. മറ്റുള്ളവര്‍ക്കു കൂടി ഈ പോസ്റ്റ് എത്തിച്ചു കൊടുക്കാൻ മറക്കരുത്. ഇതുപോലുള്ള വ്യത്യസ്തമായ രുചിക്കൂട്ടുകളും കിച്ചൺ ടിപ്സുകളും ദിവസവും നിങ്ങളുടെ ഫേസ്ബുക്കിൽ ലഭിക്കുന്നതിന്, തട്ടുകട ഫെയിസ്ബുക്ക് പേജ് ഫോള്ളോ ചെയ്ത ശേഷം Following എന്ന ബട്ടണിൽ ക്ലിക്ക് ചെയ്ത് See First എന്നതും സെലക്ട് ചെയ്യുക. കൂടുതല് വീഡിയോകള്‍ക്കായി The Malabari Foodgasm ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.\nPrevious articleഎന്തൊരു സ്വാദാണ് ഈ കേക്കിന്…. അതുപോലെ നിങ്ങളും ഉണ്ടാക്കി നോക്കൂ\nNext articleചൗവരി പായസം അതുപോലെ നിങ്ങളും ഉണ്ടാക്കി നോക്കൂ


Thiruvananthapuram, First Published 4, Nov 2019, 1:17 PM IST\nമൃതദേഹം കിണറ്റില് നിന്ന് പൊക്കിയെടുക്കുന്നത് പോലും കണ്ടില്ലെന്നാണ് ഇന്ന് ഇരുവരും മൊഴി നല്‍കിയത്. അഭയയുടേത് ആത്മഹത്യ ആകാമെന്നും കന്യാസ്ത്രീയായ ഇലിസിറ്റ് ഇന്ന് കോടതിയില് പറഞ്ഞു.\nതിരുവനന്തപുരം: സിസ്റ്റര് അഭയകേസില് രണ്ട് സാക്ഷികള് കൂടി കൂറുമാറി. കന്യാസ്ത്രീയായ ഇലിസിറ്റയും കോണ്‍വെന്‍റിലെ ജോലിക്കാരിയായ ത്രേസ്യാമ്മയുമാണ് ഇന്ന് കൂറുമാറിയത്. ഇതോടെ കേസില് കൂറുമാറിയ പ്രതികളുടെ എണ്ണം പത്ത് ആയി.\nഅഭയ മരിക്കുന്ന സമയം പയസ് ടെന്‍ത് കോണ്‍വെന്‍റിലുണ്ടായിരുന്നവരാണ് ഇന്ന് കൂറുമാറിയ രണ്ടു സാക്ഷികളും. കോണ്‍വെന്‍റിന്‍റെ അടുക്കളയില് അസ്വാഭാവികമായി പലതും കണ്ടിരുന്നുവെന്ന് സിബിഐക്ക് ഇവര് മൊഴി നല്‍കിയിരുന്നു. ഇതാണ് ഇന്ന് കോടതിയില് തിരുത്തിയത്. മൃതദേഹം കിണറ്റില് നിന്ന് പൊക്കിയെടുക്കുന്നത് പോലും കണ്ടില്ലെന്നാണ് ഇന്ന് ഇരുവരും മൊഴി നല്‍കിയത്. അഭയയുടേത് ആത്മഹത്യ ആകാമെന്നും കന്യാസ്ത്രീയായ ഇലിസിറ്റ് ഇന്ന് കോടതിയില് പറഞ്ഞു.\nസിസ്റ്റര് അഭയ ലൈംഗിക പീഡനത്തിനിരയായിട്ടില്ലെന്ന് തിരുവനന്തപുരം ഫോറന്‍സിക് ലാബിലെ മുന് ഉദ്യോഗസ്ഥര് നേരത്തെ സാക്ഷിമൊഴി നല്‍കിയിരുന്നു. സിസ്റ്റര് അഭയയുടെ രാസപരിശോധന റിപ്പോര്‍ട്ട് തിരുത്തിയ കേസില് സിജെഎം കോടതി നേരത്തെ വെറുതെ വിട്ട ഉദ്യോഗസ്ഥരായ ഗീതയും ചിത്രയുമാണ് തിരുവനന്തപുരം സിബിഐ കോടതിയില് ഇങ്ങനെ മൊഴി നല്‍കിയത്.\nRead Also: അഭയ കേസ്; സിസ്റ്റർ പീഡനത്തിനിരയായിട്ടില്ലെന്ന് മുൻ ഫോറൻസിക് ഉദ്യോഗസ്ഥർ മൊഴി നൽകി\n2009ല് കുറ്റപത്രം സമര്‍പ്പിച്ച കേസില് പത്ത് വര്‍ഷത്തിനു ശേഷമാണ് വിചാരണ നടക്കുന്നത്. വിചാരണ തടയണമെന്നാവശ്യപ്പെട്ട് കേസിലെ പ്രതികള് ഹൈക്കോടതിയെ സമീപിച്ചതിനെത്തുടര്‍ന്ന് നടപടികള് നിരന്തരം മാറ്റിവയ്ക്കുകയായിരുന്നു.\nRead Also: 'അഭയ കേസുമായി മുന്നോട്ടുപോയാൽ ശരിയാക്കും', ഫാ. തോമസ് കോട്ടൂർ ഭീഷണിപ്പെടുത്തി; ജോമോൻ പുത്തൻപുരയ്‌ക്കലിന്‍റെ മൊഴി\nLast Updated 4, Nov 2019, 1:28 PM IST\nപെരിയ ഇരട്ടകൊലപാതക കേസ്; അന്വേഷണത്തിൽ അപാകത ഉണ്ടായിട്ടില്ലെന്ന് സർക്കാർ


രണ്ട് ടണ് മയക്കുമരുന്നുമായി സൗദി രാജകുമാരന് ലെബനാനില് പിടിയില്; അറസ്റ്റ് സ്വകാര്യ വിമാനത്തില് ക്യാപ്റ്റഗണ് ഗുളികകള് കടത്തുന്നതിനിടെ • Live Kerala News\nരണ്ട് ടണ് മയക്കുമരുന്നുമായി സൗദി രാജകുമാരന് ലെബനാനില് പിടിയില്; അറസ്റ്റ് സ്വകാര്യ വിമാനത്തില് ക്യാപ്റ്റഗണ് ഗുളികകള് കടത്തുന്നതിനിടെ\n27/10/2015 at 10:44 am\nബെയ്‌റൂട്ട്: രണ്ടു ടണ് മയക്കുമരുന്നുമായി സൗദി രാജകുമാരന് ലെബനാനില് അറസ്റ്റില്. ബെയ്‌റൂട്ടിലെ റഫീഖ് ഹരീരി വിമാനത്താവളത്തിലാണ് സൗദി രാജകുമാരനായ അബ്ദല് മുഹ്‌സിന് ബിന് വാലിദ് ബിന് അബ്ദുള് അസീസ് അറസ്റ്റിലായത്. ഇയാള്‍ക്കു പുറമെ നാല് കൂട്ടാളികളും പിടിയിലായിട്ടുണ്ട്. ലബനനിലെ ഏറ്റവും വലിയ മയക്കുമരുന്ന് വേട്ടയാണിത്.\nവിമാനത്തില് നാല്‍പതു പായ്ക്കറ്റുകളിലായി രണ്ടു ടണ്ണിന്റെ മയക്കുമരുന്നായി ഉപയോഗിക്കുന്ന ക്യാപ്റ്റഗണ് ഗുളികകളാണു ഉണ്ടായിരുന്നതെന്നു പൊലീസിനെ ഉദ്ധരിച്ച് വാര്‍ത്താ ഏജന്‍സിയായ അസോസിയേറ്റഡ് പ്രസ് റിപ്പോര്‍ട്ട് ചെയ്തു. റിയാദിലേക്ക് കടത്താനുള്ള ശ്രമത്തിനിടെയാണ് അറസ്റ്റ്.\nരാജകുമാരനോടൊപ്പമുള്ള നാല് സൗദി ഉദ്യോഗസ്ഥരും പിടിയിലായിട്ടുണ്ട്. രാജകുമാരനെ ചോദ്യം ചെയ്തുവരികയാണ്. ആംഫിറ്റമിന് ഇനത്തില് വരുന്ന കാപ്റ്റാഗണ് എന്ന ഗുളികകളാണ് കടത്തിയത്. മയക്കുമരുന്നിന്റെ അതേ ഗുണമുള്ള ഇവ അറബ് നാടുകളില് വന്‍തോതില് ഉപയോഗിക്കപ്പെടുന്നുണ്ടെന്ന്ാണ് റിപ്പോര്‍ട്ട്.\nബെയ്‌റൂട്ട്: രണ്ടു ടണ് മയക്കുമരുന്നുമായി സൗദി രാജകുമാരന് ലെബനാനില് അറസ്റ്റില്. ബെയ്‌റൂട്ടിലെ റഫീഖ്…


ആദായനികുതി; ഇനി രണ്ടു തരം സ്ലാബുകൾ, ഏതു വേണമെന്നു നിങ്ങൾക്ക് തിരഞ്ഞെടുക്കാം\nഎസ് രാജ്യശ്രീ February 01, 2020 05:51 PM IST\nആദായനകുതിയിൽ ഇനി പുതിയ സ്ലാബും നികുതി നിരക്കുകളും പ്രാബല്യത്തിൽ വരും. പക്ഷേ അതുകൊണ്ട് നിലവിലുള്ള സ്ലാബോ നിരക്കോ ഇല്ലാതാകുന്നില്ല. അതും നിലവിലുണ്ടാകും. ഈ രണ്ടു നിരക്കുകളിൽ ഏതു വേണമെന്നു നിങ്ങൾ നിശ്ചയിക്കണം. രണ്ടിൽ നിന്നും ഇഷ്ടമുള്ളതു തിരഞ്ഞെടുക്കാനുള്ള അവകാശമാണ് ഇനി മുതൽ നിങ്ങൾക്ക് ലഭിക്കുക.\nപുതിയ സംവിധാനത്തിൽ അഞ്ചു ലക്ഷം വരെ നികുതിയില്ല. അതിനു ശേഷം വിവിധ സ്ലാബുകളിലായി വിവിധ നിരക്കുകളും. നിരക്കുകൾ കാണുമ്പോൾ കാര്യമായി ലാഭം നികുതിയിൽ കിട്ടുമെന്നു ചിന്തിക്കും. പക്ഷേ ഒന്നോർക്കുക. 80സി അടക്കമുള്ള ഇളവുകളോ ആനുകൂല്യങ്ങളോ ഒന്നും പുതിയ സംവിധാനത്തിൽ അനുവദനീയമല്ല. ഇവിടെ ചില കാര്യങ്ങളിൽ ഇനിയും വ്യക്തത വരുത്തേണ്ടതുണ്ട്.\nഎന്നാൽ നിലവിലുള്ള സ്ലാബും നിരക്കുമാണ് നിങ്ങൾ തിരഞ്ഞെടുക്കുന്നതെങ്കിൽ 80 സി അടക്കമുള്ള എല്ലാവിധ ഇളവുകളും നേടാനുള്ള അവസരം ലഭിക്കും. അതിനാൽ പുതിയതാണോ പഴയതാണോ ലാഭകരം എന്നു കണക്കാക്കി അനുയോജ്യമായത് സ്വീകരിക്കുകയാണ് വേണ്ടത്.


വസുപഞ്ചകം, പിണ്ഡനൂൽ, ബലിനക്ഷത്രം. - Samanwayam\nHome Regional Astrology വസുപഞ്ചകം, പിണ്ഡനൂൽ, ബലിനക്ഷത്രം.\nമരണാനന്തരം ചില നക്ഷത്രങ്ങളിൽ മരിച്ചാൽ ആ കുടുംബത്തിൽപ്പെട്ട ആൾക്കാർക്ക് സുകൃതക്ഷയമെന്നും ഒന്നിൽ കൂടുതൽ മരണം ആ വീട്ടിൽ സംഭവിക്കുമെന്നും പറയപ്പെടുന്നു.\nഇതിൽ എന്തെങ്കിലും യാഥാർത്ഥ്യമുണ്ടോ ?\nPrevious articleകാരകൻ ഭാവത്തിൽ നിന്നാൽ ഭാവനാശമോ ?\nNext articleഏതു പനിയും സൂക്ഷിക്കുക; പട്ടികയിൽ കോവിഡ് കൂടി ചേർത്ത് ഫീവർ പ്രോട്ടോകോൾ പുതുക്കണം\nനിലവിലെ രാഷ്ട്രീയ സാഹചര്യം ചര്‍ച്ച ചെയ്യാന് കോണ്‍ഗ്രസ് നേതൃ യോഗം ഇന്ന് ഡല്‍ഹിയില് ആരംഭിച്ചു. യോഗത്തില് എഐസിസി ജനറല് സെക്രട്ടറിമാര്, പിസിസി അദ്ധ്യക്ഷന്‍മാര്, നിയമസഭ കക്ഷി നേതാക്കള് തുടങ്ങിയവര് പങ്കെടുക്കുന്നുണ്ട്. പാര്‍ലമെന്റ് സമ്മേളനം തുടങ്ങുന്ന...\nഫഹദ് ഫാസിലിന്റെ നായിക ഇഷ ഷെര്‍വാണിയുടെ ലക്ഷങ്ങള്...\nഇയ്യോബിന്റെ പുസ്തകമെന്ന അമല്‍നീരദ് ചിത്രത്തില് ഫഹദ് ഫാസിലിന്റെ നായികയായി എത്തി മലയാളികള്‍ക്ക് സുപരിചിതയായ നടി ഇഷ ഷെര്‍വാണിയുടെ3ലക്ഷം രൂപ തട്ടിയെടുത്ത കേസില് മൂന്ന് പേര് ദല്‍ഹി പോലീസ് പിടിയിലായി. ആസ്ത്രേലിയന്...


ലൈബ്രറിയിലെ അദൃശ്യ മാലാഖ | Shihabuddin Poythumkadavu\nഅനുകൂലമല്ലാത്ത ചുറ്റുപാടില്, ജീവിതം, വീട്ടിലെ ഒരേയൊരു പുസ്തകമായ റേഷന് കാര്‍ഡിനെ ചുറ്റിപ്പറ്റിനിന്ന കാലത്തുനിന്ന് വായനയുടെ ലോകത്തേക്കു തന്നെ കൈപിടിച്ചാനയിച്ച ജീവിതാനുഭവങ്ങളെക്കുറിച്ചും അതിനു ഊര്‍ജം നല്‍കിയ വായനാനുഭവത്തെപ്പറ്റിയും ഒരെഴുത്തുകാരന്റെ ഹൃദയസ്പര്‍ശിയായ കുറിപ്പ്\nപുസ്തകയലമാരയോ പുസ്തകമോ ഇല്ലാത്ത ഒരു വീട്ടിലായിരുന്നു ഞാന് ജനിച്ചത്. സത്യത്തില് ഞങ്ങളുടെ വീട്ടില് അന്ന് ഒരേയൊരു പുസ്തകമേ ഉണ്ടായിരുന്നുള്ളൂ -റേഷന് കാര്‍ഡ്. അതു പക്ഷേ, തീര്‍ച്ചയായും മഹത്തായപുസ്തകം തന്നെയായിരുന്നു. ഞങ്ങള്‍ക്ക് വീട്ടില് ആഹാരവും രാത്രി വെളിച്ചത്തിനായി മണ്ണെണ്ണയും പെരുന്നാള്‍ക്കാലത്ത് വല്ലപ്പോഴും പുതുവസ്ത്രവും തന്ന മഹത്തായ പുസ്തകം.\nഅതില് സൂക്ഷിച്ചുനോക്കിയാല് അത്രകണ്ട് ആകര്‍ഷകമല്ലാത്ത ഞങ്ങളുടെ ആത്മകഥയും കാണാമായിരുന്നു. മണ്ണെണ്ണയുടെ നിരന്തര സാമീപ്യം കാരണം കറുത്തുപോയ പേജുകള്, ഏതു വിശപ്പിലും മോഹിപ്പിക്കുന്ന പച്ചരിയുടെ പ്രതീക്ഷാനിര്‍ഭരമായ മണം. ഇടയ്ക്ക് ചോറില് കടിച്ചുപോയ കല്ലിന്റെ ബെല്ലടി നാദം. ദീര്‍ഘമായ ഉത്തരേന്ത്യന് യാത്രകഴിഞ്ഞ് ക്ഷീണിച്ച ഗോതമ്പിന്റെ അപരിചിതമായ നോട്ടം. അതെ, റേഷന് കാര്‍ഡും മഹത്തായപുസ്തകം തന്നെയെന്ന് ഇത്തരം സമാനാനുഭവമുള്ള ആരും സമ്മതിക്കും.\nപിന്നെ ഉണ്ടായിരുന്ന പുസ്തകം, അടുത്ത വീട്ടില്‍നിന്ന് ഇടയ്ക്ക് കടംവാങ്ങി ഓതുന്ന ഖുര്‍ആന് ആയിരുന്നു. ആവശ്യം കഴിഞ്ഞാല് അതിനെ ഉടുപ്പിക്കാന് ഒരു പുസ്തകക്കുപ്പായവുമുണ്ടായിരുന്നു. സ്‌കൂളിലെത്തിയപ്പോഴാണ് ആദ്യമായി ഒരു പുസ്തകം കാണുന്നത്. പേടിപ്പെടുത്തുന്ന ചോദ്യങ്ങള് ഉള്ളതിനാല് എന്തുകൊണ്ടോ അതിനെ ഒരു പുസ്തകമായി ഇന്നോളം കാണാന് കഴിഞ്ഞിട്ടില്ല.\nനാട്ടിന്‍പുറത്തെ പ്രൈമറി സ്‌കൂള് കടന്ന് വലിയൊരു ഹൈസ്‌കൂളിലെത്തിയപ്പോഴാണ് പാഠപുസ്തകത്തിനപ്പുറത്ത് വേറെയും ഒട്ടേറെ പുസ്തകലോകമുണ്ടെന്നറിയുന്നത്. കുന്ന് തട്ടാക്കിയുണ്ടാക്കിയ ഹൈസ്‌കൂള് കെട്ടിടത്തിന്റെ ഏറ്റവും ഉയരമുള്ള കെട്ടിടത്തിലെ മുറികളിലൊന്നിനെ ചൂണ്ടിയിട്ട് സഹപാഠി മനോജ് പറഞ്ഞു: ''ഇതാണ് ലൈബ്രറി.''\nഅതെന്താണാവോ? നിറയെ നല്ല രസമുള്ള പുസ്തകം ഇതിനകത്തുണ്ടെന്ന് മനോജ് വിശദീകരിച്ചുതന്നു.\nപറഞ്ഞിട്ടെന്ത്! സദാസമയവും അടഞ്ഞുകിടക്കുന്ന ആ മുറി ഉച്ചയ്ക്ക് ഒന്ന് തുറന്നടയ്ക്കും. ലൈബ്രറിയുടെ ചാര്‍ജുള്ള മാഷിന് ഉച്ചയൂണ് കഴിഞ്ഞാല് ഒന്ന് സ്‌മോക്ക് ചെയ്യണം. അവിടെ മുറിയടച്ച് കുറച്ചുനേരം മയങ്ങണം. ലൈബ്രറിയുടെ ചാര്‍ജുള്ള മാഷ് അതിനെ ഒരു പേഴ്സണല് സ്മോക്കിങ് ആന്‍ഡ് സ്ലീപ്പിങ് റൂമായി പരിവര്‍ത്തിപ്പിച്ചെടുത്തു! അദ്ദേഹത്തിന്റെ കൃഷ്ണമണിയില് സദാ രൂക്ഷതയും മൂക്കിനു താഴെ സാമാന്യം നന്നായി കൂര്‍ത്ത കൊമ്പന് മീശയും ഇതിനെയൊക്കെ സദാ അകമ്പടി സേവിച്ചുകൊണ്ട് കൈയില് നീളമുള്ള ചൂരല് വടിയുമുണ്ടായിരുന്നു. അവിടത്തെ ലൈബ്രറിയില്‍നിന്ന് ഒരു പുസ്തകം ചോദിച്ചെത്താന് ഏതെങ്കിലും വിദ്യാര്‍ഥി ധൈര്യപ്പെട്ടതായി അറിവില്ല. മാഷിന്റെ പേര് എന്നോട് ആരും ചോദിക്കരുത്. ഞാന് പറയില്ല.\nമൊത്തത്തില് സ്‌കൂള് അന്തരീക്ഷം മടുത്ത ഞാന് അങ്ങോട്ടുപോകാന് വിമുഖനായി. കൂട്ടുകാര് അധികമില്ലാത്തതിനാല് ഒറ്റയ്ക്ക് അലഞ്ഞു തിരിയുകയേ നിവൃത്തിയുണ്ടായിരുന്നുള്ളൂ. ഞാന് സ്‌കൂളില് പോകാതെ വായനശാലകളായ വായനശാലകളിലൊക്കെ ചെന്നിരിക്കും. തീര്‍ച്ചയായും വായനക്കാര് തെറ്റിദ്ധരിക്കരുത്; വായിക്കാനല്ല, ഒളിച്ചിരിക്കാനാണ് അത്.\nകോടതി, കേസ് ഇവയില് കുറച്ച് ഏറെ ആഭിമുഖ്യമുള്ള ആളായതിനാല് എന്നെ എങ്ങനെയെങ്കിലും വക്കീലാക്കണം എന്നാണ് എന്റെ ഉപ്പയ്ക്ക് ആഗ്രഹം. എന്നിട്ട് അഡ്വ. ശിഹാബുദ്ദീന് ടി.പി. ബി.എ. എല്.എല്.ബി. എന്ന് ഒരു ബോര്‍ഡ് തൂക്കിയിടണം. ഞാനാണെങ്കിലോ ഒമ്പതാം ക്ലാസുപോലും പാസായിപ്പോകുമോ എന്നു പേടിച്ച് നാടായ നാട്ടിലൊക്കെ ഒളിച്ചിരിക്കാന് വായനശാലയും പരതിനടന്നു. സ്‌കൂള് വിടുന്ന സമയംവരെ ഒളിച്ചിരിക്കാന് വായനശാലയോളം മറ്റെന്തുണ്ട് ?!\nഞങ്ങളുടെ പഞ്ചായത്ത് അഴീക്കോടാണെങ്കിലും അങ്ങാടി വളപട്ടണമാണ്. പുഴയോരത്ത് ഓലകൊണ്ടുമേഞ്ഞ സിനിമാ ടാക്കീസിന്റെ റോഡിനപ്പുറത്ത് രണ്ടുനില കോണ്‍ക്രീറ്റ് കെട്ടിടമുണ്ട്. അതിലൊന്നിലെ മുറിയിലായിരുന്നു ഇടക്കാലത്ത് വായനശാലയും ലൈബ്രറിയും പ്രവര്‍ത്തിച്ചിരുന്നത്. ഇതിനിടയ്ക്ക് ഒമ്പതാം ക്ലാസില് പഠനം അവസാനിപ്പിച്ച് ഞാന് പലവിധ ജോലികള്‍ക്ക് പോയി. കഥപോലെ ചിലതെഴുതി. ആര്‍ക്കാണ് അയച്ചു കൊടുക്കേണ്ടതെന്നറിയാതെ കുറെക്കാലം നട്ടം തിരിഞ്ഞു. മാനേജര്‍ക്കയച്ചാല് മതിയെന്ന് ഒരാള് ഉപദേശിച്ചതനുസരിച്ച് അങ്ങോട്ട് വിട്ടു. പാവം മാനേജര്, കണക്കുകളുടെ ഇടയില്‍നിന്ന് വീര്‍പ്പുമുട്ടുന്നതിനിടയില് വായിച്ച ആ കഥയെ എന്തുചെയ്‌തെന്നറിയില്ല.\nഅങ്ങനെയിരിക്കേയാണ് സ്‌കൂള് ഒളിവുകാലത്ത് എന്നെ രണ്ടുകൈയും നീട്ടി അഭയംതന്ന വായനശാലയെ മറക്കരുതല്ലോ എന്നൊരോര്‍മ പിടികൂടിയത്. ദുരുദ്ദേശ്യമില്ലാത്ത ആദ്യത്തെ വായനശാലാ യാത്ര! ഒരു ബന്ധുവീട്ടിലേക്കു പോകുന്ന മാനസികാവസ്ഥ. അവിടെ സാമാന്യം മോശമല്ലാത്ത ഒരു ലൈബ്രറി ഉണ്ടായിരുന്നു.\nഒരു പുസ്തകവും ഗൗരവത്തോടെ അതേവരെ ഞാന് വായിച്ചിരുന്നില്ല. കൈയില് കിട്ടിയത് പേടിപ്പിക്കുന്ന പാഠപുസ്തകങ്ങളായിരുന്നല്ലോ. ഭയത്തെ ഇരട്ടിപ്പിക്കുന്ന അധ്യാപകരും. അതിന്റെയൊക്കെ നല്ല വിരോധവും പുസ്തകങ്ങളോട് തോന്നിയിരുന്നു എന്നതാണ് സത്യം. എങ്കിലും എപ്പോഴോ പുസ്തകവായനയുടെ അനിവാര്യത മനസ്സില് തങ്ങിയിരുന്നു.\nഎന്തു ധൈര്യത്തിനാണെന്നറിയില്ല, ലൈബ്രറിയില് ഞാനൊരു മെമ്പര്‍ഷിപ്പെടുത്തു. അന്തംവിട്ട് ലൈബ്രറിയിലെ പുസ്തകങ്ങളെ ഞാന് നോക്കി. ഒരൊറ്റ എഴുത്തുകാരനെയോ പുസ്തകത്തെയോ അറിയാത്ത ഒരാള്. ഒടുവില് പേജ് അധികമില്ലാത്ത ചെറിയൊരു പുസ്തകം കൈയില് തടഞ്ഞു. ആ പുസ്തകം ഒന്നെടുത്ത് നോക്കി അവിടെത്തന്നെ വെച്ചു. പക്ഷേ, ഒരു കാന്തികവലയത്തിലേക്കെന്നപോലെ ഞാന് വീണ്ടും ആ പുസ്തകത്തിലേക്കു തന്നെ തിരിച്ചെത്തി. അതില് പ്രശസ്ത ചിത്രകാരനായ എം.വി. ദേവന്റെ മനോഹരമായ സ്‌കെച്ചുകളും ഉണ്ടായിരുന്നു. പുസ്തകത്തിന്റെ പേര് 'മുച്ചീട്ടുകളിക്കാരന്റെ മകള്' ഗ്രന്ഥകര്‍ത്താവ്: വൈക്കം മുഹമ്മദ് ബഷീര്! ഇപ്പോഴും അതിന്റെ അദ്ഭുതം എന്നെ വിട്ടുമാറിയിട്ടില്ല. ഞാന് പറഞ്ഞല്ലോ, ലോകത്തിലെ ഒരെഴുത്തുകാരനെപ്പോലും അറിയാത്ത എന്റെ കൈയില് ആദ്യമായി തികച്ചും യാദൃച്ഛികമായി വന്നുപെട്ടത് ബഷീര്.\nസത്താപരമായി എഴുതിയ മഹാനായ ആ എഴുത്തുകാരനും അദ്ദേഹത്തിന്റെ മറ്റു പുസ്തകങ്ങളും എന്നെ വായനയുടെ ആനന്ദത്തിലേക്ക് നാള്‍ക്കുനാള് കൂട്ടിക്കൊണ്ടുപോയ്ക്കൊണ്ടിരുന്നു. പുസ്തകങ്ങള് രണ്ടുതരമുണ്ട്; ഒന്ന് -വായിച്ച് കഴിയുന്നതോടെ അവസാനിക്കുന്ന സാധാരണപുസ്തകങ്ങള്.\nരണ്ട് -വായിച്ചുകഴിഞ്ഞാലും നമ്മെ മരണംവരെ അനുധാവനം ചെയ്യുന്നവ. രണ്ടാമത്തെ വിഭാഗം പുസ്തകങ്ങള്, അവയെ നമുക്ക് മഹത്തായ പുസ്തകങ്ങള് എന്നു വിളിക്കാം. മനുഷ്യകുലത്തിന്റെ സര്‍വകാല ബന്ധുവായിരിക്കും അവ. പുസ്തകങ്ങള് പെരുകുന്ന ഈ കാലത്ത് നല്ലപുസ്തകങ്ങളിലേക്ക്, കൂടുതല് നല്ലപുസ്തകങ്ങളിലേക്ക് അദൃശ്യമായ കൈകളാല് നമ്മെ കൂട്ടിക്കൊണ്ടുപോകുന്ന മാലാഖമാര് നമ്മെ നയിക്കട്ടെ!\ncontent highlights: Shihabuddin Poythumkadavu on reading and reading experience


ഋതുരാജ് ഉടന് തന്നെ ഇന്ത്യയ്ക്ക് വേണ്ടി കളിക്കും : മോയിന് അലി | Hopefully Ruturaj will play for India one day| says Moeen Ali\nOct 16, 2021, 03:32 PM IST\nഫൈനലില് കൊല്‍ക്കത്ത നൈറ്റ് റൈഡേഴ്‌സിനെ തകര്‍ത്താണ് ചെന്നൈ നാലാം ഐ.പി.എല് കിരീടം സ്വന്തമാക്കിയത്.\nദുബായ്: ഐ.പി.എല്ലില് തകര്‍പ്പന് പ്രകടനം കാഴ്ചവെച്ച് ഏറ്റവുമധികം റണ്‍സ് നേടി ഓറഞ്ച് ക്യാപ്പ് സ്വന്തമാക്കിയ യുവതാരം ഋതുരാജ് ഗെയ്ക്‌വാദിനെ അഭിനന്ദിച്ച് ഇംഗ്ലണ്ട് താരം മോയിന് അലി. ഋതുരാജ് അസാമാന്യ പ്രതിഭയുള്ള താരമാണെന്ന് മോയിന് പറഞ്ഞു. ഇരുവരും ചെന്നൈ സൂപ്പര് കിങ്‌സിന്റെ താരങ്ങളാണ്.\n' ഋതുരാജ് അസാമാന്യ പ്രതിഭയുള്ള താരമാണ്. അദ്ദേഹത്തിന് ബലഹീനതകളില്ല. ക്രിക്കറ്റിന്റെ ഏത് ഫോര്‍മാറ്റില് കളിക്കാനും പറ്റിയ താരമാണ് ഋതുരാജ്. അദ്ദേഹം ഉടന് തന്നെ ഇന്ത്യയ്ക്ക് വേണ്ടി കളിക്കുമെന്ന് കരുതുന്നു. സ്പിന്നര്‍മാരെയും പേസ് ബൗളര്‍മാരെയും ഒരുപോലെ നേരിടുന്ന ഋതുരാജാണ് ചെന്നൈയ്ക്ക് കിരീടം നേടിത്തന്നതില് നിര്‍ണായക പങ്കുവഹിച്ചത്. അദ്ദേഹത്തിന് എന്റെ എല്ലാവിധ ആശംസകളും'- മോയിന് അലി പറഞ്ഞു.\nമത്സരത്തിനുശേഷമുള്ള വാര്‍ത്താ സമ്മേളനത്തിനിടെയാണ് മോയിന് മനസ്സുതുറന്നത്. ചെന്നൈ സൂപ്പര് കിങ്‌സ് കിരീടം നേടിയതില് സന്തോഷമുണ്ടെന്നും ടീമിനുവേണ്ടി മികച്ച പ്രകടനം പുറത്തെടുക്കാന് സാധിച്ചതില് അഭിമാനമുണ്ടെന്നും മോയിന് കൂട്ടിച്ചേര്‍ത്തു.\nഫൈനലില് കൊല്‍ക്കത്ത നൈറ്റ് റൈഡേഴ്‌സിനെ തകര്‍ത്താണ് ചെന്നൈ നാലാം ഐ.പി.എല് കിരീടം സ്വന്തമാക്കിയത്. ടൂര്‍ണമെന്റിന്റെ തുടക്കം തൊട്ട് മികച്ച പ്രകടനം പുറത്തെടുത്താണ് ചെന്നൈ ഫൈനലിലേക്ക് മുന്നേറിയത്.\nContent Highlights:Hopefully Ruturaj will play for India one day, says Moeen Ali


വളർത്തുനായ കുഞ്ഞിനെ കടിച്ചുകീറി; നായയെ കുത്തിക്കൊന്ന് അമ്മ | Mother fatally stabs pit bull attacking her baby: ‘It was either him or my daughter’\nവളർത്തുനായ കുഞ്ഞിനെ കടിച്ചുകീറി; നായയെ കുത്തിക്കൊന്ന് അമ്മ\nMay 02, 2022 11:46 AM IST\nപ്രതീകാത്മക ചിത്രം.Image Credit: Przemek Iciak/ Shutterstck\nവളർത്തുനായ ഒരു വയസുള്ള കുഞ്ഞിനെ കടിച്ചുകീറി. അമ്മ കറിക്കത്തികൊണ്ട് നായയെ കുത്തിക്കൊന്നു. നായയുെട ആക്രമണത്തിൽ അമ്മയ്ക്കും പരിക്കേറ്റു. കലിഫോർണിയയിലാണ് സംഭവം നടന്നത്. പിറ്റ്ബുൾഇനത്തിൽപ്പെട്ട നായയാണ് കുഞ്ഞിനെ അക്രമിച്ചത്. റൂബി സെർവാന്റിസ് എന്ന ഒരുവയസുകാരിയാണ് നായയുടെ ആക്രമണത്തിനിരയായത്. കു‍ഞ്ഞിന്റെ കരച്ചിൽകേട്ട് ഓടിയെത്തിയ അമ്മ ജാമി മൊറേൽസ് കാണുന്നത് കാലിൽ കടിച്ചു പറിക്കുന്ന നായയെയാണ്. അമ്മ ആദ്യം നായയെ പിടിച്ചു മാറ്റാൻ ശ്രമിച്ചു. എന്നാൽ നായ പിടിവിട്ടില്ല. മകളെ രക്ഷിക്കാനുള്ള ശ്രമത്തിൽ അമ്മയ്ക്കും പരുക്കേറ്റു. നായ പിടിവിടാതെ വന്നപ്പോഴാണ് കറിക്കത്തിയെടുത്ത് അതിനെ കുത്തിയത്. ഇതിനിടയ്ക്ക് വീട്ടിലെ മറ്റൊരു പിറ്റ്സ്ബുള്ളും വീട്ടുകാരെ ആക്രമിച്ചു.\nകുഞ്ഞിന്റെ മുത്തശ്ശിക്കും നായകളുടെ ആക്രമണത്തിൽ പരുക്കേറ്റും. കുഞ്ഞായിരുന്നപ്പോൾ ആരോ തെരുവിൽ ഉപേക്ഷിച്ച നിലയിൽ കണ്ടെത്തിയ പിറ്റ്സ്ബുള്ളുകളെ വീട്ടിൽ കൊണ്ടുവന്ന് പരിപാലിച്ച് വളർത്തിയത് മുത്തശ്ശി മാർഗരറ്റാണ്. കുഞ്ഞിനെ ആശുപത്രിയിൽ പ്രവേശിപ്പിച്ച് ശസ്ത്രക്രിയക്ക് വിധേയയാക്കി. നായയെ കൊന്നതിൽ വിഷമമുണ്ടെന്നും സ്വന്തം കുഞ്ഞോ നായയോ എന്ന സാഹചര്യമായിരുന്നു മുന്നിലുണ്ടായിരുന്നതെന്നും അമ്മ വിശദീകരിച്ചു. ഇതിനോടൊപ്പമുണ്ടായിരുന്ന പിറ്റ്ബുള്ളിനെ അധികൃതർക്ക് കൈമാറി. ഈ നായയെ ദയാവധത്തിന് വിധേയമാക്കും.\nEnglish Summary: Mother fatally stabs pit bull attacking her baby: ‘It was either him or my daughter’\nയുക്രെയ്ന്റെ ഹീറോ നായ്ക്കുട്ടിയെ ആദരിച്ച് സെലെന്‍സ്‌കി; ചില്ലറക്കാരനല്ല പാട്രൺ\nതെരുവുനായയ്ക്ക് ഭക്ഷണം വാരി നൽകി യുവതി; അനുസരണയോടെ ഭക്ഷിച്ച് ‘കൂട്ടൂസ്’– വിഡിയോ\nപേ പിടിച്ച തെരുവുനായ വളർത്തുനായ്ക്കളെ കടിച്ചു; നാട്ടുകാർ ആശങ്കയിൽ\nഏറ്റവും പ്രായം ചെന്ന നായ, വയസ്സ് 21; ഗിന്നസ് റെക്കോർഡ് സ്വന്തമാക്കി ടോബികീത്ത്\nഉടമ ഉപേക്ഷിച്ച നായയെ സംഘടന ഏറ്റെടുത്തു\nvideo-component kv1ati57s774jhoccqd5beue5 https-www-manoramaonline-com-environment-wild-life


ടെക്നിക്കല് ഹൈസ്‌കൂള് പ്രവേശനം ഓണ്‍ലൈനിലൂടെ\nSun Jun 13 2021 04:29:45 GMT+0530 (India Standard Time)\nകൊവിഡിന്റെ പശ്ചാത്തലത്തില് സ്‌കൂളില് നിന്ന് നേരിട്ട് അപേക്ഷ നല്‍കില്ല. www.polyadmission.org യിലൂടെ അപേക്ഷ ഓണ്‍ലൈനായി സമര്‍പ്പിക്കാം.\nതിരുവനന്തപുരം: സാങ്കേതിക വിദ്യാഭ്യാസ വകുപ്പിന്റെ കീഴില് കേരളത്തിലെ വിവിധ ജില്ലകളിലെ ഗവ. ടെക്നിക്കല് ഹൈസ്‌കൂളുകളില് പ്രവേശന നടപടി തുടങ്ങി. എട്ടാം ക്ലാസിലേയ്ക്കാണ് പ്രവേശനം. കൊവിഡിന്റെ പശ്ചാത്തലത്തില് സ്‌കൂളില് നിന്ന് നേരിട്ട് അപേക്ഷ നല്‍കില്ല. www.polyadmission.org യിലൂടെ അപേക്ഷ ഓണ്‍ലൈനായി സമര്‍പ്പിക്കാം.\nമേയ് 13 മുതല് സൈറ്റില് വിവരങ്ങള് അപ്ലോഡ് ചെയ്യാം. പൊതുവിദ്യാഭ്യാസ വിഷയങ്ങള്‍ക്ക് പുറമെ സാങ്കേതികവും ഉല്പാദനോന്‍മുഖമായ വിവിധ തൊഴിലുകള്‍ക്കും വിദ്യാര്‍ത്ഥികളെ സജ്ജരാക്കുന്നതാണ് പാഠ്യപദ്ധതി. കൂടാതെ ടെക്നിക്കല് സ്‌കൂള് പാസാകുന്ന വിദ്യാര്‍ത്ഥികള്‍ക്ക് പോളിടെക്നിക്ക് കോളേജുകളിലേക്ക് പത്തു ശതമാനം സീറ്റ് പ്രത്യേകം മാറ്റിവച്ചിട്ടുണ്ട്.\nTechnical high school admission is on online


ആർച്ചയായി കീർത്തി സുരേഷ് മരയ്ക്കാർ അറബിക്കടലിന്റെ സിംഹത്തിലെ കിടും ഐറ്റം പുറത്ത് – World Malayali Live\nആർച്ചയായി കീർത്തി സുരേഷ് മരയ്ക്കാർ അറബിക്കടലിന്റെ സിംഹത്തിലെ കിടും ഐറ്റം പുറത്ത്\nതാരരാജാവ് മോഹൻലാലിനെ നായകനാക്കി പ്രിയദർശൻ ഒരുക്കുന്ന മരയ്ക്കാർ അറബിക്കടലിന്റെ സിംഹം എന്ന ചിത്രത്തിന്റെ ക്യാരക്ടർ പോസ്റ്റർ എത്തി. ആർച്ച എന്ന കീർത്തി സുരേഷ് അവതരിപ്പിക്കുന്ന കഥാപാത്രത്തിന്റെ പോസ്റ്ററാണ് പുറത്തു വന്നിട്ടുള്ളത്. പ്രിയദർശന്റെ സംവിധാനത്തിലൊരുങ്ങുന്ന ചിത്രത്തിൽ കുഞ്ഞാലി മരക്കാരുടെ ചരിത്രത്തോടൊപ്പം ഒട്ടേറേ ഭാവനയും കൂട്ടിച്ചേർത്താണ് ചിത്രം തയാറാക്കിയിട്ടുള്ളത്.\nനൂറുകോടി മുതൽ മുടക്കിലാണ് ബ്രഹ്മാണ്ഡചിത്രം ഒരുക്കുന്നത്. ഹെദരാബാദ് രാമോജി റാവു ഫിലിംസിറ്റിയിലെ കൂറ്റൻ സെറ്റിലാണ് ചിത്രീകരണത്തിന്റെ ഭൂരിഭാഗവും നടന്നത്. ഒരാഴ്ചയിൽ താഴെ മാത്രം കോവളത്തും ഷൂട്ടിംഗ് നടന്നു. 5000ഓളം തിയറ്ററുകളിലെ റിലീസ് സാധ്യമാക്കാനാണ് ശ്രമിക്കുന്നത്.\nമഞ്ജു വാര്യരാണ് ചിത്രത്തിലെ നായിക. കൂടാതെ, ചിത്രത്തിൽ മോഹൻലാലന്റെ ചെറുപ്പകാലം അവതരിപ്പിക്കുന്നത് പ്രണവ് മോഹൻലാലാണ്. പ്രണവിന്റെ നായികയായി സ്‌ക്രീനിലെത്തുന്നത് കല്യാണി പ്രിയദർശനാണ്. കല്യാണി ആദ്യമായി അച്ഛന്റെ സംവിധാനത്തിൽ അഭിനയിക്കുന്നു എന്നതും മലയാളത്തിൽ അരങ്ങേറുന്നു എന്നതും ചിത്രത്തിന്റെ സവിശേഷതയാണ്.\nതമിഴിലെ ആക്ഷൻ കിംഗ് അർജുൻ, ബോളിവുഡ് താരം സുനിൽ ഷെട്ടി, തമിഴ് താരം പ്രഭു എന്നിവർ പ്രധാന വേഷങ്ങളിലുണ്ട്. ഇളയരാജ, എംജി ശ്രീകുമാർ, പ്രേമം ഫെയിം രാജേഷ് മുരുകേശൻ എന്നിവർ ചിത്രത്തിലെ ഗാനങ്ങൾക്ക് ഈണമിടുന്നു. കോൺഫിഡന്റ് ഗ്രൂപ്പും ആശിർവാദ് സിനിമാസും ചേർന്ന് നിർമിക്കുന്ന ചിത്രത്തിൽ ചൈന, ബ്രിട്ടൺ തുടങ്ങിയ രാജ്യങ്ങളിലെ തിയറ്റർ ആർട്ടിസ്റ്റുകളും ഭാഗമാകുന്നുണ്ട്.\nTagskeerthi suresh marakkar arabikkadalinte simham mohanlal


കോഴിക്കോട്ടും തൃശൂരും സ്ഥാനാര്‍ത്ഥികളായില്ല - Oneindia Malayalam\nPublished : March 18, 2019, 11:05\nബിജെപിയുടെ സ്ഥാനാര്‍ത്ഥി പട്ടികയില് തീരുമാനമായില്ല. ദേശീയ തലത്തില് വന് ചര്‍ച്ചയാണ് സ്ഥാനാര്‍ത്ഥി പട്ടിക സംബന്ധിച്ച് നടക്കുന്നത്. അതേസമയം മണ്ഡലം മാറ്റാനുള്ള തീരുമാനങ്ങളെ നേതാക്കള് എതിര്‍ത്തിട്ടുണ്ട്. ശോഭാ സുരേന്ദ്രന്, കെ സുരേന്ദ്രന്, എംടി രമേശ് എന്നിവരാണ് ഇപ്പോള് സ്ഥാനാര്‍ത്ഥി പട്ടികയില് പ്രശ്‌നങ്ങള് ഉയര്‍ത്തി കാണിച്ചിരിക്കുന്നത്.\nപ്ലാസ്റ്റിക്ക് മാലിന്യം സംസ്കരിക്കാൻ വഴിയില്ല; മാലിന്യകേന്ദ്രമായി കോഴിക്കോട് മെഡിക്കൽ കോളേജ്\nകടൽ കടന്ന് പുല്ലാട് കപ്പയുടെ പെരുമ\nപാലക്കാട് നഗരസഭക്കെതിരെ വെൽഫെയർ പാർട്ടി\nകോളേജിൽ വിദ്യാർഥികളുടെ പ്രതിഷേധം ശക്തം\nഎം പി രാജ് മോഹൻ ഉണ്ണിത്താനെ അഭിനന്ദിച്ച് രമേശ് ചെന്നിത്തല\nbjp congress election election commission thushar vellappally


വാഹനങ്ങളില് അതിരാവിലെ ഇന്ധനം നിറയ്ക്കുന്നതു കൊണ്ട് ഗുണങ്ങളുണ്ടോ? •Tech Travel Eat\nവാഹനങ്ങളില് അതിരാവിലെ ഇന്ധനം നിറയ്ക്കുന്നതു കൊണ്ട് ഗുണങ്ങളുണ്ടോ?\nനമ്മൾ വാഹനങ്ങളിൽ എപ്പോഴാണ് ഇന്ധനം നിറയ്ക്കാറുള്ളത്? തീരാറാകുമ്പോൾ, അല്ലെങ്കിൽ ഓട്ടത്തിനിടയിൽ എന്നൊക്കെയാകും ഭൂരിഭാഗം ആളുകളുടെയും ഉത്തരങ്ങളും. ഇന്ധനം വാഹനങ്ങളിൽ നിറയ്ക്കുവാൻ കൃത്യമായ ഒരു സമയം ആരും നോക്കാറില്ല. പക്ഷേ ചിലർ പറയുന്നു അതിരാവിലെ പമ്പുകളിൽ നിന്നും ഇന്ധനം നിറയ്ക്കുന്നതാണ് നല്ലതെന്ന്. പഴയ ആളുകളിൽ ഒരു വിഭാഗമാളുകൾ ഇത്തരത്തിൽ അതിരാവിലെ പെട്രോളടിക്കുന്നവരാണ്.\nഅടുത്ത പ്രാവശ്യം പെട്രോൾ പമ്പ് സന്ദർശിക്കുമ്പോൾ ‘ഡിസ്പെൻസർ യൂണിറ്റിലെ’ ഡെൻസിറ്റി റീഡിങ്ങും വിലയോടും അളവിനോടുമൊപ്പം ശ്രദ്ധിക്കുക. മിക്കവാറും പെട്രോൾ പമ്പുകളിൽ, ഇന്ധനത്തിന്റെ ഗുണനിലവാരം ‘ചലഞ്ച്’ ചെയ്യുന്നതിനായി ഡെൻസിറ്റി നിർണയിക്കുവാൻ ഗുണഭോക്താക്കൾക്ക് അവസരം ഒരുക്കിയിട്ടുണ്ട്. പലപ്പോഴും ഈ ഏറ്റക്കുറച്ചിലുകൾ നിസ്സാരമായിരിക്കും. പക്ഷേ സ്ഥിരമായി വലിയ തോതിൽ ഇന്ധനം ഫുൾ ടാങ്കിൽ നിറയ്ക്കുന്ന സാഹചര്യങ്ങളിലും മറ്റും ഇക്കാര്യം തീര്‍ച്ചയായും കണക്കിലെടുക്കണം.\nകടപ്പാട് – ഡോ. ബി.മനോജ് കുമാർ, അസോ. പ്രഫസർ, എസ്‌സിഎംഎസ് എൻജി കോളജ്, കറുകുറ്റി., Source : മലയാള മനോരമയിൽ വന്ന ലേഖനം).